cyanic-selkie/wikianc huggingface dataset:
ᱢᱚᱢᱛᱟ ᱫᱮᱵᱤ
ᱢᱚᱢᱛᱟ ᱫᱮᱵᱤ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱱᱚᱣᱟ ᱨᱟᱢᱜᱚᱲ ᱠᱷᱚᱱ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱢᱮᱱᱟᱭᱟ ᱾ ᱱᱩᱭ ᱫᱚ ᱡᱤᱞᱟ ᱯᱚᱨᱤᱥᱚᱫᱽ ᱨᱟᱢᱜᱚᱲ ᱨᱤᱱᱤᱡ ᱥᱚᱦᱮᱫ ᱦᱚᱸ ᱛᱟᱦᱮᱸ ᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ
ᱵᱨᱚᱢᱦᱚᱜᱩᱯᱛᱚ
ᱵᱨᱚᱢᱦᱚᱜᱩᱯᱛᱚ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱮᱞᱠᱷᱟ ᱯᱟᱹᱨᱩᱠᱷᱤᱭᱟᱹ ᱟᱨ ᱡᱟᱜ ᱥᱮᱨᱢᱟ ᱥᱟᱬᱮᱥᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱱᱟᱨ ᱮᱞᱠᱷᱟ ᱟᱨ ᱡᱟᱜ ᱥᱮᱨᱢᱟ ᱥᱟᱬᱮᱥ ᱨᱤᱱᱤᱡ ᱚᱱᱚᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱵᱨᱚᱢᱦᱚᱜᱩᱯᱛᱚ ᱫᱚ ᱮᱦᱚᱵ ᱦᱚᱲ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱩᱱ (zero) ᱥᱟᱶ ᱞᱮᱠᱷᱟᱭ ᱮᱦᱚᱵ ᱞᱮᱜ-ᱟ ᱾ ᱵᱨᱚᱢᱦᱚᱜᱩᱯᱛᱟ ᱫᱚ ᱥᱟᱫᱷᱟᱨᱚᱱ ᱞᱤᱱᱤᱭᱟᱨ ᱤᱠᱩᱣᱮᱥᱚᱱ (Linear Equation)  ᱨᱮᱱᱟᱜ ᱥᱩᱛᱩᱨ-ᱮ ᱚᱰᱚᱠ ᱞᱮᱜ-ᱟ ᱾
ᱡᱤᱭᱚᱱ
ᱵᱨᱚᱢᱦᱚᱜᱩᱯᱛᱚ ᱫᱚ 598 CE ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱟᱡᱟᱜ ᱞᱟᱹᱭ ᱞᱮᱛᱟᱛᱮ ᱜᱮ ᱾ ᱩᱱᱤ ᱫᱚ ᱵᱷᱤᱞᱟᱢᱟᱞᱟ ᱨᱮ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ, ᱱᱤᱛᱚᱜ ᱚᱱᱟ ᱡᱟᱭᱜᱟ ᱫᱚ ᱵᱷᱩᱱᱢᱟᱞ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱾ ᱟᱯᱟᱛ ᱫᱚ ᱡᱤᱥᱱᱩᱜᱩᱯᱛᱟ ᱧᱩᱛᱩᱢᱟᱭ ᱛᱟᱦᱮᱸᱫ ᱾ ᱟᱭᱢᱟ ᱜᱟᱹᱠᱩᱲ ᱠᱚ ᱩᱱᱩᱢᱟᱱ ᱵᱟᱲᱟᱭᱟ ᱵᱟᱝᱢᱟ ᱟᱡ ᱫᱚ ᱵᱷᱤᱱᱢᱟᱞ ᱨᱮ ᱡᱟᱱᱟᱢ ᱟᱠᱟᱱᱟ ᱢᱮᱱᱠᱷᱟᱱ ᱱᱚᱶᱟ ᱨᱮᱱᱟᱜ ᱚᱱᱠᱷᱟᱱ ᱥᱟᱹᱠᱷᱭᱟᱹᱛ ᱯᱚᱨᱢᱟᱱ ᱵᱟᱹᱱᱩᱜ-ᱟ ᱾ ᱛᱚᱵᱮ ᱟᱡᱟᱜ ᱡᱤᱭᱚᱱ ᱟᱡ ᱫᱚ ᱟᱭᱢᱟ ᱵᱷᱟᱹᱜᱤᱞᱮᱠᱟᱱ ᱠᱟᱹᱢᱤ ᱠᱟᱰᱢᱤ ᱠᱟᱛᱮᱭ ᱪᱟᱞᱟᱣᱟᱠᱟᱱᱟ ᱾ ᱯᱨᱤᱛᱷᱩᱰᱟᱠᱟ ᱥᱵᱷᱟᱢᱤᱱ ᱧᱩᱛᱩᱢᱟᱱ ᱢᱤᱱ ᱢᱟᱪᱮᱫ ᱫᱚ ᱵᱤᱱᱢᱟᱞᱪᱟᱨᱭᱚ ᱢᱮᱱᱛᱮᱭ ᱢᱮᱛᱟᱭ ᱠᱟᱱ ᱛᱟᱦᱮᱸᱫ ᱾ ᱵᱷᱤᱱᱟᱢᱟᱞᱟ ᱫᱚ ᱜᱩᱡᱟᱨᱟᱫᱮᱥ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸᱠᱟᱱᱟ, ᱡᱟᱦᱟᱸ ᱯᱩᱪᱷᱤᱢ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱫᱱᱥᱚᱢ ᱛᱟᱦᱮᱸᱠᱟᱱᱟ ᱾ᱱᱤᱛᱚᱜ ᱫᱚ ᱜᱩᱡᱽᱨᱴ ᱟᱨ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱞᱮᱠᱟᱛᱮ ᱵᱟᱨᱭᱟ ᱦᱟᱹᱴᱤᱧ ᱟᱠᱟᱱᱟ ᱾ ᱱᱚᱶᱟ ᱫᱚ ᱮᱞᱠᱷᱟ ᱟᱨ ᱡᱟᱜ ᱥᱮᱨᱢᱟ ᱥᱟᱬᱮᱥ ᱨᱮᱱᱟᱜ ᱥᱮᱪᱮᱫ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾ ᱵᱨᱚᱢᱦᱚᱜᱩᱯᱛᱟ ᱫᱚ ᱵᱨᱚᱢᱦᱚᱯᱚᱠᱥᱟ ᱟᱥᱲᱟ ᱨᱤᱱᱤᱫ ᱡᱟᱜ ᱥᱮᱨᱢᱟ ᱥᱟᱬᱮᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱ ᱚᱠᱛᱚ ᱨᱮ ᱯᱩᱱᱟᱜ ᱢᱟᱨᱟᱝ ᱟᱥᱲᱟ ᱛᱟᱦᱮᱠᱟᱱᱟ ᱡᱟᱜ ᱥᱮᱨᱢᱟ ᱥᱟᱬᱮᱥᱤᱭᱟᱹ ᱞᱟᱹᱜᱤᱫ ᱾ ᱩᱱᱤ ᱫᱚ ᱢᱚᱬᱮ ᱜᱚᱴᱟᱝ ᱯᱚᱨᱚᱢᱯᱚᱯᱚᱨᱟ ᱥᱤᱫᱷᱟᱱᱛᱚᱭ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱥᱤᱧᱚᱛ ᱡᱟᱜ ᱥᱮᱨᱢᱟ ᱥᱟᱬᱮᱥ ᱨᱮᱱᱟᱜ ᱾ ᱚᱱᱟᱠᱚ ᱢᱩᱸᱫᱽ ᱠᱷᱚᱱ ᱟᱨᱭᱚᱵᱷᱚᱴᱚ ᱑,  ᱞᱚᱛᱟᱫᱮᱵᱚ, ᱯᱨᱚᱫᱯᱭᱩᱢᱱᱚ,  ᱵᱚᱨᱚᱦᱟ ᱢᱩᱦᱤᱨᱟ, ᱥᱤᱢᱦᱟ, ᱥᱨᱤᱥᱮᱱᱟ, ᱵᱤᱡᱚᱭᱟᱱᱚᱱᱫᱤᱱ ᱟᱨ ᱵᱤᱥᱱᱩᱪᱚᱸᱫᱽᱨᱚ ᱾ 628 ᱥᱟᱞᱮ ᱨᱮ ᱵᱨᱚᱢᱦᱚᱜᱩᱯᱛᱚ-ᱥᱤᱫᱷᱟᱱᱛᱚ ᱥᱟᱯᱲᱟᱣ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱵᱨᱚᱢᱦᱚᱜᱩᱯᱛᱚ ᱫᱚ ᱩᱡᱮᱭᱱ ᱧᱩᱛᱩᱢᱟᱱ ᱴᱷᱟᱶ ᱛᱮᱭ ᱩᱪᱟᱹᱲᱮᱱᱟ, ᱚᱱᱟ ᱦᱚ ᱡᱟᱜ ᱥᱮᱢᱟ ᱥᱟᱬᱮᱥ ᱨᱮᱱᱟᱜ ᱢᱤᱫ ᱢᱟᱨᱟᱝ ᱛᱟᱞᱢᱟ ᱜᱮ ᱛᱟᱦᱮᱸᱠᱟᱱᱟ ᱾ ᱚᱱᱟ ᱛᱟᱭᱚᱢ ᱟᱡᱟᱜ ᱖᱗ ᱵᱚᱭᱚᱥ ᱨᱮ ᱟᱡᱟᱜ ᱫᱚᱥᱟᱨ ᱯᱩᱛᱷᱤ ᱠᱷᱚᱸᱰᱟ-ᱠᱷᱟᱫᱽᱭᱚᱠᱚ  ᱥᱟᱯᱲᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱢᱤᱫ ᱠᱟᱹᱢᱤ ᱜᱮᱭᱟᱱ ᱞᱮᱠᱟᱛᱮ ᱟᱪᱮᱫᱤᱭᱟᱹᱠᱚ ᱠᱚ ᱵᱮᱵᱷᱟᱨᱮᱜ-ᱟ ᱾ ᱢᱮᱱᱟᱠᱚ 665 CE  ᱜᱟᱱ ᱦᱟᱹᱵᱤᱡ ᱫᱚ ᱵᱟᱧᱪᱟᱣᱮ ᱛᱟᱦᱮᱸᱠᱟᱱᱟ ᱟᱨ ᱩᱡᱮᱭᱱ ᱨᱮᱜᱮ ᱵᱚᱝᱜᱟ ᱛᱟᱞᱟ ᱞᱮᱱ ᱛᱟᱦᱮᱸᱫ ᱾
ᱵᱟᱦᱟ ᱵᱚᱝᱜᱟ
ᱵᱟᱦᱟ ᱵᱚᱝᱜᱟ ᱵᱟᱝ ᱯᱷᱟᱹᱜᱩᱱ ᱵᱚᱝᱜᱟ ᱫᱚ ᱥᱮᱨᱢᱟ ᱨᱮᱱᱟᱜ ᱫᱚᱥᱟᱨ ᱪᱟᱸᱫᱚ ᱠᱟᱱᱟ ᱾ ᱱᱚᱶᱟ ᱪᱟᱸᱫᱚ ᱫᱚ ᱟᱹᱰᱤ ᱥᱟᱹᱜᱩᱱ ᱪᱟᱸᱫᱚ ᱠᱟᱱᱟ ᱾ ᱡᱚᱛᱚ ᱞᱮᱠᱟᱱ ᱥᱟᱹᱜᱩᱱ ᱠᱟᱹᱢᱤ ᱱᱚᱶᱟ ᱪᱟᱸᱫᱚ ᱨᱮᱫᱚ ᱠᱚ ᱠᱟᱹᱢᱤᱭᱟ ᱾
ᱠᱟᱹᱢᱤᱠᱚ
ᱱᱚᱶᱟ ᱪᱟᱸᱫᱚ ᱨᱮᱫᱚ ᱵᱟᱦᱟ ᱪᱤᱭᱟᱹ ᱥᱮ ᱵᱟᱹᱦᱩ ᱧᱮᱞ, ᱵᱟᱯᱞᱟ, ᱯᱷᱩᱞ, ᱚᱲᱟᱜ ᱡᱚᱠᱷᱟ, ᱥᱮᱸᱫᱽᱨᱟ ᱮᱢᱟᱱ ᱾ ᱥᱤᱨᱡᱚᱱᱤᱭᱟᱺ ᱫᱷᱟᱹᱨᱛᱤ ᱥᱟᱡᱟᱣᱟᱭ ᱾ ᱦᱟᱹᱨᱭᱟᱹᱲ ᱛᱟᱥᱟᱫ ᱛᱮ ᱚᱛ ᱟᱹᱰᱤ ᱪᱚᱨᱚᱠ ᱧᱮᱞᱚᱜᱼᱟ ᱾ ᱫᱟᱨᱮ ᱱᱟᱹᱬᱤ ᱠᱚ ᱥᱟᱜᱮᱱ ᱦᱟᱹᱨᱭᱟᱹᱲ ᱥᱟᱠᱟᱢ ᱱᱟᱱᱟ ᱦᱩᱱᱟᱹᱨ ᱨᱚᱝ ᱨᱮᱱᱟᱜ ᱵᱟᱦᱟ ᱟᱨ ᱡᱚ ᱛᱮ ᱥᱟᱡᱟᱣ ᱠᱚᱜᱼᱟ ᱾ ᱥᱤᱛᱩᱝ ᱛᱟᱨᱟᱥ ᱠᱚᱨᱮ ᱡᱩᱡᱩᱞᱟᱝ ᱜᱮ ᱧᱮᱞᱚᱜᱼᱟ ᱾ ᱱᱚᱝᱠᱟᱱ ᱧᱮᱢᱮᱞ ᱨᱮ ᱵᱚᱞᱚ ᱦᱮᱡ ᱠᱚᱜᱼᱟ ᱵᱟᱦᱟ ᱵᱚᱝᱜᱟ ᱾
ᱵᱟᱦᱟ ᱵᱚᱝᱜᱟ
ᱯᱷᱟᱹᱜᱩᱱ ᱵᱚᱝᱜᱟ ᱢᱩᱞᱩᱜ ᱢᱚᱬᱮ ᱢᱟᱦᱟ ᱨᱮᱫᱚ ᱵᱟᱦᱟ ᱵᱚ ᱵᱚᱝᱜᱟᱭᱟ ᱾ ᱢᱩᱞᱩᱜ ᱯᱩᱱ ᱢᱟᱦᱟ ᱦᱤᱞᱚᱜ ᱫᱚ ᱠᱩᱲᱤ ᱠᱚ ᱥᱮᱛᱟᱜ ᱜᱮᱡ ᱜᱩᱨᱤᱡ ᱛᱤᱠᱤ ᱥᱚᱵᱚᱫ ᱩᱢ ᱱᱟᱲᱠᱟ ᱠᱟᱹᱢᱤ ᱾ ᱠᱚᱲᱟ ᱠᱚᱫᱚ ᱡᱟᱦᱮᱨ ᱜᱟᱲ ᱯᱷᱟᱨᱪᱟ ᱯᱷᱟᱹᱨᱪᱤ ᱟᱨ ᱪᱷᱟᱢᱰᱟ ᱛᱚᱞ, ᱡᱟᱦᱮᱨ ᱥᱟᱹᱲᱤᱢ ᱫᱟᱞᱚᱵ ᱾ ᱟᱹᱭᱩᱵ ᱵᱮᱲᱟ ᱫᱚ ᱠᱩᱲᱤ ᱠᱚᱲᱟ ᱥᱟᱶ ᱥᱟᱶ ᱱᱟᱭᱠᱮ ᱚᱲᱟᱜ ᱨᱮ ᱠᱚ ᱡᱟᱹᱛᱩᱨᱟᱠᱚ ᱾ ᱡᱟᱹᱛᱩᱨ ᱨᱮᱫᱚ ᱠᱚᱲᱟ ᱠᱚ ᱡᱚᱛᱚ ᱠᱚ ᱥᱮᱨᱮᱧᱟ ᱾ ᱠᱚᱲᱟ ᱠᱚᱫᱚ ᱢᱚᱬᱮᱠᱚ ᱞᱮᱠᱟᱛᱮ ᱟᱨ ᱠᱩᱲᱤ ᱠᱚᱫᱚ ᱛᱩᱨᱩᱭ ᱠᱚ ᱞᱮᱠᱟ ᱛᱮᱠᱚ ᱥᱮᱨᱮᱧᱟ ᱾ ᱵᱚᱝᱜᱟ ᱠᱚ ᱨᱩᱢ ᱠᱟᱛᱮ ᱠᱚ ᱦᱤᱡᱩᱜᱼᱟ ᱾ ᱵᱚᱝᱜᱟ ᱠᱚ ᱦᱮᱡ ᱞᱮᱱ ᱠᱷᱟᱱ, ᱟᱹᱛᱩ ᱡᱟᱦᱮᱨ ᱨᱮᱱᱟᱜ ᱵᱩᱜᱤ ᱵᱟᱹᱲᱤᱡ ᱠᱟᱛᱷᱟ ᱠᱚ ᱠᱩᱞᱤ ᱠᱚᱣᱟ ᱾ ᱚᱱᱟ ᱛᱟᱭᱚᱢ ᱫᱚ ᱢᱤᱫ ᱧᱤᱫᱟᱹ ᱡᱟᱹᱛᱩᱨ ᱠᱚ ᱮᱱᱮᱡ ᱟᱸᱜᱟᱭᱟ ᱾ ᱫᱚᱥᱟᱨ ᱦᱤᱞᱚᱜ ᱟᱬᱜᱟᱛ ᱨᱮ ᱥᱟᱱᱟᱢ ᱛᱩᱯᱩ ᱯᱷᱟᱨᱪᱟ ᱠᱟᱛᱮ ᱵᱚᱝᱜᱟᱜ ᱠᱚ ᱥᱚᱡᱚᱜᱼᱟ ᱾ ᱱᱟᱭᱠᱮ ᱨᱟᱪᱟ ᱨᱮ ᱫᱚᱦᱲᱟ ᱵᱚᱝᱜᱟ ᱠᱚ ᱦᱚᱦᱚ ᱟᱠᱚᱣᱟ ᱾ ᱥᱟᱯᱟᱵ ᱠᱚ ᱪᱟᱞ ᱟᱠᱚᱣᱟ ᱾ ᱥᱟᱯᱟᱵ ᱠᱚ ᱧᱟᱢ ᱪᱟᱵᱟ ᱞᱮᱠᱷᱟᱱ, ᱵᱚᱝᱜᱟ ᱠᱚ ᱟᱯᱟᱱ ᱟᱹᱯᱤᱱ ᱥᱟᱯᱟᱵ ᱠᱚ ᱧᱮᱞᱟ ᱱᱟᱯᱟᱭᱟᱥᱮ ᱵᱟᱝ ᱟ ᱾ ᱚᱱᱟ ᱛᱟᱭᱚᱢ ᱫᱚ ᱡᱟᱦᱮᱨ ᱜᱟᱲ ᱟᱨ ᱟᱹᱛᱩ ᱴᱚᱞᱟ ᱨᱮᱱᱟᱜ ᱵᱩᱜᱤ ᱵᱟᱹᱲᱤᱡ ᱦᱚᱸ ᱟᱹᱛᱩ ᱦᱚᱲ ᱠᱚᱠᱚ ᱠᱩᱞᱤ ᱡᱚᱝ ᱟ ᱾ ᱱᱟᱯᱟᱭ ᱠᱷᱟᱱ ᱱᱟᱯᱟᱭ ᱜᱮ ᱵᱟᱹᱲᱤᱡ ᱠᱷᱟᱱ, ᱵᱚᱝᱜᱟ ᱠᱚᱣᱟᱣᱜ ᱠᱟᱛᱷᱟ ᱞᱮᱠᱟᱛᱮ ᱠᱚ ᱥᱚᱡᱷᱮ ᱠᱟᱜᱼᱟ ᱾ ᱢᱤᱫ ᱧᱤᱫᱟᱹ ᱠᱚ ᱮᱱᱮᱡ ᱟᱸᱜᱟᱭᱟ ᱾ ᱫᱚᱥᱟᱨ ᱦᱤᱞᱚᱜ ᱫᱚ ᱱᱟᱭᱠᱮ ᱠᱚ ᱫᱟᱨᱟᱢ ᱫᱟᱜ ᱤᱫᱤ ᱭᱮᱭᱟ ᱡᱟᱦᱮᱨ ᱛᱮ ᱾ ᱡᱟᱦᱮᱨ ᱨᱮ ᱥᱮᱴᱮᱨ ᱠᱟᱛᱮ ᱢᱚᱬᱮ ᱛᱩᱨᱩᱭ ᱟᱠᱷᱲᱟ ᱮᱱᱮᱡ ᱵᱟᱲᱟ ᱠᱟᱛᱮ ᱠᱚ ᱵᱚᱝᱜᱟᱭᱟ ᱾ ᱵᱚᱝᱜᱟ ᱪᱟᱵᱟ ᱠᱟᱛᱮ ᱦᱚᱸ ᱠᱚ ᱮᱱᱮᱡᱼᱟ ᱾ ᱨᱚ~ ᱜᱮᱫ ᱪᱚᱸᱫᱟ ᱵᱟᱥᱟᱝ ᱠᱚ ᱮᱭᱦᱚᱵ ᱞᱮᱠᱷᱟᱱ, ᱥᱮᱛᱟᱜ ᱵᱮᱲᱟ ᱞᱟᱹᱜᱤᱫ ᱫᱚ ᱮᱱᱮᱡ ᱫᱚ ᱠᱚ ᱢᱩᱪᱟᱹᱫᱟ ᱾ ᱜᱤᱰᱤ ᱛᱟᱨᱟ ᱵᱚᱝᱜᱟ ᱵᱟᱲᱟ ᱠᱟᱛᱮ ᱛᱟᱨᱟᱥᱤᱧ ᱫᱚᱦᱲᱟ ᱟᱨᱦᱚᱸ ᱠᱚ ᱮᱱᱮᱡᱼᱟ ᱾ ᱮᱱᱮᱡ ᱯᱚᱴᱟᱣ ᱠᱟᱛᱮ ᱱᱟᱭᱠᱮ ᱚᱲᱟᱜ ᱛᱮᱠᱚ ᱫᱟᱨᱟᱢ ᱫᱟᱜ ᱤᱫᱤ ᱭᱮᱭᱟ ᱾
ᱟᱜ ᱨᱟᱲᱟ
ᱫᱚᱥᱟᱨ ᱦᱤᱞᱚᱜ ᱫᱚ ᱟᱜ ᱨᱟᱲᱟ ᱠᱚ ᱢᱮᱛᱟᱜᱼᱟ ᱾ ᱤᱱᱟᱹᱦᱤᱞᱚᱜ ᱫᱚ ᱠᱚᱲᱟ ᱠᱚ ᱠᱚᱫᱚ ᱥᱮᱸᱫᱽᱨᱟ ᱠᱚ ᱪᱟᱞᱟᱜᱼᱟ ᱾ ᱥᱮᱛᱟᱜ ᱵᱮᱲᱟ ᱱᱟᱭᱠᱮ ᱚᱲᱟᱜ ᱠᱚ ᱥᱮᱱ ᱡᱟᱣᱨᱟᱜᱼᱟ ᱾ ᱚᱸᱰᱮ ᱠᱷᱚᱱ ᱱᱟᱭᱠᱮᱭᱟ ᱛᱩᱢ ᱟᱛᱟᱝ ᱠᱟᱛᱮ ᱵᱤᱨ ᱵᱟᱝ ᱵᱩᱨᱩ ᱥᱮᱸᱫᱽᱨᱟ ᱠᱚ ᱪᱟᱞᱟᱜᱼᱟ ᱾ ᱛᱤᱠᱤᱱ ᱥᱮᱸᱫᱽᱨᱟ ᱠᱷᱚᱱ ᱨᱩᱣᱟᱲ ᱠᱟᱛᱮ ᱥᱮᱸᱫᱽᱟ ᱡᱤᱞ ᱠᱚ ᱥᱚᱲᱮᱭᱟ ᱾ ᱵᱚᱦᱚᱜ ᱡᱤᱞ ᱟᱨ ᱜᱩᱸᱰ ᱡᱤᱞ ᱡᱩᱫᱟᱹ ᱡᱩᱫᱟᱹ ᱠᱚ ᱥᱚᱲᱮᱭᱟ ᱾ ᱵᱚᱦᱚᱜ ᱡᱤᱞ ᱥᱚᱲᱮ ᱫᱚ ᱱᱟᱭᱠᱮ ᱜᱤᱰᱤᱛᱟᱨᱟᱭ ᱵᱚᱝᱜᱟᱭᱟ ᱾ ᱤᱱᱟᱹᱛᱟᱭᱚᱢ ᱮᱱᱟᱝ ᱡᱤᱞ ᱟᱨ ᱵᱚᱦᱚᱜ ᱥᱚᱲᱮ ᱡᱚᱢ ᱫᱚ ᱜᱟᱱᱚᱜᱼᱟ ᱾
ᱯᱩᱭᱞᱩ ᱟᱜ ᱥᱟᱵ
ᱟᱜ ᱨᱟᱲᱟ ᱦᱤᱞᱚᱜ ᱜᱮ ᱯᱩᱭᱞᱩ ᱛᱮ ᱠᱚᱲᱟ ᱜᱤᱫᱽᱨᱟᱹ ᱟᱜ ᱠᱚ ᱥᱟᱵᱟ ᱾ ᱵᱟᱦᱟ ᱵᱟᱥᱠᱮ ᱥᱮᱸᱫᱽᱨᱟ ᱠᱷᱚᱱ ᱠᱚᱲᱟ ᱠᱚ ᱨᱩᱣᱟᱹᱲ ᱠᱟᱛᱮ ᱱᱟᱭᱠᱮ ᱚᱲᱟᱜ ᱛᱮ ᱥᱮᱸᱫᱽᱨᱟ ᱟᱠᱟᱫ ᱠᱚ ᱡᱤᱞ ᱥᱟᱹᱞ ᱠᱚ ᱤᱫᱤ ᱠᱚᱣᱟ ᱾ ᱩᱱᱠᱩᱣᱟᱜ ᱵᱚᱦᱚ ᱫᱚ ᱱᱟᱭᱠᱮ ᱠᱚ ᱮᱢᱟᱭᱟ ᱾ ᱱᱟᱭᱠᱮ ᱫᱚ ᱚᱱᱟ ᱵᱚᱦᱚᱜ ᱠᱚᱭ ᱥᱚᱲᱮᱭᱟ ᱟᱨᱮ ᱵᱚᱝᱜᱟ ᱭᱟ ᱨᱟᱪᱟ ᱨᱮ ᱾ ᱡᱟᱦᱟᱸ ᱨᱮ ᱯᱟᱹᱴᱭᱟᱹ ᱟᱴᱮᱫ ᱟᱨ ᱫᱩᱲᱩᱵ ᱠᱟᱛᱮ ᱵᱚᱝᱜᱟ ᱠᱚ ᱦᱚᱦᱚ ᱟᱠᱚᱣᱟ ᱚᱸᱰᱮ ᱾ ᱥᱚᱲᱮ ᱵᱚᱝᱜᱟᱭ ᱢᱟᱬᱟᱝ ᱨᱮ ᱟᱭᱳ ᱵᱟᱵᱟ ᱠᱚᱭ ᱠᱩᱞᱤ ᱠᱚᱣᱟ, ᱚᱠᱚᱭ ᱨᱤᱱ ᱠᱚᱲᱟ ᱜᱤᱫᱽᱨᱟᱹ ᱠᱚ ᱛᱳᱣᱟ ᱰᱟᱴᱟ ᱧᱩᱨ ᱟᱠᱟᱱ ᱛᱟᱠᱚᱣᱟ ᱾ ᱩᱱᱠᱩ ᱜᱤᱫᱽᱨᱟᱹ ᱥᱟᱢᱟᱝ ᱨᱮᱠᱚ ᱫᱩᱲᱩᱵ ᱠᱚᱣᱟ ᱾ ᱟᱫᱚ ᱵᱚᱦᱚᱜ ᱥᱚᱲᱮ ᱠᱚ ᱵᱚᱝᱜᱟᱭᱟ ᱾ ᱚᱱᱟ ᱵᱚᱝᱜᱟ ᱥᱟᱨᱮᱡ ᱫᱚ ᱱᱟᱭᱠᱮ ᱥᱮᱸᱫᱽᱨᱟ ᱠᱚᱲᱟ ᱟᱨ ᱤᱱᱟᱹ ᱥᱮᱨᱢᱟ ᱡᱟᱦᱟᱸᱭ ᱠᱚᱲᱟ ᱜᱤᱫᱽᱨᱟᱹ ᱠᱚᱣᱟᱜ ᱛᱳᱣᱟ ᱰᱟᱴᱟ ᱧᱩᱨ ᱟᱠᱟᱱ ᱛᱟᱠᱚᱣᱟ, ᱩᱱᱠᱩ ᱜᱤᱫᱽᱨᱟᱹ ᱠᱚ ᱟᱭᱳ ᱵᱟᱵᱟ ᱠᱩᱞᱤ ᱠᱟᱛᱮ ᱵᱚᱦᱚᱜ ᱥᱚᱲᱮ ᱠᱚ ᱮᱢᱟ ᱠᱚᱣᱟᱭ ᱾ ᱩᱱᱠᱩ ᱜᱤᱫᱽᱨᱟᱹ ᱤᱱᱟᱹ ᱦᱤᱞᱚᱜ ᱠᱷᱚᱱ ᱥᱮᱸᱫᱽᱨᱟ ᱠᱚ ᱜᱟᱱᱚᱜᱼᱟ ᱾
ᱵᱟᱦᱟ ᱟᱛᱟᱝ
ᱵᱟᱦᱟ ᱵᱚᱝᱜᱟ ᱨᱮᱫᱚ ᱱᱟᱭᱠᱮ ᱴᱷᱮᱱ ᱠᱷᱚᱱ ᱵᱟᱦᱟ ᱠᱚ ᱟᱛᱟᱝ ᱛᱮ ᱚᱲᱟᱜ ᱠᱚ ᱟᱹᱜᱩᱭᱟ ᱾ ᱚᱱᱟ ᱫᱚ ᱥᱟᱛᱮ ᱨᱮ ᱥᱟᱹᱲᱤᱢ ᱨᱮ ᱠᱚ ᱨᱮᱵᱮᱫᱟ ᱾ ᱱᱟᱶᱟ ᱛᱮ ᱫᱟᱜ ᱥᱩᱯᱟᱹᱲᱤ ᱟᱠᱟᱱ ᱠᱩᱲᱤ ᱜᱤᱫᱽᱨᱟᱹ ᱦᱚᱸ ᱮᱱ ᱥᱮᱨᱢᱟ ᱜᱮ ᱱᱟᱭᱠᱮ ᱴᱷᱮᱱ ᱠᱷᱚᱱ ᱵᱟᱦᱟ ᱠᱚ ᱟᱛᱟᱝ ᱟᱹᱜᱩᱭᱟ ᱟᱨ ᱥᱩᱫ ᱠᱚᱨᱮ ᱦᱚᱸᱠᱚ ᱨᱮᱵᱮ ᱫᱟ ᱾ ᱜᱟᱛᱮ ᱠᱚᱲᱟ ᱠᱩᱲᱤ ᱠᱚᱫᱚ ᱥᱮᱸᱫᱽᱨᱟ ᱨᱮᱱᱟᱜ ᱡᱷᱟᱨᱱᱟ ᱟᱠᱟᱲ ᱵᱟᱦᱟ ᱮᱱᱮᱡ ᱟᱠᱷᱲᱟ ᱨᱮᱠᱚ ᱮᱯᱮᱢᱟ ᱜᱚᱨᱚᱡᱽ ᱵᱟᱦᱟ ᱾
ᱱᱚᱰᱤᱭᱟᱫᱽ
ᱱᱚᱰᱤᱭᱟᱫᱽ ᱫᱚ ᱜᱩᱡᱽᱨᱟᱴ ᱥᱤᱧᱚᱛ ᱨᱮᱭᱟᱜ ᱯᱚᱱᱚᱛ ᱟᱨ ᱠᱷᱮᱲᱟ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱰᱤᱭᱟᱫᱽ ᱱᱚᱜᱚᱨ ᱯᱟᱞᱤᱠᱟ ᱟᱨ ᱱᱚᱰᱤᱭᱟᱫᱽ ᱱᱚᱜᱚᱨ ᱯᱟᱞᱤᱠᱟ ᱨᱮᱱᱟᱜ ᱴᱷᱟᱶ ᱑᱘᱖᱖ ᱠᱷᱚᱱ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱥᱨᱤ ᱥᱚᱸᱛᱨᱟᱢ ᱢᱚᱱᱫᱤᱨ, ᱥᱨᱤ ᱢᱟᱭ ᱢᱚᱱᱫᱤᱨ, ᱞᱟᱹᱜᱤᱫ ᱛᱮ ᱥᱟᱸᱜᱤᱧ ᱦᱟᱹᱵᱤᱡ ᱵᱟᱰᱟᱭᱚᱜᱼᱟ ᱾ ᱑᱘᱒᱔ ᱨᱮ ᱛᱮᱭᱟᱨ ᱟᱠᱟᱱᱟ ᱢᱤᱫ ᱱᱟᱜᱟᱢᱤᱭᱟᱹ ᱥᱨᱤ ᱥᱣᱟᱢᱤᱱᱟᱨᱭᱚᱱ ᱢᱚᱱᱫᱤᱨ, ᱥᱟᱨᱫᱟᱨ ᱯᱟᱴᱮᱞ ᱟᱜ ᱡᱟᱱᱟᱢ ᱛᱷᱟᱱ, ᱟᱱᱚᱱᱫᱽ ᱟᱥᱨᱟᱢ ᱟᱨ ᱦᱚᱨᱤᱳᱢ ᱟᱥᱨᱟᱢ ᱾ ᱱᱚᱰᱤᱭᱟᱫᱽ ᱜᱩᱡᱽᱨᱟᱴ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱱᱫᱷᱤ ᱱᱚᱜᱚᱨ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱱᱚᱰᱤᱭᱟᱫᱽ ᱨᱮ ᱢᱩᱬ ᱨᱮᱞᱣᱮ ᱡᱚᱸᱠᱥᱚᱱ ᱢᱮᱱᱟᱜᱼᱟ ᱟᱨ ᱱᱚᱣᱟ ᱚᱦᱢᱚᱫᱟᱵᱟᱫᱽᱼᱢᱩᱢᱵᱟᱭ ᱰᱟᱦᱟᱨ ᱨᱮ ᱢᱤᱫ ᱢᱩᱬ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱱᱚᱰᱤᱭᱟᱫᱽ ᱥᱚᱦᱚᱨ ᱫᱚ ᱵᱟᱵᱮᱨ ᱮᱱᱮᱡ ᱤᱫᱤ ᱛᱮ ᱵᱟᱥᱟ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱱᱚᱴᱯᱟᱫᱽᱨᱟ, ᱱᱚᱴᱯᱩᱨ ᱠᱟᱱᱟ ᱾ ᱱᱚᱣᱟ ᱱᱚᱸᱫᱽᱜᱟᱢ ᱦᱚᱸ ᱠᱚ ᱢᱮᱛᱟᱜᱼᱟ ᱾ 'ᱥᱟᱠᱥᱟᱨ ᱵᱷᱩᱢᱤ' (ᱥᱮᱪᱮᱫ ᱟᱜ ᱚᱛ) ᱾ ᱱᱚᱣᱟ ᱥᱚᱦᱚᱨ ᱨᱮ ᱢᱟᱲᱟᱝ ᱢᱩᱥᱞᱤᱢ ᱥᱟᱥᱚᱱ ᱟᱨ ᱛᱟᱭᱚᱢ ᱛᱮ ᱵᱟᱲᱚᱫᱟ ᱨᱤᱱᱤᱡ ᱜᱟᱭᱚᱠᱣᱟᱲ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱱᱚᱰᱤᱭᱟᱫᱽ ᱚᱨᱚᱝᱜᱟᱨ ᱨᱮ ᱢᱮᱱᱟᱜᱼᱟ: 22°41′37″ N ᱟᱨ ᱡᱤᱞᱤᱧᱜᱟᱨ: 72°51′41″ E. ᱱᱚᱣᱟ ᱔᱑ ᱢᱤᱴᱚᱨ (᱑᱓᱔ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱔᱕.᱑᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱥᱚᱦᱚᱨ ᱴᱚᱴᱷᱟ ᱢᱮᱱᱟᱜᱼᱟ ᱟᱨ ᱱᱚᱰᱤᱭᱟᱫᱽ ᱨᱮᱱᱟᱜ ᱢᱟᱦᱟᱱᱟᱜᱟᱨᱤᱭ ᱴᱚᱴᱷᱟ ᱗᱑.᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱘ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱵᱟᱨᱭᱟ ᱢᱩᱬ ᱥᱚᱦᱚᱨ ᱚᱦᱢᱚᱫᱟᱵᱟᱫᱽ ᱟᱨ ᱵᱚᱰᱳᱫᱚᱨᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱰᱤᱭᱟᱫᱽ ᱨᱤᱱ ᱦᱚᱲ ᱮᱞ ᱒᱒᱕,᱐᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱨᱮᱱᱟᱜ ᱥᱮᱪᱮᱫ ᱫᱚᱨ ᱙᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱐᱖% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱙᱔% ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱨᱮ, ᱙% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱱᱚᱰᱤᱭᱟᱫᱽ ᱨᱮᱞᱣᱮ ᱟᱨ ᱥᱚᱲᱚᱠ ᱯᱚᱨᱤᱣᱚᱦᱚᱱ ᱥᱟᱶ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱰᱤᱭᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱷᱮᱲᱟ ᱦᱚᱱᱚᱛ ᱨᱮ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ "ᱮ" ᱠᱮᱴᱜᱚᱨᱤ ᱨᱮᱞᱣᱮ ᱥᱴᱮᱥᱚᱱ ᱚᱦᱢᱚᱫᱟᱵᱟᱫᱽᱼᱢᱩᱢᱵᱟᱭ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱨᱮᱱᱟᱜ ᱵᱟᱨᱭᱟ ᱚᱱᱟ ᱥᱟᱶᱛᱮ ᱜᱷᱮᱸᱭ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱯᱩᱱᱭᱟ ᱯᱞᱮᱴᱯᱷᱚᱨᱚᱢ ᱢᱮᱱᱟᱜᱼᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱢᱚᱰᱟᱥᱟ ᱞᱟᱭ᱗ᱫᱚ ᱥᱟᱢᱞᱟᱡᱤ ᱫᱷᱟᱹᱵᱤᱡ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱥᱮᱱᱚᱜ ᱠᱟᱱᱟ ᱾ ᱱᱚᱰᱤᱭᱟᱫᱽ ᱨᱮ ᱢᱤᱫ ᱵᱟᱥ ᱥᱴᱮᱸᱰ ᱢᱮᱱᱟᱜᱼᱟ ᱾ ᱱᱚᱰᱤᱭᱟᱫᱽ ᱪᱟᱨᱚᱴᱟᱨ ᱴᱚᱴᱷᱟ ᱨᱮ ᱡᱚᱱᱟᱞ ᱰᱤᱵᱤᱡᱚᱱ ᱢᱮᱱᱟᱜᱼᱟ ᱾ ᱟᱱᱚᱱᱫᱽ, ᱢᱚᱦᱮᱢᱟᱣᱟᱫᱽ, ᱠᱟᱯᱟᱰᱵᱚᱝᱥᱚ, ᱰᱟᱠᱚᱨ, ᱢᱚᱦᱩᱫᱷᱟ, ᱵᱚᱨᱥᱟᱫᱽ, ᱠᱷᱚᱢᱵᱷᱟᱛ ᱵᱟᱥ ᱰᱤᱯᱚ ᱵᱷᱤᱛᱤᱨ ᱱᱚᱰᱤᱭᱟᱫᱽ ᱰᱤᱵᱤᱡᱚᱱ ᱾ ᱱᱚᱰᱤᱭᱟᱫᱽ ᱰᱤᱵᱤᱡᱚᱱ ᱫᱚ ᱚᱢᱩᱞ ᱤᱫᱤ ᱛᱮ ᱠᱚᱞ ᱠᱚ ᱫᱟᱨᱮᱭᱟ ᱠᱚ ᱾ ᱱᱚᱰᱤᱭᱟᱫᱽ ᱵᱟᱥ ᱤᱫᱤ ᱛᱮ ᱤᱫᱤ ᱛᱮ ᱚᱦᱢᱚᱫᱟᱵᱟᱫᱽ, ᱵᱚᱰᱳᱫᱚᱨᱟ, ᱜᱟᱱᱫᱷᱤ ᱱᱚᱜᱚᱨ, ᱥᱩᱨᱚᱛ, ᱨᱟᱡᱽᱠᱚᱴ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱮᱢᱟᱱ ᱡᱮᱡᱟᱹᱛᱤᱭᱟᱹᱨᱤ ᱥᱮᱵᱟ ᱱᱚᱰᱤᱭᱟᱫᱽ ᱰᱤᱵᱤᱡᱚᱱ ᱤᱫᱤ ᱛᱮ ᱱᱚᱰᱤᱭᱟᱫᱽ ᱠᱷᱚᱱ ᱪᱟᱪᱞᱟᱣ ᱠᱟᱱᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱚᱦᱢᱚᱫᱟᱵᱟᱫᱽ ᱨᱮ ᱢᱮᱱᱟᱜ ᱥᱟᱨᱫᱟᱨ ᱵᱷᱚᱞᱞᱚᱵᱽᱵᱷᱟᱭ ᱯᱟᱴᱮᱞ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱟᱨ ᱱᱚᱣᱟ ᱱᱚᱰᱤᱭᱟᱫᱽ ᱠᱷᱚᱱ ᱖᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱜᱟᱡᱟᱲ
ᱜᱟᱡᱟᱲ (shrub or bush) ᱫᱟᱨᱮ ᱠᱚ ᱞᱮᱠᱟ ᱫᱚ ᱱᱚᱶᱟ ᱨᱮ ᱵᱮᱜᱟᱨ ᱜᱮᱭᱟ ᱡᱮ ᱱᱚᱶᱟ ᱨᱮᱱᱟᱜ ᱩᱥᱩᱞ ᱠᱚᱢ ᱜᱮ ᱛᱟᱦᱮᱱ ᱠᱟᱱᱟ (᱕-᱖ ᱢᱤᱫᱴᱟᱝ ᱠᱷᱚᱱ ᱠᱚᱢ) ᱟᱨ ᱟᱭᱢᱟ ᱞᱮᱠᱟᱱᱟᱜ ᱛᱤᱸᱜᱩ ᱞᱟᱹᱜᱤᱫ ᱛᱟᱱᱟ ᱛᱟᱦᱮᱱ ᱠᱟᱱᱟ᱾
ᱵᱟᱰᱟᱭ ᱛᱮᱞᱟ
ᱜᱟᱡᱟᱲ ᱫᱚ ᱜᱮᱵᱟᱨ ᱪᱟᱸᱫᱚ ᱠᱮᱰᱮᱜ ᱥᱮ ᱡᱷᱩᱨᱤ ᱨᱮᱱᱟᱜ ᱫᱟᱨᱮ ᱛᱟᱦᱮᱱ ᱠᱟᱱᱟ, ᱟᱨ ᱚᱱᱟᱛᱮ ᱚᱛ ᱠᱷᱚᱱ ᱪᱮᱛᱟᱱ ᱞᱟᱜᱟᱛᱟᱨ ᱡᱷᱩᱨᱤ ᱨᱮᱱᱟᱜ ᱛᱟᱱᱟ ᱛᱟᱦᱮᱱ ᱠᱟᱱᱟ (ᱥᱟᱠᱟᱦᱟᱨᱤ ᱫᱟᱨᱮ ᱡᱚᱠᱷᱟ ᱨᱮ)᱾ ᱚᱱᱠᱟ ᱛᱮᱦᱚᱸ ᱜᱟᱡᱟᱲ ᱠᱚ ᱚᱱᱟ ᱨᱮᱱᱟᱜ ᱩᱥᱩᱞ ᱟᱨ ᱟᱭᱢᱟ ᱴᱮᱜᱷᱟ ᱛᱟᱱᱟ ᱠᱷᱚᱱ ᱫᱟᱨᱮ ᱠᱷᱚᱱ ᱵᱮᱜᱟᱨ ᱠᱟᱜ ᱦᱩᱭᱩᱜ ᱠᱟᱱᱟ᱾ ᱟᱫᱷᱟᱱ ᱟᱡᱟᱲ ᱫᱚ ᱯᱚᱨᱱ ᱯᱟᱛᱤ (ᱩᱫᱟ ᱱᱟᱜᱽᱯᱷᱟᱱᱤ) ᱟᱨ ᱟᱭᱢᱟ ᱥᱟᱫᱟᱱᱟᱦᱟᱨ (ᱩᱫᱟ |ᱦᱚᱞᱤ) ᱠᱟᱱᱟ᱾ ᱥᱮᱫᱟᱭ ᱭᱩᱱᱟᱱᱤ ᱫᱚᱨᱥᱟᱱᱤᱠ ᱛᱷᱤᱭᱚᱯᱷᱨᱮᱥᱴᱚᱥ ᱫᱚ ᱠᱟᱹᱴᱤᱡ ᱫᱟᱨᱮ ᱡᱮᱜᱮᱛ ᱠᱚ ᱫᱟᱨᱮ, ᱜᱟᱡᱟᱲ ᱟᱨ ᱡᱟᱲᱤ- ᱵᱩᱴᱤ ᱨᱮ ᱦᱟᱹᱴᱤᱧ ᱦᱩᱭ ᱟᱠᱟᱱᱟ᱾
ᱵᱟᱜᱟᱱ ᱨᱮ ᱠᱟᱹᱢᱤ ᱠᱚ
ᱢᱤᱫ ᱵᱟᱜᱟᱱ ᱨᱮ ᱭᱩᱨᱚᱢᱟᱥ ᱜᱟᱡᱟᱲ ᱢᱤᱫ ᱵᱟᱜᱟᱱ ᱨᱮ ᱟᱨᱡᱟᱣ ᱟᱠᱟᱱ ᱜᱟᱡᱟᱲ ᱨᱮᱱᱟᱜ ᱢᱤᱫ ᱡᱟᱭᱜᱟ ᱜᱟᱡᱟᱲ ᱟᱠᱟᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱᱟ᱾ ᱡᱚᱠᱷᱚᱱ ᱴᱚᱯᱨᱤᱭᱟᱨ ᱨᱮᱱᱟᱜ ᱞᱮᱠᱟᱛᱮ ᱠᱞᱤᱯ ᱦᱩᱭᱩᱜ ᱠᱟᱱᱟ, ᱠᱷᱟᱱ ᱚᱱᱠᱟᱱ ᱥᱟᱱᱟᱢ ᱡᱟᱹᱛ ᱨᱮ ᱥᱮ ᱜᱟᱡᱟᱲ ᱨᱮᱱᱟᱜ ᱟᱭᱢᱟ ᱨᱚᱠᱚᱢ ᱯᱟᱨᱬᱥᱴᱩᱦ ᱵᱟᱱᱟᱜ ᱠᱟᱱᱟ ᱟᱨ ᱟᱭᱢᱟ ᱠᱟᱹᱴᱤᱡ ᱥᱟᱠᱟᱢ ᱟᱱ ᱰᱟᱹᱨ ᱠᱚ ᱢᱤᱫ ᱥᱟᱶᱛᱮ ᱦᱟᱨᱟᱜ ᱠᱟᱱᱟ᱾ ᱟᱭᱢᱟ ᱜᱟᱱ ᱜᱟᱡᱟᱲ ᱱᱚᱣᱤᱠᱚᱨᱬᱤᱭ ᱪᱷᱚᱸᱴᱟᱭ ᱞᱟᱹᱜᱤᱫ ᱱᱟᱯᱟᱭ ᱥᱟᱸᱦᱤᱡ ᱛᱮ ᱯᱨᱚᱛᱤᱠᱨᱤᱭᱟ ᱦᱩᱭᱩᱜ ᱠᱟᱱᱟ, ᱡᱟᱦᱟᱸ ᱫᱚ "ᱥᱴᱩᱞ" ᱠᱚ ᱜᱮᱫ ᱨᱮᱱᱟᱜ ᱛᱟᱭᱚᱢ ᱠᱩᱲᱟᱭ ᱢᱟᱨᱟᱝ ᱩᱯᱟᱡᱤ "ᱠᱮᱱ" ᱨᱮᱱᱟᱜ ᱨᱩᱯ ᱨᱮ ᱵᱟᱰᱟᱭᱚᱜ ᱠᱟᱱᱟ᱾ (ᱥᱯᱚᱥᱴᱤ ᱠᱚᱨᱚᱱ ᱫᱚᱨᱠᱟᱨᱟ) ᱟᱭᱢᱟ ᱜᱟᱡᱟᱲ ᱟᱯᱱᱟᱨ ᱵᱟᱱᱟᱣ ᱟᱨ ᱪᱚᱨᱤᱛᱨᱚ ᱠᱚ ᱥᱚᱫᱚᱨ ᱞᱟᱹᱜᱤᱫ ᱪᱩᱱᱤᱸᱫᱟ ᱪᱷᱚᱸᱴᱟᱭ ᱨᱮᱱᱟᱜ ᱱᱟᱯᱟᱭ ᱛᱮᱞᱟᱮ ᱮᱢᱟᱜ ᱠᱟᱱᱟᱭ᱾
ᱚᱱᱠᱟᱱ ᱵᱟᱜᱟᱱ ᱨᱮ ᱠᱩᱨᱩᱢᱩᱴᱩ ᱣᱟᱜ ᱞᱮᱠᱷᱟᱱ ᱨᱮ ᱜᱟᱡᱟᱲ ᱠᱚ ᱫᱚ ᱚᱱᱠᱟ ᱛᱮ ᱣᱭᱟᱯᱟᱠ-ᱞᱤᱠ ᱟᱱ ᱫᱟᱨᱮ ᱨᱩᱯ ᱨᱮ ᱢᱟᱱᱟᱣ ᱦᱩᱭᱩᱜ ᱠᱟᱱᱟ, ᱦᱟᱞᱟᱸᱠᱤ ᱟᱫᱷᱟᱱ ᱠᱟᱹᱴᱤᱡ ᱠᱚᱱᱤᱯᱷᱚᱨ ᱞᱮᱠᱟᱱ ᱪᱮᱞᱮᱠᱟ ᱡᱮ ᱯᱟᱨᱣᱟᱛ ᱯᱟᱭᱤᱱ ᱟᱨ ᱥᱟᱢᱟᱱᱭᱚ ᱡᱩᱱᱤᱯᱟᱨ ᱦᱚᱸ ᱵᱟᱱᱟᱜ ᱨᱮ ᱢᱟᱨᱞᱩᱝ ᱚᱜ ᱠᱟᱱᱟ᱾ ᱢᱤᱫ ᱜᱟᱡᱟᱲ ᱟᱠᱟᱱ ᱦᱮᱣᱟ ᱨᱮ ᱦᱟᱨᱟ ᱢᱟᱨᱟᱝ ᱟᱱ ᱥᱟᱱᱟᱢ ᱡᱟᱹᱛ ᱥᱮ ᱯᱚᱨᱬᱯᱚᱛᱤ ᱥᱮ ᱥᱟᱫᱟᱵᱟᱦᱟᱨ ᱦᱩᱭ ᱫᱟᱲᱮᱭᱟᱜ-ᱟ᱾
ᱜᱣᱟᱞᱤᱭᱚᱨ ᱠᱷᱚᱸᱰ
ᱜᱣᱟᱞᱤᱭᱚᱨ ᱠᱷᱚᱸᱰ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱡᱚᱜᱚ ᱠᱷᱚᱸᱰ ᱠᱟᱱᱟ ᱾ ᱱᱚᱸᱰᱮ ᱟᱥᱚᱠᱱᱚᱜᱚᱨ, ᱫᱟᱛᱤᱭᱟ, ᱜᱩᱱᱟ, ᱜᱣᱟᱞᱤᱭᱚᱨ ᱟᱨ ᱥᱤᱵᱽᱯᱩᱨᱤ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾ ᱜᱣᱟᱞᱤᱭᱚᱨ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱫᱚ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱷᱚᱸᱰ ᱠᱚ ᱛᱷᱚᱠ:ᱜᱣᱟᱞᱤᱭᱚᱨ
ᱥᱟᱨᱡᱚᱢ ᱫᱟᱨᱮ
ᱥᱟᱨᱡᱚᱢ ᱫᱟᱨᱮ ᱫᱚ ᱥᱟᱱᱛᱟᱲ ᱥᱟᱶᱛᱟᱨᱮ ᱵᱚᱝᱜᱟ ᱞᱮᱠᱟ ᱠᱚ ᱢᱟᱱᱟᱣᱟ ᱾
ᱥᱟᱨᱡᱚᱢ ᱵᱟᱦᱟ
ᱥᱟᱨᱡᱚᱢ ᱵᱟᱦᱟ ᱫᱚ ᱵᱚᱝᱜᱟ ᱠᱟᱛᱮ ᱮᱱᱟᱝ ᱠᱚ ᱵᱟᱦᱟᱭᱟ ᱾ ᱯᱷᱟᱹᱜᱩᱱ ᱵᱚᱝᱜᱟᱨᱮ ᱵᱟᱦᱟ ᱫᱚᱠᱚ ᱵᱚᱝᱜᱟᱭᱟ ᱾ ᱱᱟᱭᱠᱮ ᱵᱟᱵᱟ ᱡᱟᱦᱮᱨ ᱨᱮ ᱥᱟᱨᱡᱚᱢ ᱫᱟᱨᱮ ᱵᱩᱴᱟᱹᱨᱮ ᱛᱷᱟᱯᱚᱱ ᱟᱠᱟᱱ ᱵᱚᱝᱜᱟ ᱠᱚ ᱴᱷᱮᱱ ᱥᱟᱨᱡᱚᱢ ᱵᱟᱦᱟ ᱫᱚᱭ ᱵᱚᱝᱜᱟᱭᱟ ᱾ ᱵᱚᱝᱜᱟᱭᱮᱱ ᱛᱟᱭᱚᱢ ᱱᱟᱭᱠᱮ ᱵᱟᱵᱟ ᱠᱚᱲᱟ ᱠᱩᱲᱤ ᱠᱚ ᱵᱟᱦᱟᱭ ᱮᱢᱟᱠᱚᱣᱟ ᱾ ᱠᱚᱲᱟ ᱫᱚ ᱞᱩᱛᱩᱨ ᱨᱮ ᱟᱨ ᱠᱩᱲᱤ ᱫᱚ ᱥᱩᱹᱫ ᱨᱮ ᱠᱚ ᱵᱟᱦᱟᱭᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱡᱟᱱᱟᱢ ᱟᱭᱳ
ᱡᱟᱱᱟᱢ ᱟᱭᱳ ᱡᱟᱱᱟᱢ ᱟᱭᱳ ᱫᱚ ᱟᱹᱰᱤᱡ ᱢᱟᱨᱟᱝ ᱦᱮᱢᱟᱞ ᱨᱟᱦᱽᱞᱟ ᱟᱲᱟᱝ ᱠᱟᱱᱟ| ᱡᱟᱱᱟᱢ ᱟᱭᱳ ᱵᱮᱜᱚᱨ ᱪᱤᱞᱤ ᱡᱤᱱᱛᱤ ᱯᱤᱯᱤᱲᱤ ᱠᱦᱚᱱ ᱪᱮᱬᱮ ᱪᱤᱯᱨᱩᱜ,ᱠᱩᱞᱵᱟᱱᱟ,ᱦᱟᱹᱠᱩ ᱠᱟᱴᱠᱚᱢ,ᱪᱮ ᱫᱷᱨᱤ ᱫᱟᱨᱮ ।
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱨᱤᱥᱱᱟᱜᱤᱨᱤ
ᱠᱨᱤᱥᱱᱟᱜᱤᱨᱤ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮ ᱢᱤᱫ ᱱᱚᱜᱚᱨᱯᱟᱞᱤᱠᱟ ᱠᱟᱱᱟ, ᱟᱨ ᱱᱚᱣᱟ ᱫᱚ ᱒᱐᱐᱔ ᱥᱟᱞ ᱨᱮ ᱵᱮᱱᱟᱣ ᱟᱠᱟᱱ ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱱᱚᱣᱟ ᱫᱚ ᱠᱨᱤᱥᱱᱚᱫᱮᱵᱽᱨᱟᱭ ᱵᱩᱨᱩ ᱟᱴᱮᱫ ᱨᱮ ᱢᱮᱱᱟᱜᱼᱟ, ᱟᱨ ᱱᱚᱣᱟ ᱥᱚᱦᱚᱨ ᱫᱚ ᱜᱚᱴᱟ ᱥᱮᱦᱮᱫ ᱠᱷᱚᱱ ᱵᱩᱨᱩ ᱪᱟᱹᱴᱟᱹᱱᱤ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱪᱮᱱᱱᱟᱭ ᱠᱷᱚᱱ ᱒᱕᱐ ᱠᱤᱞᱚᱢᱤᱴᱚᱨ, ᱫᱷᱚᱨᱢᱚᱯᱩᱨᱤ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱟᱨ ᱵᱮᱝᱜᱟᱞᱩᱨᱩ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱨᱤᱥᱱᱟᱜᱤᱨᱤ ᱫᱚ "ᱥᱤᱧᱚᱛ ᱨᱮᱱᱟᱜ ᱩᱞ ᱨᱟᱡᱽᱜᱟᱲ" ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱪᱮᱫᱟᱜ ᱪᱮ ᱩᱞ ᱪᱟᱥ ᱢᱩᱬ ᱞᱮᱠᱟᱛᱮ ᱪᱟᱥ ᱟᱠᱚ, ᱠᱨᱤᱥᱱᱟᱜᱤᱨᱤ ᱰᱮᱢ ᱫᱚ ᱑᱙᱖᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱨᱤᱥᱱᱟᱜᱤᱨᱤ ᱨᱤᱱ ᱦᱚᱲ ᱮᱞ ᱫᱚ ᱑᱙᱙,᱖᱕᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱑,᱐᱑᱕ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱗,᱗᱔᱘ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔,᱐᱕᱙ ᱠᱚᱲᱟ ᱟᱨ ᱓,᱖᱘᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑᱐.᱖᱔% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ.᱑᱘% ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱒.᱙᱙% ᱥᱟᱞᱟᱜ ᱵᱟᱨᱟᱵᱟᱹᱨᱤ ᱠᱷᱟᱱᱮᱢ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚ ᱗᱖.᱗᱙% ᱛᱟᱦᱮᱸ ᱠᱟᱱᱟ ᱾ ᱥᱚᱦᱚᱨ ᱨᱮ ᱜᱩᱴ ᱑᱖᱓᱘᱖ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱛᱟᱢᱤᱞ ᱫᱚ ᱠᱨᱤᱥᱱᱟᱜᱤᱨᱤ ᱨᱮ ᱨᱚᱲᱮᱫ ᱢᱩᱬ ᱯᱟᱹᱨᱥᱤ ᱠᱟᱱᱟ ᱾ ᱟᱱᱫᱷᱨᱚ ᱯᱨᱚᱫᱮᱥ ᱟᱨ ᱠᱚᱨᱱᱟᱴᱚᱠ ᱯᱚᱱᱚᱛ ᱥᱩᱨ ᱤᱫᱤ ᱛᱮ ᱱᱚᱸᱰᱮ ᱛᱮᱞᱩᱜᱩ ᱟᱨ ᱠᱚᱱᱱᱚᱲ ᱦᱚᱸ ᱠᱚ ᱨᱚᱲᱟ ᱾
ᱥᱟᱜᱟᱲᱚᱢ
ᱠᱨᱤᱥᱱᱟᱜᱤᱨᱤ ᱫᱚ ᱟᱹᱰᱤ ᱜᱟᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱛᱮ ᱥᱤᱧᱚᱛ ᱨᱮᱱᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱴᱷᱟᱶ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱡᱟᱦᱟᱸ ᱨᱮ ᱠᱨᱤᱥᱱᱟᱜᱤᱨᱤᱼᱪᱮᱱᱱᱟᱭ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱘, ᱛᱤᱸᱰᱤᱵᱚᱱᱚᱢᱼᱠᱨᱤᱰᱱᱟᱜᱤᱨᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱗, ᱠᱨᱤᱥᱱᱟᱜᱤᱨᱤᱼᱢᱚᱫᱚᱱᱯᱚᱞᱞᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱒ ᱟᱨ ᱥᱨᱤᱱᱚᱜᱚᱨᱼᱠᱟᱱᱭᱟᱠᱩᱢᱟᱨᱤ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ ᱞᱮᱠᱛᱮ ᱥᱮᱞᱮᱫ ᱟᱠᱟᱱᱟ ᱾
ᱠᱨᱤᱥᱱᱟᱜᱤᱨᱤ ᱫᱚ ᱯᱮᱭᱟ ᱵᱷᱮᱜᱟᱨ ᱵᱷᱮᱜᱟᱨ ᱯᱚᱱᱚᱛ ᱛᱟᱢᱤᱞᱱᱟᱰᱩ, ᱠᱚᱨᱱᱟᱴᱚᱠ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱡᱚᱲᱟᱣ ᱟᱠᱟᱱᱟ ᱾
ᱥᱚᱦᱚᱨ ᱨᱮᱱᱟᱜ ᱵᱟᱦᱨᱮ ᱮᱞᱟᱠᱟ ᱨᱮ ᱱᱟᱣᱟ ᱵᱟᱥ ᱤᱥᱴᱮᱱᱰ ᱫᱚ ᱪᱮᱱᱱᱟᱭ, ᱵᱮᱝᱜᱟᱞᱩᱨᱩ, ᱠᱚᱭᱟᱢᱵᱟᱴᱩᱨ ᱟᱨ ᱛᱟᱢᱤᱞᱱᱟᱰᱩ, ᱠᱚᱨᱱᱟᱴᱚᱠ, ᱟᱱᱫᱷᱨᱚ ᱯᱨᱚᱫᱮᱥ, ᱠᱮᱨᱚᱞ ᱟᱨ ᱯᱩᱰᱩᱪᱮᱨᱤ ᱨᱮᱱᱟᱜ ᱮᱴᱟᱜ ᱢᱩᱬ ᱥᱚᱦᱚᱨ ᱟᱨ ᱱᱚᱜᱚᱨ ᱠᱷᱚᱱ ᱥᱚᱨᱠᱟᱨᱤ ᱵᱟᱥ ᱟᱨ ᱯᱨᱟᱵᱷᱮᱴ ᱵᱟᱥ ᱦᱚᱛᱮᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱩᱨ ᱨᱮᱱᱟᱜ ᱵᱮᱯᱟᱨᱤᱭᱟᱹ ᱩᱰᱟᱹᱱ ᱰᱟᱹᱦᱤ ᱫᱚ ᱵᱮᱝᱜᱟᱞᱩᱨᱩ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ (᱙᱑ ᱠᱤᱞᱚᱢᱤᱴᱚᱨ) ᱟᱨ ᱥᱟᱞᱮᱢ ᱩᱰᱟᱹᱱ ᱰᱟᱹᱦᱤ ᱫᱚ (᱑᱑᱐ ᱠᱤᱞᱚᱢᱤᱴᱚᱨ) ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱠᱤᱨᱩᱱᱰᱤ ᱯᱟᱹᱨᱥᱤ
ᱠᱤᱨᱩᱱᱰᱤ, ᱨᱩᱱᱰᱤ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱱᱚᱣᱟ ᱫᱚ ᱢᱤᱫ ᱵᱟᱱᱴᱩ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱵᱩᱨᱩᱱᱰᱤ ᱟᱨ ᱚᱱᱟ ᱟᱰᱮᱼᱯᱟᱥᱮ ᱛᱟᱱᱡᱟᱱᱤᱭᱟ, ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱟᱨ ᱩᱜᱟᱱᱰᱟ ᱫᱤᱥᱚᱢ ᱨᱮᱱ ᱙ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱟ ᱾ ᱠᱤᱨᱩᱱᱰᱤ ᱯᱟᱹᱨᱥᱤ ᱫᱚ ᱵᱩᱨᱩᱱᱰᱤ ᱫᱤᱥᱚᱢ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱨᱩᱣᱟᱱᱰᱟ ᱫᱤᱥᱚᱢ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱤᱱᱭᱟᱨᱣᱟᱱᱰᱟ ᱥᱟᱶ ᱥᱩᱨᱼᱥᱩᱯᱩᱨ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾ ᱱᱚᱣᱟ ᱠᱤᱱ ᱫᱚ ᱨᱩᱣᱟᱱᱰᱟᱼᱨᱩᱱᱰᱤ ᱪᱟᱸᱜᱟ ᱨᱮᱭᱟᱜ ᱵᱟᱨᱭᱟ ᱵᱷᱮᱜᱟᱨ ᱨᱩᱯ ᱠᱟᱱᱟ ᱾
ᱰᱤᱢᱱᱟ ᱫᱟᱨᱦᱟ ( ᱡᱷᱤᱞ)
ᱰᱤᱢᱱᱟ ᱫᱟᱨᱦᱟ ᱫᱚ ᱦᱩᱭᱩᱜ ᱠᱟᱱᱟ ᱠᱷᱚᱱ ᱯᱚᱱᱚᱛ ᱨᱮᱭᱟᱜ ᱡᱟᱢᱥᱮᱫᱽᱯᱩᱨ ᱥᱟᱦᱟᱨ ᱠᱷᱚᱱ 15 ᱠᱤᱞᱳᱢᱤᱴᱟᱨ ᱥᱟᱹᱜᱤᱧ ᱨᱮ ᱰᱟᱞᱢᱟ ᱵᱤᱨ ᱡᱤᱭᱟᱹᱞᱤ ᱵᱤᱨ ᱨᱮᱭᱟᱜ ᱥᱩᱨ ᱨᱮ ᱢᱮᱱᱟᱜ ᱢᱤᱫᱴᱟᱝ ᱵᱮᱱᱟᱣ ᱫᱟᱜᱫᱩᱱᱚᱞ ᱾ 1944 ᱥᱟᱹᱦᱤᱛ ᱨᱮ ᱥᱟᱦᱟᱨ ᱨᱮ ᱫᱟᱜ ᱨᱮᱭᱟᱜ ᱟᱱᱟᱴ ᱥᱟᱞᱟᱜ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱴᱟᱴᱟ ᱥᱴᱤᱞ ᱱᱚᱶᱟ ᱵᱮᱱᱟᱣ ᱞᱮᱫᱟᱭ ᱾
ᱠᱤᱨᱩᱱᱰᱤ ᱯᱟᱹᱨᱥᱤ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱷᱳᱞᱴᱟᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱮᱱᱩᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱳᱭᱮᱰ ᱯᱟᱹᱨᱥᱤ ᱛᱷᱚᱠ: ᱵᱟᱱᱴᱩ ᱯᱟᱹᱨᱥᱤ ᱛᱷᱚᱠ: ᱵᱩᱨᱩᱱᱰᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱩᱣᱟᱱᱰᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱜᱚᱱᱚᱛᱟᱱᱛᱨᱤᱠ ᱠᱚᱝᱜᱳ ᱯᱨᱚᱡᱟᱛᱚᱱᱛᱨᱚ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱛᱟᱱᱡᱟᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱰᱤᱢᱱᱟ ᱫᱟᱨᱦᱟ ( ᱡᱷᱤᱞ)
ᱚᱛᱱᱚᱜ
ᱫᱤᱢᱱᱟ ᱫᱟᱨᱦᱟ ᱫᱚ ᱰᱟᱞᱢᱟ ᱵᱩᱨᱩ ᱞᱟᱛᱟᱨ ᱨᱮ ᱢᱮᱱᱟᱜᱼᱟ ᱾ ᱰᱤᱢᱱᱟ ᱫᱟᱨᱦᱟ ᱯᱨᱟᱭ 5ᱹ5 ᱵᱚᱨᱜᱚ ᱠᱤᱞᱳᱢᱤᱴᱟᱨ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, 1894 ᱥᱟᱹᱦᱤᱛ ᱨᱮᱭᱟᱜ ᱚᱛᱚᱠ ᱦᱟᱛᱟᱣ ᱟᱹᱱ ᱞᱮᱠᱟᱛᱮ ᱱᱚᱶᱟ ᱵᱟᱸᱫᱷ ᱞᱟᱹᱜᱤᱫ 1,861 ᱮᱠᱚᱨ ᱴᱚᱴᱷᱟ ᱦᱟᱛᱟᱣ ᱦᱩᱭ ᱞᱮᱱᱟ ᱾ ᱱᱚᱶᱟ ᱫᱟᱨᱦᱟ ᱫᱚ ᱡᱟᱢᱥᱮᱫᱽᱯᱩᱨ ᱥᱟᱦᱟᱨ ᱨᱮᱭᱟᱜ ᱢᱤᱫᱴᱟᱝ ᱥᱩᱢᱩᱝ ᱫᱟᱜ ᱨᱮᱭᱟᱜ ᱯᱷᱮᱰᱟᱛ ᱾ ᱫᱟᱨᱦᱟ ᱫᱚ ᱰᱟᱞᱢᱟ ᱵᱤᱨ ᱡᱤᱭᱟᱹᱞᱤ ᱵᱤᱨ ᱨᱮᱭᱟᱜ ᱥᱩᱨ ᱨᱮ ᱢᱮᱱᱟᱜᱼᱟ ᱾
ᱱᱚᱶᱟ ᱫᱚ ᱨᱟᱡᱽᱜᱟᱲ ᱥᱟᱦᱟᱨ ᱨᱟᱺᱪᱤ ᱠᱷᱚᱱ ᱯᱨᱟᱭ 100 ᱠᱤᱞᱳᱢᱤᱴᱟᱨ ᱟᱨ ᱥᱤᱴᱮᱞ ᱥᱟᱦᱟᱨ ᱡᱟᱢᱥᱮᱫᱽᱯᱩᱨ ᱠᱷᱚᱱ 15 ᱠᱤᱞᱳᱢᱤᱴᱟᱨ ᱥᱟᱹᱜᱤᱧ ᱨᱮ ᱢᱮᱱᱟᱜᱼᱟ ᱾ ᱰᱤᱢᱱᱟ ᱫᱟᱨᱦᱟ ᱨᱮᱭᱟᱜ ᱜᱩᱴ ᱥᱟᱧᱪᱟᱣ ᱫᱟᱲᱮ ᱯᱨᱟᱭ 120 ᱞᱚᱠ ᱠᱩᱭᱤᱠ ᱯᱷᱩᱴ ᱾ ᱫᱟᱨᱦᱟ ᱨᱮ ᱫᱟᱜ ᱨᱮᱭᱟᱜ ᱯᱟᱥᱱᱟᱣ ᱯᱨᱟᱭ ᱵᱟᱨ ᱵᱚᱨᱜᱚ ᱢᱟᱭᱤᱞ ᱾ ᱫᱟᱨᱦᱟ ᱫᱚ 3 ᱟᱨ ᱢᱤᱫ ᱢᱟᱭᱤᱞ ᱡᱮᱞᱮᱧ ᱟᱨ ᱯᱨᱟᱭ ᱢᱤᱫ ᱢᱟᱭᱤᱞ ᱯᱟᱥᱱᱟᱣ ᱾ ᱢᱤᱫ ᱫᱚ 800 ᱯᱷᱩᱴ ᱟᱨ ᱫᱚᱥᱟᱨ ᱫᱚ 1200 ᱯᱷᱩᱴ ᱡᱮᱹᱞᱮᱹᱧ, ᱱᱚᱶᱟ ᱫᱚ ᱢᱤᱫ ᱥᱟᱶᱛᱮ ᱵᱮᱱᱟᱣ ᱟᱠᱟᱱ ᱵᱟᱨᱭᱟ ᱦᱩᱰᱤᱧ ᱵᱟᱸᱫᱷ ᱢᱮᱱᱟᱜᱼᱟ ᱾ ᱞᱟᱛᱟᱨ ᱨᱮᱭᱟᱜ ᱞᱟᱛᱟᱨ ᱠᱷᱚᱱ ᱵᱟᱸᱫᱷ ᱨᱮᱭᱟᱜ ᱩᱥᱩᱞ 83 ᱯᱷᱩᱴ ᱟᱨ ᱞᱟᱛᱟᱨ ᱨᱮ ᱢᱟᱨᱟᱝ ᱫᱚ ᱯᱨᱟᱭ 400 ᱯᱷᱩᱴ ᱾ ᱵᱷᱟᱜᱮ ᱵᱷᱚᱞᱵᱷ ᱥᱟᱶᱛᱮ ᱢᱤᱫᱴᱟᱝ ᱰᱟᱣᱩᱱᱞᱳ ᱮᱢ ᱦᱳᱭᱳᱜᱼᱟ ᱟᱨ ᱚᱱᱟ ᱢᱩᱫᱨᱮ ᱢᱤᱫᱴᱟᱝ ᱞᱟᱭᱮᱱ ᱢᱮᱱᱟᱜᱼᱟ ᱡᱟᱦᱟᱸ ᱛᱟᱞᱟᱛᱮ ᱡᱟᱢᱥᱮᱫᱽᱯᱩᱨ ᱨᱮ ᱫᱟᱜ ᱠᱚ ᱤᱫᱤ ᱟᱠᱟᱱᱟ ᱾ ᱫᱟᱜᱡᱟᱹᱲᱤ ᱫᱟᱜᱡᱩᱠᱛᱤ ᱨᱮᱭᱟᱜ ᱯᱷᱮᱰᱟᱛ ᱾ ᱱᱚᱶᱟ ᱫᱟᱜ ᱨᱮᱭᱟᱜ ᱫᱟᱜ ᱫᱚ ᱥᱮᱨᱢᱟ ᱫᱤᱱ ᱨᱮ ᱛᱷᱟᱭᱤ ᱦᱚᱲ ᱠᱚᱣᱟᱜ ᱟᱭᱢᱟ ᱞᱮᱠᱟᱱ ᱟᱨ ᱡᱟᱢᱮᱥᱰᱯᱩᱨ ᱥᱟᱦᱟᱨ ᱨᱮ ᱥᱟᱦᱟᱨ ᱨᱮᱭᱟᱜ ᱫᱟᱜ ᱨᱮᱭᱟᱜ ᱞᱟᱹᱠᱛᱤ ᱠᱚ ᱜᱚᱲᱚ ᱟᱭ ᱾ ᱵᱩᱨᱩ ᱴᱚᱴᱷᱟ ᱠᱷᱚᱱ ᱯᱨᱟᱭ 36 ᱵᱚᱨᱜᱚ ᱢᱟᱭᱤᱞ ᱴᱚᱴᱷᱟ ᱠᱷᱚᱱ ᱫᱟᱜ ᱫᱟᱜ ᱰᱤᱢᱱᱟ ᱱᱟᱞᱟ ᱨᱮ ᱥᱮᱴᱮᱨ ᱞᱮᱱᱟ ᱾ ᱥᱟᱪᱟᱨᱚᱡ ᱫᱚ ᱢᱤᱫᱴᱟᱝ ᱵᱮᱱᱟᱣ ᱫᱟᱜᱫᱩᱱᱚᱞ ᱟᱨ ᱵᱩᱨᱩ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱤᱢᱟᱱ ᱮᱢ ᱞᱮᱫᱟᱭ ᱡᱟᱦᱟᱛᱮ ᱵᱟᱨᱭᱟ ᱦᱩᱰᱤᱧ ᱰᱟᱣᱩᱱᱞᱳ ᱵᱚᱱᱚᱫᱚᱞ ᱠᱟᱛᱮ ᱟᱭᱢᱟ ᱯᱚᱨᱤᱢᱟᱱ ᱫᱟᱜ ᱥᱟᱵ ᱫᱚᱦᱚ ᱫᱟᱲᱮᱭᱟᱜᱼᱟ ᱾
ᱱᱟᱜᱟᱢ
1930 ᱜᱮᱞᱟᱝ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱡᱟᱢᱮᱥᱰᱯᱩᱨᱮ ᱢᱚᱱᱮ ᱦᱩᱭ ᱞᱮᱱᱟ ᱡᱮ ᱥᱟᱦᱟᱨ ᱨᱮᱱ ᱦᱚᱲ ᱠᱚ ᱫᱟᱜ ᱨᱮᱭᱟᱜ ᱟᱱᱟᱴ ᱨᱮ ᱠᱚ ᱜᱷᱟᱹᱞ ᱫᱟᱲᱮᱭᱟᱜᱼᱟ ᱪᱮᱫᱟᱜ ᱥᱮ ᱦᱚᱲ ᱞᱮᱠᱷᱟ ᱟᱹᱰᱤ ᱞᱚᱜᱚᱱ ᱵᱟᱹᱲᱛᱤ ᱟᱠᱟᱱᱟ ᱾ ᱱᱚᱶᱟ ᱟᱱᱟᱴ ᱥᱟᱞᱟᱜ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱰᱤᱢᱱᱟ ᱱᱟᱞᱟ ᱫᱟᱜ ᱥᱚᱯᱨᱟᱭ سکیم ᱮᱛᱚᱦᱚᱵ ᱦᱩᱭ ᱞᱮᱱᱟ ᱾
ᱰᱤᱢᱱᱟ ᱫᱟᱨᱦᱟ ᱫᱚ ᱚᱱᱟ ᱨᱮᱭᱟᱜ ᱱᱤᱨᱚᱥ ᱟᱨ ᱱᱟᱯᱟᱭ ᱨᱟᱛᱟᱝ ᱞᱟᱹᱜᱤᱫ ᱧᱩᱛᱩᱢᱟᱱ ᱾ ᱫᱟᱨᱦᱟ ᱫᱚ ᱢᱤᱫᱴᱟᱝ ᱯᱮᱠᱱᱤᱠ ᱴᱷᱟᱶ ᱞᱮᱠᱟᱛᱮ ᱟᱹᱰᱤ ᱩᱯᱨᱩᱢ, ᱡᱟᱦᱟᱸ ᱨᱮᱭᱟᱜ ᱥᱩᱛᱚ ᱫᱟᱜ ᱟᱨ ᱧᱮᱞᱟᱱ ᱴᱚᱴᱷᱟ ᱵᱩᱨᱩ ᱨᱮ ᱦᱩᱰᱤᱧ ᱴᱨᱟᱠ ᱟᱨ ᱮᱴᱟᱜ ᱟᱭᱢᱟ ᱢᱩᱫᱽᱨᱮ ᱵᱳᱴᱤᱝ ᱨᱳᱭᱤᱝ ᱟᱨ ᱡᱮᱴ ᱥᱠᱤᱭᱤᱝ ᱞᱮᱠᱟᱱ ᱫᱟᱜ ᱨᱮᱭᱟᱜ ᱠᱟᱹᱢᱤ ᱦᱚᱨᱟ ᱠᱚ ᱞᱟᱹᱜᱤᱫ ᱴᱷᱟᱶ ᱮ ᱵᱮᱱᱟᱣ ᱟᱠᱟᱫᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱟᱢᱥᱮᱫᱽᱯᱩᱨ
ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ
ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱥᱤᱧᱚᱛ ᱨᱮᱱᱟᱜ ᱢᱤᱫ ᱛᱟᱞᱢᱟ ᱥᱚᱥᱱᱚᱜ ᱮᱞᱟᱠᱟ ᱠᱟᱱᱟ ᱾ ᱱᱚᱣᱟ ᱵᱮᱸᱜᱚᱞ ᱫᱚᱨᱭᱟ ᱨᱮᱭᱟᱜ ᱮᱛᱚᱢ ᱨᱮ ᱥᱤᱧᱚᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜᱼᱟ ᱾ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱚᱨ ᱯᱩᱧᱡᱤᱰᱷᱤᱯ ᱕᱗᱒ ᱦᱩᱰᱤᱧ ᱢᱟᱨᱟᱝ ᱫᱤᱯ ᱠᱷᱚᱱ ᱢᱮᱥᱟ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱡᱚᱠᱷᱚᱱ ᱟᱰᱤ ᱜᱟᱱ ᱫᱤᱯ ᱨᱮ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮᱱᱟ ᱨᱟᱡᱽᱜᱟᱲ ᱫᱚ ᱯᱚᱨᱴ ᱵᱞᱮᱭᱚᱨ ᱠᱟᱱᱟ᱾
ᱟᱣᱟᱨᱚᱱ ᱦᱚᱱᱚᱛ
ᱟᱣᱟᱨᱚᱱ ᱦᱚᱱᱚᱛ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱱᱚᱶᱟ ᱫᱚ ᱯᱟᱠᱤᱥᱛᱟᱱ ᱨᱮᱱᱟᱜ ᱵᱟᱞᱚᱪᱤᱥᱛᱟᱱ ᱯᱨᱚᱫᱮᱥ (province) ᱨᱮᱱᱟᱜ ᱠᱚᱧᱮ ᱥᱮᱦᱮᱰ ᱨᱮᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱱᱚᱵᱷᱮᱢᱵᱚᱨ ᱑᱙᱙᱒ ᱥᱟᱹᱦᱤᱛ ᱵᱷᱮᱜᱟᱨ ᱠᱟᱛᱮ ᱱᱟᱶᱟ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣᱮᱱᱟ ᱾ ᱚᱱᱟ ᱞᱟᱦᱟ ᱛᱮ ᱱᱚᱶᱟ ᱫᱚ ᱠᱷᱩᱡᱽᱫᱟᱨ ᱦᱚᱱᱚᱛ ᱨᱮᱱᱟᱜ ᱥᱚᱵ-ᱰᱤᱵᱷᱤᱡᱚᱱ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱟᱣᱟᱨᱚᱱ ᱨᱮᱱᱟ ᱢᱟᱨᱮ ᱧᱩᱛᱩᱢ ᱫᱚ ᱠᱚᱞᱣᱟ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱫᱚ ᱚᱱᱟ ᱯᱨᱚᱫᱮᱥ ᱨᱮᱱᱟᱜ ᱡᱚᱛᱚ ᱠᱷᱚᱱ ᱨᱮᱸᱜᱮᱡ ᱦᱚᱱᱚᱛ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ ᱾
ᱱᱚᱶᱟ ᱫᱚ ᱵᱟᱞᱚᱪᱤᱥᱛᱟᱱ ᱯᱨᱚᱫᱮᱥ ᱨᱮᱱᱟᱜ ᱠᱚᱧᱮ ᱯᱟᱴᱷᱟ ᱨᱮ ᱢᱮᱱᱟᱜᱼᱟ ᱾ ᱟᱣᱟᱨᱚᱱ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱟᱨ ᱠᱚᱧᱮ ᱯᱟᱪᱮ ᱥᱮᱦᱮᱫ ᱨᱮ ᱜᱣᱟᱫᱚᱨ ᱦᱚᱱᱚᱛ, ᱥᱟᱢᱟᱝ ᱟᱨ ᱠᱚᱧᱮ ᱥᱮᱦᱮᱫ ᱨᱮ ᱞᱟᱥᱵᱮᱞᱟ ᱦᱚᱱᱚᱛ ᱟᱨ ᱮᱛᱚᱢ ᱥᱮᱦᱮᱫ ᱨᱮ ᱠᱷᱟᱨᱟᱱ ᱦᱚᱱᱚᱛ ᱢᱮᱱᱟᱜᱼᱟ ᱾
ᱪᱟᱪᱞᱟᱣ ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱫᱚ ᱯᱮᱭᱟ ᱛᱚᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱟᱣᱟᱨᱚᱱ ᱛᱚᱦᱥᱤᱞ, ᱡᱷᱟᱞ ᱡᱜᱷᱟᱣ ᱛᱚᱦᱥᱤᱞ ᱟᱨ ᱢᱟᱥᱠᱟᱭ ᱛᱚᱦᱥᱤᱞ ᱾ ᱚᱱᱟ ᱠᱚ ᱫᱚ ᱟᱨᱦᱚᱸ ᱘ ᱜᱚᱴᱟᱝ ᱤᱣᱱᱤᱭᱚᱱ ᱠᱟᱣᱱᱥᱤᱞ (union council) ᱨᱮ ᱦᱟᱹᱴᱤᱧ ᱟᱠᱟᱱᱟ ᱟᱨ ᱚᱱᱟ ᱤᱣᱱᱤᱭᱚᱱ ᱠᱟᱣᱱᱥᱤᱞ ᱫᱚ ᱦᱩᱭᱩᱜ ᱠᱟᱱᱟ : ᱟᱣᱟᱨᱚᱱ, ᱜᱤᱥᱠᱟᱣᱨ, ᱛᱮᱨᱛᱟᱡᱽ, ᱠᱮᱢᱯ ᱡᱟᱦᱩ, ᱜᱟᱡᱽᱡᱟᱨ, ᱱᱟᱠᱡᱚ, ᱠᱚᱨᱟᱠ, ᱯᱟᱨᱣᱟᱨ ᱮᱢᱟᱱ ᱾
ᱰᱮᱢᱚᱜᱨᱟᱯᱷᱤᱠ
ᱚᱱᱟ ᱦᱚᱱᱚᱛ ᱨᱤᱱ ᱙᱘% ᱦᱚᱲ ᱫᱚ ᱢᱩᱥᱞᱟᱹ ᱠᱟᱱᱟ ᱠᱚ ᱚᱱᱟ ᱥᱟᱶᱛᱮ ᱠᱚᱢ ᱫᱷᱟᱨᱟ ᱡᱤᱠᱷᱨᱤ ᱡᱟᱹᱛ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱛᱤᱢᱤᱱ ᱜᱟᱱ ᱟᱹᱫᱤᱵᱟᱹᱥᱤ ᱡᱟᱹᱛ ᱦᱚᱸ ᱢᱮᱱᱟᱜ ᱠᱚᱣᱟ, ᱩᱱᱠᱩ ᱫᱚ ᱠᱚ ᱦᱩᱭᱩᱜ ᱠᱟᱱᱟ : ᱵᱤᱡᱮᱱᱡᱚ, ᱢᱩᱢᱢᱟᱫᱽ ᱦᱟᱥᱟᱱᱤ, ᱥᱟᱡᱽᱫᱤ, ᱥᱤᱭᱟᱯᱟᱫᱽ, ᱢᱤᱨᱣᱟᱱᱤ, ᱨᱟᱠᱥᱟᱬᱤ, ᱢᱤᱥᱤᱭᱟᱱᱤ, ᱥᱩᱢᱟᱞᱤᱱᱤ ᱟᱨ ᱢᱮᱝᱜᱟᱞ ᱾ ᱞᱟᱦᱟ ᱠᱷᱚᱱ ᱱᱚᱸᱰᱮ ᱫᱚ ᱵᱟᱞᱚᱪᱤ ᱯᱟᱹᱨᱥᱤ ᱴᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱙᱘ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ % ᱠᱚ ᱨᱚᱲ ᱠᱟᱱ ᱢᱮᱱᱛᱮ ᱩᱫᱩᱜ ᱟᱠᱟᱱᱟ ᱾ ᱞᱟᱦᱟ ᱛᱮᱱᱟᱜ ᱑᱙᱘᱑ ᱨᱮᱱᱟᱜ ᱥᱮᱱᱥᱚᱥ ᱮ ᱩᱫᱩᱜᱮᱫᱼᱟ ᱵᱟᱝᱢᱟ % ᱦᱚᱲ ᱫᱚ ᱵᱨᱟᱦᱩᱭ ᱯᱟᱹᱨᱥᱤ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫᱼᱟ ᱾
ᱪᱟᱥᱵᱟᱥ
ᱟᱣᱟᱨᱚᱱ ᱫᱚ ᱠᱷᱤᱡᱩᱨ ᱨᱮᱱᱟᱜ ᱱᱚᱠᱷᱚᱞᱤᱥᱛᱟᱱ (oasis) ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾ ᱱᱚᱸᱰᱮ ᱥᱮᱨᱢᱟᱠᱮ ᱑᱕,᱐᱐᱐ ᱴᱚᱱ ᱜᱟᱱ ᱠᱚ ᱟᱨᱡᱟᱣᱮᱫᱼᱟ ᱠᱷᱤᱡᱩᱨ, ᱚᱱᱟ ᱥᱟᱶᱛᱮ ᱯᱮᱭᱟᱸᱡᱽ ᱦᱚᱸ ᱟᱹᱰᱤ ᱡᱩᱨ ᱜᱮ ᱠᱚ ᱪᱟᱥ ᱮᱫᱟ, ᱡᱟᱦᱟᱸ ᱨᱮᱱᱟᱜ ᱞᱮᱠᱷᱟ ᱫᱚ ᱕᱓,᱐᱐᱐ ᱴᱚᱱ ᱜᱟᱱ ᱾ ᱜᱩᱦᱩᱢ, ᱵᱟᱨᱞᱤ ᱟᱨ ᱡᱚ ᱵᱤᱞᱤ ᱮᱢᱟᱱ ᱠᱚ ᱦᱚᱸ ᱪᱟᱥ ᱦᱩᱭᱩᱜ ᱠᱟᱱ ᱜᱮᱭᱟ ᱾
ᱦᱚᱢᱤᱨᱯᱩᱨ ᱦᱚᱱᱚᱛ, ᱦᱤᱢᱟᱪᱚᱞ ᱯᱨᱚᱫᱮᱥ
ᱦᱚᱢᱤᱨᱯᱩᱨ ᱦᱚᱱᱚᱛ ᱫᱚ ᱠᱚᱧᱮ-ᱯᱟᱪᱮ ᱥᱤᱧᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱦᱚᱱᱚᱛ ᱦᱟᱢᱤᱨ ᱯᱩᱨ ᱠᱟᱱ ᱜᱮᱭᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱢᱟᱱᱰᱤ ᱠᱷᱚᱱᱰ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱾ ᱚᱛ-ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱑,᱑᱑᱘ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱟᱨ ᱵᱟᱝ ᱔᱓᱒ ᱪᱟᱹᱣᱠᱟᱹ ᱢᱟᱭᱤᱞ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱔᱕᱔,᱗᱖᱘ ᱡᱚᱱᱟ ᱦᱚᱲ ᱠᱚ ᱛᱟᱸᱦᱮᱸ ᱠᱟᱱᱟ ᱾
ᱦᱟᱯᱟᱴᱤᱧ
ᱱᱤᱭᱟᱹ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱦᱩᱰᱤᱧ ᱦᱚᱱᱚᱛ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱚᱱᱟ ᱢᱚᱬᱮ ᱜᱚᱴᱟᱝ ᱦᱩᱰᱤᱧ ᱦᱚᱱᱚᱛ ᱠᱚ ᱫᱚ ᱦᱩᱭᱩᱜ ᱠᱟᱱᱟ- ᱦᱚᱢᱤᱨᱯᱩᱨ, ᱵᱟᱲᱥᱟᱨ,ᱱᱟᱫᱚᱣᱱ, ᱥᱩᱡᱟᱱ ᱯᱩᱨ, ᱟᱨ ᱵᱷᱚᱱᱟᱨᱡᱽ । ᱱᱚᱝᱠᱟ ᱟᱴᱠᱟᱨᱚᱜ-ᱟ ᱡᱮ, ᱦᱤᱢᱟᱪᱚᱞ ᱯᱚᱞᱤᱥᱫᱚ ᱢᱟᱬᱟᱝ ᱠᱷᱚᱱ ᱟᱹᱰᱤ ᱠᱚ ᱠᱟᱹᱡᱽᱣᱟᱹ ᱭᱮᱱᱟ, ᱱᱤᱛ ᱥᱩᱨ ᱥᱟᱝᱜᱤᱧ ᱟᱹᱛᱩ ᱰᱤᱦᱟᱹᱴ ᱠᱚ ᱨᱮ ᱦᱚᱸ ᱥᱟᱶᱛᱟ ᱟᱨᱤ ᱠᱟᱹᱢᱤᱭ ᱞᱟᱹᱜᱤᱫ ᱦᱚᱸ ᱠᱚ ᱥᱮᱱᱚᱜ ᱠᱟᱱᱟ ᱾
ᱦᱚᱢᱤᱨᱯᱩᱨ ᱦᱚᱱᱚᱛ ᱫᱚ ᱜᱮᱞ ᱜᱚᱴᱟᱝ ᱛᱟᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱜᱮᱞ ᱜᱚᱴᱟᱝ ᱛᱟᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟᱺ ᱑ᱹ ᱦᱟᱢᱤᱨ ᱯᱩᱨ ᱥᱟᱫᱟᱨ ᱒ᱹ ᱱᱟᱫᱟᱣᱩᱱ ᱓ᱹ ᱥᱩᱡᱟᱱ ᱯᱩᱨ ᱔ᱹ ᱵᱟᱫ ᱥᱟᱨ ᱕ᱹ ᱴᱟᱣᱱᱤ ᱫᱮᱵᱤ ᱖ᱹ ᱵᱷᱚᱨᱟᱧᱡᱽ ᱗ᱹ ᱰᱷᱟᱴᱣᱟᱞ (ᱵᱤᱡᱟᱨᱤ) ᱘ᱹ ᱜᱟᱞᱚᱨᱮ ᱙ᱹ ᱠᱟᱝᱜᱚ (ᱦᱩᱰᱤᱧ ᱛᱟᱦᱥᱤᱞ) ᱵᱷᱚᱴᱟ (ᱦᱩᱰᱤᱧ ᱛᱟᱦᱥᱤᱞ) ᱾
ᱱᱚᱱᱰᱮ ᱟᱨᱦᱚᱸ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜ ᱟᱠᱟᱫᱟᱺ ᱚᱱᱟ ᱢᱚᱬᱮ ᱜᱚᱴᱟᱝ ᱦᱤᱢᱟᱪᱚᱞ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟᱺ ᱑ᱹ ᱵᱟᱨᱥᱟᱨ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱒ᱹ ᱦᱚᱢᱤᱨᱯᱩᱨ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱓ᱹ ᱥᱩᱡᱟᱱᱯᱩᱨ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱔ᱹ ᱱᱟᱫᱟᱣᱩᱱ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱟᱨ ᱕ᱹ ᱵᱷᱚᱨᱟᱧᱡᱽ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱦᱚᱢᱤᱨᱯᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱔᱕᱔,᱗᱖᱘ ᱡᱚᱱᱟ ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱕᱕᱐ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱔᱐᱗ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱪᱟᱢᱵᱟ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮᱸ ᱠᱟᱱᱟ ᱑᱐ᱹ᱑᱙%᱾ ᱦᱚᱢᱤᱨᱯᱩᱨ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱑᱐᱙᱕ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱ ᱑᱐᱐% ᱾
ᱜᱟᱰᱟ
ᱜᱟᱰᱟ (synonym: ᱠᱷᱟᱹᱲᱤ) ᱫᱚ ᱦᱩᱭᱩᱜ ᱠᱟᱱᱟ ᱥᱮᱛᱮᱧ ᱡᱷᱟᱨᱱᱟ ᱫᱟᱜ ᱞᱤᱸᱜᱤ ᱥᱮᱱᱚᱜ ᱦᱚᱨᱰᱟᱦᱟᱨ ᱾ ᱱᱚᱶᱟ ᱨᱮ ᱥᱮᱨᱢᱟ ᱡᱟᱹᱲᱤ ᱛᱮ ᱫᱟᱜ ᱯᱮᱨᱮᱡ ᱞᱮᱱᱠᱷᱟᱱ ᱫᱟᱜ ᱞᱤᱸᱜᱤᱜ ᱨᱮᱱᱟᱜ ᱢᱤᱛ ᱨᱚᱠᱚᱢ ᱚᱥᱟᱨ ᱰᱷᱚᱰᱟ ᱦᱚᱨ ᱟᱨᱵᱟᱝ ᱠᱷᱟᱹᱲᱤ ᱵᱮᱱᱟᱣᱵᱼᱟ ᱾ ᱛᱟᱭᱚᱢ ᱟᱨᱻᱦᱚᱸ ᱚᱥᱟᱨ ᱤᱫᱤ ᱞᱮᱱ ᱠᱷᱟᱱ ᱚᱱᱟᱫᱚ ᱜᱟᱰᱟ ᱠᱚ ᱢᱮᱛᱟᱜᱼᱟ ᱾ ᱜᱟᱰᱟ ᱫᱟᱜ ᱫᱚ ᱥᱤᱵᱤᱞ ᱜᱮᱭᱟ ᱾ ᱦᱮᱢᱟᱞᱵᱩᱨᱩ, ᱡᱷᱟᱨᱱᱟ ᱥᱮ ᱵᱚᱨᱚᱯᱷᱽ ᱵᱩᱨᱩ ᱠᱷᱚᱱ ᱵᱚᱦᱮᱞ ᱟᱬᱜᱚ ᱟᱠᱟᱱ ᱫᱟᱜ ᱫᱚ ᱜᱟᱰᱟ ᱜᱟᱰᱟ ᱛᱮ ᱞᱤᱸᱜᱤ ᱠᱟᱛᱮ ᱜᱟᱸᱜᱟ ᱫᱟᱜ ᱥᱟᱶᱛᱮ ᱢᱮᱥᱟᱜᱼᱟ ᱾ ᱜᱟᱰᱟ ᱫᱚ ᱟᱭᱢᱟ ᱨᱚᱠᱚᱢ ᱦᱩᱭ ᱫᱟᱲᱮᱜᱼᱟ, ᱡᱮᱢᱚᱱ : ᱞᱟᱹᱴᱩ ᱜᱟᱰᱟ, ᱦᱩᱰᱤᱧ ᱜᱟᱰᱟ, ᱠᱟᱹᱴᱤᱡ ᱜᱟᱰᱟ, ᱠᱷᱟᱹᱲᱤ ᱮᱢᱟᱱ ᱠᱚ ᱾ ᱠᱟᱹᱴᱤᱡ ᱜᱟᱰᱟ, ᱦᱩᱰᱤᱧ ᱜᱟᱰᱟ ᱥᱮ ᱠᱷᱟᱹᱲᱤ ᱱᱩᱠᱩ ᱫᱚ ᱢᱟᱨᱟᱝ ᱜᱟᱰᱟ ᱨᱮᱠᱚ ᱞᱤᱸᱜᱤ ᱢᱮᱥᱟᱜᱼᱟ ᱾ ᱫᱚᱨᱮᱭᱟ ᱨᱮ ᱞᱤᱸᱜᱤ ᱢᱤᱫᱩᱜ ᱢᱟᱬᱟᱝ ᱨᱮ ᱪᱟᱸᱜᱟ ᱜᱟᱰᱟ ᱦᱚᱸ ᱵᱮᱱᱟᱣᱵ ᱜᱮᱭᱟ ᱾
ᱜᱟᱰᱟ ᱥᱨᱤᱡᱚᱱ ᱠᱟᱹᱦᱤᱱᱤ
ᱟᱹᱰᱤ ᱩᱥᱩᱞ ᱩᱥᱩᱞ ᱵᱩᱨᱩ ᱥᱮ ᱵᱚᱨᱚᱯᱷᱽ ᱨᱮᱱᱟᱜ ᱵᱩᱨᱩ ᱪᱮᱛᱟᱱ ᱠᱷᱚᱱ ᱟᱹᱛᱩ ᱯᱷᱮᱫᱚᱜ ᱫᱟᱜ ᱜᱮ ᱥᱚᱢᱟᱱ ᱦᱟᱥᱟ ᱪᱮᱛᱟᱱᱛᱮ ᱱᱟᱞᱟ ᱱᱟᱞᱟᱛᱮ ᱟᱹᱰᱤ ᱡᱚᱨᱮ ᱥᱟᱸᱭ~ᱥᱟᱸᱭ ᱠᱟᱛᱮᱜ ᱪᱟᱞᱟᱜ ᱡᱚᱠᱷᱚᱱᱜᱮ ᱚᱱᱟ ᱟᱹᱛᱩ ᱫᱟᱜ ᱫᱚ ᱜᱟᱰᱟ ᱠᱩ ᱢᱮᱛᱟᱜᱼᱟ᱾ ᱚᱱᱟ ᱵᱟᱫ ᱠᱟᱛᱮ ᱦᱚᱸ ᱱᱟᱱᱟ ᱦᱩᱱᱟᱹᱨ ᱠᱟᱨᱚᱱᱛᱮ (natural cause) ᱜᱟᱰᱟ ᱛᱮᱭᱟᱨᱚᱜᱼᱟ ᱥᱮ ᱥᱨᱤᱡᱚᱱ ᱦᱩᱭᱩᱜᱼᱟ᱾ ᱵᱩᱨᱩ ᱮᱞᱟᱹᱠᱟᱨᱮ ᱜᱟᱰᱟ ᱫᱟᱜ ᱟᱹᱰᱤ ᱠᱟᱡᱟᱠ ᱟᱹᱛᱩᱜᱼᱟ᱾ ᱚᱱᱟ ᱟᱹᱛᱩ ᱨᱮᱱᱟᱜ ᱫᱟᱲᱮᱛᱮ ᱜᱤᱛᱤᱞ, ᱯᱩᱞᱤ ᱦᱟᱥᱟ, ᱫᱷᱤᱨᱤ ᱠᱚᱜ ᱩᱰᱩᱝ ᱦᱤᱡᱩᱜᱼᱟ᱾ ᱱᱚᱝᱠᱟᱜᱮ ᱢᱤᱛᱴᱮᱱ ᱜᱟᱰᱟ ᱡᱟᱱᱟᱢ ᱯᱚᱨ ᱠᱷᱚᱱ ᱚᱛ ᱦᱟᱥᱟᱠᱚᱭ ᱞᱟ ᱤᱫᱤᱭᱟ᱾ ᱜᱟᱰᱟ ᱥᱨᱤᱡᱚᱱ ᱡᱟᱜᱟ ᱠᱷᱚᱱ ᱜᱟᱸᱜᱟ ᱫᱟᱜ ᱨᱮ ᱢᱮᱥᱟ ᱫᱷᱟᱹᱵᱤᱡ ᱯᱮᱭᱟ ᱞᱮᱠᱟᱱ ᱠᱟᱹᱢᱤ ᱦᱚᱨᱟ ᱜᱟᱰᱟᱭᱟᱜ ᱢᱮᱱᱟᱜᱼᱟ ᱾
ᱱᱟᱱᱟ ᱦᱩᱱᱟᱹᱨ ᱜᱟᱰᱟ
ᱞᱟᱹᱴᱩ ᱜᱟᱰᱟ ᱫᱚ ᱵᱩᱨᱩ ᱠᱷᱚᱱ ᱵᱟᱝᱠᱷᱟᱡ ᱵᱚᱨᱚᱯᱷᱽ ᱨᱮᱱᱟᱜ ᱵᱩᱨᱩ ᱠᱷᱚᱱ ᱛᱮᱭᱟᱨᱚᱜᱼᱟ᱾ ᱦᱩᱰᱤᱧ ᱜᱟᱰᱟ ᱫᱚ ᱞᱟᱹᱴᱩ ᱜᱟᱰᱟ ᱠᱷᱚᱱᱜᱮ ᱛᱮᱭᱟᱨᱚᱜᱼᱟ ᱟᱨ ᱠᱟᱹᱴᱤᱡ ᱜᱟᱰᱟ ᱥᱮ ᱠᱷᱟᱹᱲᱤ ᱫᱚ ᱡᱚᱞᱟ ᱠᱷᱚᱱ ᱚᱠᱟᱠᱩ ᱫᱟᱜ ᱜᱟᱰᱟᱨᱮ ᱢᱮᱥᱟ ᱟᱠᱟᱱ ᱚᱱᱟᱠᱩ ᱢᱮᱛᱟᱜᱼᱟ᱾
ᱦᱚᱲᱟᱜ ᱡᱤᱭᱚᱱᱨᱮ ᱜᱟᱰᱟᱭᱟᱜ ᱠᱟᱹᱢᱤ
ᱜᱟᱰᱟ ᱪᱮᱛᱟᱱᱨᱮᱜᱮ ᱟᱭᱢᱟ ᱦᱚᱲᱠᱩ ᱵᱟᱸᱪᱟᱣ ᱢᱮᱱᱟᱜ ᱠᱚᱭᱟ ᱪᱮᱫᱟᱜ ᱡᱮ ᱜᱟᱰᱟ ᱠᱷᱚᱱ ᱦᱟᱹᱠᱩ ᱥᱟᱵ ᱠᱟᱴᱮᱡ ᱥᱮ ᱜᱟᱰᱚ ᱠᱷᱚᱱ ᱫᱟᱜ ᱟᱨᱮᱡ ᱠᱟᱛᱮ ᱦᱩᱲᱩ ᱨᱚᱦᱚᱭ ᱥᱮ ᱮᱢᱟᱱᱛᱮᱭᱟᱜ ᱠᱟᱹᱢᱤ ᱨᱮᱠᱚ ᱞᱟᱜᱟᱣᱫᱟ᱾ ᱜᱟᱰᱟ ᱫᱟᱜ ᱨᱮ ᱯᱟᱭᱨᱟ, ᱠᱤᱪᱨᱤᱪ ᱥᱟᱯᱷᱟ ᱟᱨᱦᱚᱸ ᱱᱟᱱᱟ ᱦᱩᱱᱟᱹᱨ ᱠᱟᱹᱢᱤ ᱠᱩᱠᱩ ᱥᱮᱸᱲᱟᱭ ᱫᱟ᱾
ᱥᱮᱨᱮᱧ, ᱚᱱᱚᱲᱦᱮᱸ, ᱥᱤᱱᱮᱢᱟ ᱠᱚᱨᱮ ᱜᱟᱰᱟ
ᱟᱭᱢᱟ ᱥᱮᱨᱮᱧ, ᱚᱱᱚᱲᱦᱮᱸ ᱨᱮ ᱜᱟᱰᱟ ᱱᱤᱭᱟᱹᱛᱮᱠᱚ ᱥᱮᱨᱮᱧ ᱟᱠᱟᱫᱟ᱾
ᱥᱩᱞᱛᱟᱱᱯᱩᱨ ᱦᱚᱱᱚᱛ
ᱥᱩᱞᱛᱟᱱᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱯᱷᱟᱭᱡᱟᱵᱟᱫᱽ ᱰᱤᱵᱤᱡᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱫᱚ ᱥᱩᱞᱛᱟᱱᱯᱩᱨ ᱠᱟᱱᱟ ᱾ ᱥᱩᱞᱛᱟᱱᱯᱩᱨ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱒᱖᱗᱒.᱘᱙ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱥᱟᱥᱚᱱ ᱪᱟᱪᱞᱟᱣ
ᱥᱩᱞᱛᱟᱱᱯᱩᱨ ᱨᱮ ᱱᱤᱛ ᱫᱚ ᱥᱩᱞᱛᱟᱱᱯᱩᱨ ᱥᱟᱫᱟᱨ, ᱠᱟᱫᱤᱯᱩᱨ, ᱞᱟᱢᱵᱷᱩᱣᱟ, ᱵᱟᱞᱫᱤᱨᱟᱭ ᱟᱨ ᱡᱚᱭᱥᱤᱝᱯᱩᱨ ᱨᱮᱱᱟᱜ ᱢᱚᱬᱮ ᱛᱟᱦᱥᱤᱞ ᱢᱮᱱᱟᱜᱼᱟ ᱾ ᱟᱢᱮᱴᱷᱤ, ᱢᱩᱥᱟᱯᱷᱤᱨᱠᱷᱟᱱᱟ ᱟᱨ ᱜᱳᱨᱤᱜᱚᱸᱡᱽ ᱛᱟᱦᱥᱤᱞ ᱱᱤᱛᱚᱜ ᱫᱚ ᱟᱢᱮᱴᱷᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱢᱤᱫᱴᱟᱹᱝ ᱱᱚᱜᱚᱨᱯᱟᱞᱤᱠᱟ, ᱢᱚᱬᱮ ᱱᱟᱜᱟᱨ ᱴᱚᱴᱷᱟ ᱟᱨ ᱵᱟᱨᱜᱮᱞ ᱵᱟᱨ ᱵᱚᱱᱚᱛ ᱢᱮᱱᱟᱜᱼᱟ ᱾ ᱥᱩᱞᱛᱟᱱᱯᱩᱨ ᱥᱚᱦᱚᱨ ᱥᱟᱶᱛᱮ, ᱞᱟᱹᱠᱛᱤᱭᱟᱱ ᱥᱚᱦᱚᱨ ᱟᱢᱮᱴᱷᱤ, ᱪᱟᱸᱫᱟ, ᱫᱚᱥᱛᱯᱩᱨ, ᱡᱚᱜᱽᱫᱤᱥᱯᱩᱨ, ᱠᱟᱫᱤᱯᱩᱨ, ᱠᱚᱭᱨᱤᱯᱩᱨ, ᱞᱟᱢᱵᱷᱩᱣᱟ,ᱢᱩᱥᱟᱯᱷᱤᱨᱠᱷᱟᱱᱟ ᱟᱨ ᱥᱩᱠᱩᱞ ᱵᱟᱡᱟᱨ ᱢᱮᱱᱟᱜᱼᱟ ᱾ ᱠᱟᱱᱩᱱ ᱵᱮᱵᱚᱥᱛᱟ ᱵᱮᱱᱟᱣ ᱫᱚᱦᱚ ᱞᱟᱹᱜᱤᱫ ᱛᱮ ᱥᱩᱞᱛᱟᱱᱯᱩᱨ ᱫᱚ ᱵᱟᱨᱜᱮᱞ ᱛᱩᱨᱩᱭ ᱯᱩᱞᱤᱥ ᱛᱷᱟᱱᱟ ᱨᱮ ᱦᱟᱴᱤᱧ ᱟᱠᱟᱱᱟ ᱾
ᱯᱟᱹᱨᱥᱤ
ᱩᱨᱫᱩ ᱥᱟᱶᱛᱮ ᱦᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱦᱤᱱᱫᱤ ᱚᱱᱟ ᱥᱟᱶᱛᱮ ᱦᱚᱠ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱛᱟᱦᱮᱸᱱ ᱦᱚᱲ ᱤᱫᱤ ᱛᱮ ᱨᱚᱨᱚᱲ ᱯᱟᱹᱨᱥᱤ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱟᱣᱫᱷᱤ ᱴᱚᱴᱷᱟ ᱨᱮ ᱢᱩᱬ ᱞᱮᱠᱟᱛᱮ ᱓᱘ ᱢᱤᱞᱤᱭᱚᱱ ᱠᱷᱚᱱ ᱥᱟᱹᱜᱮ ᱦᱚᱲ ᱤᱫᱤ ᱛᱮ ᱨᱚᱨᱚᱲ ᱞᱮᱠᱟᱛᱮ ᱦᱤᱱᱫᱤ ᱠᱚᱱᱴᱤᱱᱭᱩᱢ ᱨᱮ ᱨᱚᱲᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱖.᱘᱓% ᱦᱚᱲ ᱫᱚ ᱦᱤᱱᱫᱤ ᱟᱨ ᱓.᱐᱘% ᱩᱨᱫᱩ ᱫᱚ ᱤᱧᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱩᱞᱛᱟᱱᱯᱩᱨ ᱥᱚᱲᱚᱠ ᱟᱨ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱞᱚᱠᱷᱱᱚᱣ, ᱠᱟᱱᱯᱩᱨ, ᱟᱢᱮᱴᱷᱤ, ᱢᱩᱥᱟᱯᱷᱤᱨᱠᱷᱟᱱᱟ, ᱡᱚᱜᱽᱫᱤᱥᱯᱩᱨ, ᱤᱞᱞᱟᱦᱟᱵᱟᱫᱽ, ᱡᱳᱱᱯᱩᱨ, ᱵᱟᱨᱚᱬᱟᱥᱤ, ᱯᱨᱚᱛᱟᱯᱜᱚᱲ, ᱵᱟᱨᱟᱵᱟᱸᱠᱤ, ᱯᱷᱟᱭᱡᱟᱵᱟᱫᱽ, ᱟᱢᱵᱮᱰᱠᱟᱨ ᱱᱚᱜᱚᱨ ᱟᱨ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱨᱮᱞ ᱰᱟᱦᱟᱨ
ᱥᱩᱞᱛᱟᱱᱯᱩᱨ ᱠᱷᱚᱱ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱫᱤᱞᱞᱤ, ᱞᱚᱠᱷᱱᱚᱣ, ᱢᱩᱢᱵᱟᱭ, ᱟᱜᱽᱨᱟ, ᱠᱚᱞᱠᱟᱛᱟ, ᱯᱟᱴᱱᱟ, ᱵᱟᱨᱚᱴᱟᱥᱤ, ᱡᱳᱱᱯᱩᱨ, ᱤᱞᱞᱟᱦᱟᱵᱟᱫᱽ, ᱟᱭᱚᱫᱷᱭᱟ, ᱯᱨᱚᱛᱟᱯᱜᱚᱲ, ᱢᱩᱥᱟᱯᱷᱤᱨᱠᱷᱟᱱᱟ ᱟᱨ ᱡᱚᱜᱽᱫᱤᱥᱯᱩᱨ ᱮᱢᱟᱱ ᱥᱚᱦᱚᱨ ᱨᱮ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱟᱞᱜᱟᱛᱮ ᱥᱮᱫᱴᱮᱨᱟ ᱾
ᱥᱚᱲᱚᱠ ᱰᱟᱦᱟᱨ
ᱥᱩᱞᱛᱟᱱᱯᱩᱨ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱤᱞᱞᱤ, ᱠᱟᱱᱯᱩᱨ, ᱞᱚᱠᱷᱱᱚᱣ, ᱵᱟᱨᱚᱬᱟᱥᱤ, ᱤᱞᱞᱟᱦᱟᱵᱟᱫᱽ, ᱯᱨᱚᱛᱟᱯᱜᱚᱲ, ᱡᱳᱱᱯᱩᱨ, ᱯᱷᱟᱭᱡᱟᱵᱟᱫᱽ, ᱵᱟᱨᱟᱵᱟᱸᱠᱤ, ᱟᱢᱵᱮᱰᱠᱟᱨ ᱱᱟᱜᱟᱨ, ᱨᱟᱭᱵᱟᱨᱮᱞᱤ, ᱟᱢᱮᱴᱷᱤ, ᱜᱳᱨᱤᱜᱚᱸᱡᱽ ᱟᱨ ᱮᱢᱟᱱ ᱴᱷᱟᱶ ᱠᱷᱚᱱ ᱥᱩᱞᱛᱟᱱᱯᱩᱨ ᱟᱞᱜᱟᱛᱮ ᱠᱚ ᱥᱮᱴᱮᱨᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱯᱷᱮᱭᱡᱟᱵᱟᱫᱽ ᱠᱷᱚᱸᱰ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱱᱚᱶᱟ ᱥᱟᱦᱴᱟᱨᱮ ᱵᱮᱵᱷᱟᱨᱟᱠᱟᱱ ᱪᱷᱟᱸᱪᱠᱚ :
ᱥᱩᱞᱛᱟᱱᱯᱩᱨ ᱦᱚᱱᱚᱛ
ᱵᱨᱚᱦᱢᱚᱯᱩᱛᱨᱚ ᱜᱟᱰᱟ
ᱪᱤᱱ, ᱥᱤᱧᱚᱛ ᱟᱨ ᱵᱟᱝᱞᱟᱫᱮᱥ ᱛᱟᱞᱟ ᱛᱮ ᱞᱤᱸᱡᱤᱜ ᱠᱟᱱ ᱵᱨᱚᱢᱦᱚᱯᱩᱛᱨᱚ ᱜᱟᱰᱟ ᱫᱚ ᱮᱥᱤᱭᱟ ᱨᱮᱱᱟᱜ ᱢᱤᱫ ᱧᱩᱢᱟᱱ ᱜᱟᱰᱟ ᱠᱟᱱᱟ ᱾ ᱛᱤᱵᱽᱵᱚᱛ ᱨᱮ ᱱᱚᱶᱟ ᱫᱚ ᱥᱚᱸᱜᱚᱯ ᱢᱮᱱᱛᱮ ᱵᱟᱰᱟᱭᱚᱜᱼᱟ ᱾ ᱚᱱᱟᱛᱮ ᱛᱚᱱᱚᱞ ᱠᱟᱛᱮ ᱱᱚᱶᱟ ᱫᱚ ᱥᱚᱸᱜᱚᱯᱟ-ᱵᱨᱚᱢᱦᱚᱯᱯᱛᱨᱚ ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜᱼᱟ ᱾ ᱵᱷᱩᱴᱟᱱ ᱨᱮ ᱞᱤᱸᱡᱤᱜ ᱠᱟᱱ ᱢᱟᱱᱚᱥ ᱜᱟᱰᱟ ᱥᱤᱧᱚᱛ ᱨᱮᱱᱟᱜ ᱡᱚᱜᱤᱜᱷᱚᱯᱟ ᱨᱮ ᱵᱨᱚᱢᱦᱚᱯᱩᱛᱨᱚ ᱥᱟᱶ ᱢᱮᱥᱟ ᱦᱟᱠᱟᱱᱟ ᱾ ᱫᱟᱜ ᱞᱤᱸᱡᱤᱜ ᱠᱟᱱ ᱨᱮᱱᱟᱜ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱫᱚ ᱡᱮᱜᱮᱛ ᱨᱮᱱᱟᱜ ᱜᱮᱞ ᱟᱱᱟᱜ ᱢᱟᱨᱟᱝ ᱜᱟᱰᱟ ᱟᱨ ᱡᱤᱞᱤᱧ ᱞᱮᱠᱟᱛᱮ ᱢᱚᱬᱮ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱫᱟ ᱾
ᱥᱤᱧᱚᱛ
ᱚᱨᱩᱬᱟᱪᱚᱲ ᱯᱨᱚᱫᱮᱥ ᱨᱮᱱᱟᱜ ᱩᱥᱩᱞ ᱚᱛ ᱨᱮ ᱥᱤᱸᱭᱟᱜᱽ ᱜᱟᱰᱟ ᱟᱨ ᱥᱚᱢᱟᱱ ᱚᱛ ᱨᱮ ᱫᱤᱦᱟᱸᱜᱽ ᱜᱟᱰᱟ ᱥᱟᱶ ᱢᱮᱥᱟ ᱠᱟᱛᱮ ᱞᱤᱸᱡᱤᱭᱮᱱ ᱛᱟᱭᱚᱢ ᱟᱥᱟᱢ ᱨᱮ ᱫᱤᱵᱟᱸᱜᱽ ᱟᱨ ᱛᱤᱢᱤᱱ ᱜᱟᱱ ᱜᱟᱰᱟ ᱥᱟᱶ ᱢᱮᱥᱟ ᱠᱟᱛᱮᱭ ᱞᱤᱸᱡᱤᱜ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱜᱟᱰᱟ ᱫᱚ ᱵᱨᱚᱢᱦᱚᱯᱩᱛᱨᱚ ᱧᱩᱛᱩᱢ ᱛᱚ ᱞᱤᱸᱡᱤᱜ ᱠᱟᱱᱟ ᱾
ᱵᱟᱝᱞᱟ ᱫᱮᱥ
ᱵᱨᱚᱢᱦᱚᱯᱩᱛᱨᱚ ᱜᱟᱰᱟ ᱜᱟᱨᱚ ᱵᱩᱨᱩ ᱯᱟᱨᱚᱢ ᱠᱟᱛᱮ ᱰᱷᱩᱵᱩᱨᱤ ᱴᱷᱮᱱ ᱵᱟᱝᱞᱟᱫᱮᱥ ᱨᱮ ᱞᱤᱸᱡᱤ ᱵᱚᱞᱚᱱ ᱠᱟᱱᱟ ᱾ ᱟᱡᱟᱜ ᱞᱤᱸᱡᱤ ᱦᱚᱨ ᱨᱮ ᱪᱤᱞᱢᱟᱨᱤ ᱯᱟᱨᱚᱢ ᱠᱟᱛᱮ ᱵᱨᱚᱢᱦᱚᱯᱩᱛᱨᱚ ᱨᱮᱱᱟᱜ ᱢᱩᱬᱩᱛ ᱪᱟᱸᱜᱟ ᱜᱟᱰᱟ ᱛᱤᱥᱛᱟ ᱜᱟᱰᱟ ᱥᱟᱶ ᱢᱮᱥᱟᱜ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱵᱟᱨᱭᱟ ᱦᱟᱹᱴᱤᱧ ᱠᱟᱛᱮ ᱞᱤᱸᱡᱤᱜ ᱠᱟᱱᱟ ᱾ ᱰᱷᱟᱠᱟ ᱥᱩᱨ ᱨᱮ ᱢᱮᱜᱷᱱᱟ ᱜᱟᱰᱟ ᱥᱟᱶ ᱢᱮᱥᱟᱜ ᱠᱟᱱᱟ ᱾
ᱵᱷᱮᱞᱞᱤ
ᱵᱨᱚᱢᱦᱚᱯᱩᱛᱨᱚ ᱜᱟᱰᱟ ᱨᱮᱱᱟᱜ ᱵᱷᱮᱞᱞᱤ ᱫᱚ ᱖,᱔᱑,᱓᱓᱔ ᱠᱤᱞᱚᱢᱤᱴᱚᱨ ᱜᱟᱱ ᱢᱮᱱᱟᱜ-ᱟ ᱾ ᱱᱚᱶᱟ ᱴᱷᱟᱶ ᱠᱚᱨᱮ ᱫᱚ ᱚᱛ ᱞᱟᱲᱟᱣ ᱦᱚᱸ ᱦᱩᱭᱩᱜ ᱜᱮᱭᱟ ᱾ ᱫᱟᱜ ᱞᱤᱸᱡᱤᱜ ᱨᱮᱱᱟᱜ ᱥᱚᱝ ᱞᱮᱠᱟᱛᱮ ᱜᱟᱝ ᱵᱨᱚᱢᱦᱚᱯᱩᱛᱨᱚ ᱡᱮᱨᱮᱛ ᱨᱮᱱᱟᱜ ᱜᱟᱰᱟ ᱠᱚ ᱢᱩᱸᱫᱽ ᱨᱮ ᱛᱮᱥᱟᱨ ᱴᱷᱟᱶ ᱮ ᱟᱢᱮᱴ ᱟᱠᱟᱫᱟ ᱾
ᱵᱟᱱ
ᱡᱟᱹᱯᱩᱫ ᱚᱠᱛᱚ ᱨᱮ ᱵᱨᱚᱢᱦᱚᱯᱩᱛᱨᱚ ᱜᱟᱰᱟ ᱟᱹᱰᱤ ᱜᱮ ᱵᱟᱱᱚᱜ-ᱟ ᱡᱟᱣ ᱥᱮᱨᱢᱟ ᱜᱮ ᱾ ᱱᱚᱶᱟ ᱜᱟᱰᱟ ᱰᱷᱤᱯ ᱨᱮᱱᱟᱜ ᱵᱩᱨᱩ ᱨᱮ ᱦᱟᱥᱟ ᱠᱷᱤᱭᱟᱹᱣ ᱤᱫᱤ ᱠᱟᱛᱮ ᱟᱹᱰᱤᱜᱟᱱ ᱵᱟᱹᱞᱤ ᱦᱟᱥᱟᱭ ᱞᱚᱪᱟ ᱛᱟᱨᱟᱭᱮᱜ-ᱟ ᱾ ᱢᱮᱱᱠᱷᱟᱱ ᱱᱚᱶᱟ ᱜᱟᱰᱟ ᱨᱮᱱᱟᱜ ᱵᱚᱛᱚᱨᱟᱱ ᱵᱟᱱ ᱛᱮ ᱟᱭᱢᱟ ᱫᱷᱚᱱ ᱟᱨ ᱫᱤᱵᱚᱱ ᱦᱟᱹᱱ ᱦᱩᱭᱩᱜ ᱠᱟᱱᱟ ᱾ ᱵᱟᱱ ᱥᱟᱢᱵᱽᱲᱟᱣ ᱨᱮᱱᱟᱦ ᱟᱭᱢᱟ ᱨᱤᱠᱟᱹ ᱛᱟᱭᱚᱢ ᱦᱚᱸ ᱵᱟᱭ ᱜᱮᱞᱮᱵᱤᱞᱤ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱜᱟᱰᱟ
ᱨᱤᱣᱟ ᱠᱷᱚᱸᱰ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱷᱚᱸᱰ ᱠᱚ
ᱱᱚᱫᱮᱰᱞᱟ ᱵᱷᱟᱥᱠᱚᱨᱟ ᱨᱟᱣ
ᱱᱚᱫᱮᱸᱫᱽᱞᱟ ᱵᱷᱟᱥᱠᱚᱨᱟ ᱨᱟᱣ (ᱡᱟᱱᱟᱢ ᱒᱓ ᱡᱩᱱ ᱑᱙᱓᱖) ᱑᱙᱘᱔ ᱨᱮ ᱠᱷᱟᱴᱚ ᱠᱟᱹᱢᱤᱠᱛᱚ ᱞᱟᱹᱜᱤᱫ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱮᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱱᱤᱛ ᱫᱷᱟᱹᱵᱤᱡᱤᱡ ᱡᱚᱛᱚ ᱠᱷᱚᱱ ᱠᱷᱟᱴᱚ ᱚᱠᱛᱚ - ᱓᱑ ᱢᱟᱦᱟᱸ ᱞᱟᱹᱜᱤᱫ ᱮ ᱠᱟᱹᱢᱤ ᱞᱮᱫ-ᱟ ᱾ ᱩᱱᱤᱭᱤᱡ ᱦᱚᱯᱚᱱ ᱱᱚᱫᱮᱸᱫᱽᱞᱟ ᱢᱚᱱᱳᱦᱚᱨ ᱛᱮᱱᱟᱞᱤ ᱥᱚᱢᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱟᱭᱟᱨ ᱵᱤᱫᱷᱟᱭᱚᱠ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱥᱮᱞᱮᱫ ᱟᱱᱫᱷᱨᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱢᱩᱪᱟᱹᱫ ᱯᱟᱨᱥᱮᱛ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱠᱷᱟᱴᱚ ᱚᱠᱛᱚ ᱞᱟᱹᱜᱤᱫ ᱥᱤᱨᱟᱹ ᱢᱚᱱᱛᱨᱤ
ᱴᱤᱰᱤᱯᱤ ᱨᱤᱱᱤᱡ ᱢᱩᱬᱩᱛ ᱵᱮᱯᱟᱦᱴᱟ ᱫᱟᱜᱮᱞ ᱨᱮᱱᱟᱜ ᱥᱟᱥᱚᱱ ᱨᱮᱱᱟᱜ ᱢᱤᱫ ᱥᱮᱨᱢᱟ ᱛᱟᱞᱟ ᱛᱟᱭᱚᱢ ᱚᱜᱚᱥᱴ ᱑᱙᱘᱔ ᱨᱮ ᱟᱣᱴᱚᱨᱥ ᱫᱚ ᱮᱱ.ᱴᱤ.ᱟᱨ. ᱥᱚᱨᱠᱟᱨ ᱨᱮ ᱟᱜᱷᱟᱛ ᱨᱩᱣᱟᱹᱲ ᱠᱮᱫ ᱟᱭ ᱾ ᱠᱚᱸᱜᱽᱨᱮᱥ (I) ᱫᱚ ᱱᱚᱝᱠᱟᱱ ᱚᱠᱛᱚ ᱨᱮ ᱴᱤᱰᱤᱯᱤ ᱛᱟᱞᱟᱨᱮ ᱵᱷᱟᱥᱠᱚᱨ ᱨᱟᱣᱟᱜ ᱜᱟᱫᱮᱞ ᱠᱚ ᱦᱮᱸᱥᱤᱠᱟᱹᱨ ᱞᱮᱫ-ᱟ, ᱪᱤᱱ ᱡᱚᱦᱚᱜ ᱮᱱ.ᱴᱤ.ᱟᱨ. ᱫᱚ ᱮᱱᱡᱤᱭᱳᱜᱽᱨᱟᱢ ᱞᱟᱹᱜᱤᱫ ᱟᱢᱮᱨᱤᱠᱟ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱚᱠᱛᱚ ᱨᱮ (UTC) ᱫᱚ ᱛᱟᱞᱢᱟ ᱨᱮ ᱫᱚ ᱠᱚᱸᱜᱽᱨᱮᱥ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ ᱟᱨ ᱩᱱᱤᱨᱤᱱ ᱠᱮᱸᱰᱤᱰᱮᱴ ᱫᱚ ᱮᱯᱤ ᱨᱟᱡᱽᱯᱟᱞ ᱛᱷᱟᱱᱚᱛ ᱨᱮᱭ ᱠᱟᱵᱽᱡᱟ ᱞᱮᱫ ᱛᱟᱦᱮᱸᱫ, ᱵᱷᱟᱥᱠᱚᱨ ᱨᱟᱣ ᱟᱱᱫᱷᱨᱚ ᱯᱨᱚᱫᱮᱥ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱵᱮᱱᱟᱣ ᱮᱱᱟ ᱾
ᱠᱮᱭᱱᱰᱤ ᱵᱟᱨ
ᱡᱩᱣᱟᱱᱤᱛᱟ ᱰᱮᱞ ᱥᱞᱥᱚᱨ ( ᱡᱟᱱᱟᱢ: ᱑᱙᱓᱕ - ᱓᱐ ᱰᱤᱥᱮᱢᱵᱚᱨ ᱒᱐᱐᱖ ) ᱡᱟᱦᱟᱸᱭ ᱩᱱᱤᱭᱟᱜ ᱢᱟᱧᱪ ᱨᱮᱱᱟᱜ ᱧᱩᱛᱩᱢ ᱫᱚ ᱠᱮᱭᱱᱰᱤ ᱵᱟᱨ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟᱭ, ᱒᱐ ᱟᱱᱟᱜ ᱥᱮᱱᱪᱩᱨᱤ ᱨᱮᱱᱟᱜ ᱛᱟᱞᱟᱱᱟ ᱨᱮ ᱵᱟᱵᱟ ᱦᱚᱲ ᱠᱚᱣᱟᱜ ᱯᱚᱛᱨᱤᱠᱟ ᱨᱮ ᱢᱤᱫ ᱟᱢᱮᱨᱤᱠᱟᱱ ᱥᱴᱨᱤᱯᱚᱨ, ᱵᱚᱨᱞᱮᱥᱠ ᱰᱟᱱᱥᱚᱨ, ᱯᱟᱯᱟᱴᱤᱭᱟᱹ ᱟᱨ ᱣᱭᱟᱥᱠ ᱢᱚᱰᱮᱞ ᱠᱩᱲᱤ ᱛᱟᱦᱮᱸ ᱠᱟᱱᱟᱭ ᱾ ᱑᱙᱕᱐ ᱟᱱᱟᱜ ᱫᱚᱥᱚᱠ ᱚᱠᱛᱮ ᱨᱮ, ᱩᱱᱤ ᱫᱚ ᱰᱚᱞᱟᱥ ᱞᱚᱥ ᱮᱱᱡᱤᱞᱥ ᱟᱨ ᱞᱟᱥ ᱣᱮᱜᱟᱥ ᱫᱚ ᱟᱡᱟᱜ ᱥᱴᱨᱤᱯᱤᱝ ᱠᱟᱹᱢᱤ ᱦᱚᱨᱟ ᱠᱚ ᱞᱟᱹᱜᱤᱫᱛᱮ, ᱠᱟᱱᱩᱱ ᱥᱟᱶ ᱟᱡᱟᱜ ᱢᱩᱴᱷ ᱵᱷᱮᱲ ᱠᱚᱨᱮ ᱟᱡᱤᱡ ᱫᱚᱥᱟᱨ ᱥᱚᱦᱮᱡ ᱟᱜ ᱜᱩᱨ ᱟᱨ ᱱᱟᱥᱟ ᱟᱱᱟᱜ ᱨᱟᱱ ᱠᱚ ᱞᱟᱹᱜᱤᱫᱛᱮ ᱫᱤᱥᱚᱢ ᱡᱟᱠᱟᱛ ᱨᱤᱱ ᱫᱷᱮᱭᱟᱱ ᱮ ᱨᱤᱡᱷᱟᱹᱣ ᱞᱮᱫ ᱛᱟᱠᱚᱣᱟ ᱾ ᱩᱱᱤ ᱫᱚ ᱢᱤᱠᱤ ᱠᱚᱦᱮᱱ ᱟᱨ ᱡᱮᱭᱠ ᱨᱩᱵᱤ ᱥᱟᱶ ᱦᱚᱸ ᱥᱟᱹᱜᱟᱹᱭ ᱨᱮ ᱛᱟᱦᱮᱸ ᱠᱟᱱᱟᱭ ᱾
ᱯᱮ ᱥᱮᱨᱢᱟ ᱡᱮᱭᱞ ᱨᱮᱱᱟᱜ ᱥᱟᱡᱟ ᱧᱟᱢ ᱦᱩᱭ ᱮᱱ ᱛᱟᱭᱚᱢ, ᱵᱟᱨ ᱫᱚ ᱫᱟᱠᱷᱤᱱ ᱴᱮᱥᱟᱥ ᱥᱮᱱ ᱮᱱᱟᱭ ᱾ ᱑᱙᱖᱐ ᱨᱮᱱᱟᱜ ᱫᱚᱥᱚᱠ ᱨᱮᱱᱟᱜ ᱢᱩᱪᱟᱹᱫ ᱨᱮ ᱩᱱᱤ ᱥᱴᱨᱤᱯᱤᱝ ᱨᱮ ᱨᱩᱣᱟᱹᱲ ᱮᱱᱟᱭ, ᱟᱨ ᱑᱙᱗᱐ ᱨᱮᱱᱟᱜ ᱫᱚᱥᱚᱠ ᱨᱮ ᱚᱭᱤ ᱯᱚᱛᱨᱤᱠᱟ ᱞᱟᱹᱜᱤᱫᱛᱮ ᱯᱚᱡᱽ ᱮᱢ ᱞᱮᱫᱼᱟᱭ ᱾ ᱟᱨᱦᱚᱸ, ᱩᱱᱤ ᱫᱚ ᱥᱮᱵᱟ ᱞᱮᱠᱟ ᱠᱟᱹᱢᱤ ᱨᱮ ᱛᱟᱦᱮᱸ ᱮᱱᱟᱭ ᱾ ᱑᱙᱘᱐ ᱨᱮᱱᱟᱜ ᱫᱚᱥᱚᱠ ᱨᱮᱱᱟᱜ ᱮᱛᱚᱦᱚᱵ ᱨᱮ ᱵᱟᱨ ᱴᱮᱠᱥᱟᱥ ᱢᱟᱥᱤᱠ ᱯᱚᱛᱨᱤᱠᱟ ᱨᱮ ᱞᱮᱰᱤ ᱵᱟᱨ ᱡᱚᱱᱥᱚᱱ ᱥᱟᱶᱛᱮ ᱟᱭᱢᱟ ᱴᱮᱠᱥᱚᱱ ᱥᱟᱶ ᱱᱟᱜᱟᱢ ᱨᱮᱱᱟᱜ ᱯᱚᱨᱯᱷᱮᱠᱴ ᱴᱮᱠᱥᱚᱱ ᱨᱮ ᱠᱷᱚᱱ ᱢᱤᱫ ᱨᱩᱯ ᱨᱮ ᱨᱮᱵᱮᱱ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱾
ᱟᱞᱣᱟᱨ
ᱟᱞᱣᱟᱨ ᱫᱤᱞᱞᱤ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ ᱟᱨ ᱡᱚᱭᱯᱩᱨ ᱠᱷᱚᱱ ᱑᱕᱐ ᱠᱤᱞᱚᱢᱤᱴᱚᱨ ᱠᱚᱧᱮ ᱨᱮ ᱢᱮᱱᱟᱜᱼᱟ, ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮ ᱢᱤᱫ ᱥᱚᱦᱚᱨ ᱢᱮᱱᱟᱜᱼᱟ ᱟᱨ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱟᱞᱣᱟᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱟᱞᱣᱟᱨ ᱨᱮ ᱟᱹᱰᱤ ᱜᱟᱱ ᱠᱤᱞᱟ, ᱡᱷᱤᱞ, ᱦᱮᱨᱤᱴᱮᱡᱽ ᱦᱚᱵᱮᱞᱤ ᱟᱨ ᱯᱨᱟᱠᱨᱤᱴᱤ ᱵᱷᱟᱱᱰᱟᱨ ᱥᱟᱶ ᱧᱮᱞᱡᱚᱝ ᱴᱷᱟᱶ ᱨᱮᱱᱟᱜ ᱢᱤᱫ ᱛᱟᱞᱢᱟ ᱢᱮᱱᱟᱜᱼᱟ, ᱚᱠᱟᱨᱮ ᱵᱷᱟᱱᱜᱟᱲ ᱠᱤᱞᱟ, ᱥᱚᱨᱤᱥᱠᱟ ᱴᱟᱭᱜᱟᱨ ᱨᱤᱡᱚᱨᱵᱽ ᱟᱨ ᱥᱤᱞᱤᱥᱟᱨ ᱡᱷᱤᱞ ᱥᱮᱞᱮᱫ ᱟᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
᱒᱐᱑᱙ ᱫᱷᱟᱵᱤᱡ, ᱟᱞᱣᱟᱨ ᱨᱮ ᱛᱟᱞᱢᱟᱼᱥᱟᱸᱜᱤᱧ ᱨᱮᱱᱟᱜ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱟᱹᱰᱤ ᱰᱮᱦᱮᱨ ᱵᱮᱵᱷᱟᱨ ᱟᱜ ᱯᱷᱚᱨᱢ ᱥᱚᱨᱠᱟᱨᱤ ᱣᱟᱱᱟᱨᱥᱤᱯᱷ ᱟᱜ ᱥᱮᱵᱟ ᱠᱟᱱᱟ, ᱡᱮᱞᱮᱠᱟ ᱨᱮᱞᱣᱮ ᱟᱨ ᱵᱟᱥ, ᱥᱟᱶᱛᱮ ᱯᱨᱟᱵᱷᱮᱴ ᱞᱮᱠᱟ ᱪᱟᱪᱞᱟᱣ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱵᱟᱥ, ᱴᱮᱠᱥᱤ ᱟᱨ ᱳᱴᱚ ᱨᱤᱠᱥᱟ ᱾ ᱵᱟᱥ ᱥᱮᱵᱟ ᱟᱞᱣᱟᱨ ᱢᱟᱨᱮ ᱵᱟᱥ ᱥᱴᱮᱥᱚᱱ ᱠᱷᱚᱱ ᱪᱟᱪᱞᱟᱣ ᱦᱩᱭᱩᱜᱼᱟ ᱱᱚᱣᱟ ᱟᱞᱣᱟᱨ ᱨᱮᱞᱣᱮ ᱡᱚᱸᱠᱥᱚᱱ ᱠᱷᱚᱱ ᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱱᱚᱣᱟ ᱥᱟᱶᱛᱮ ᱱᱚᱣᱟ ᱦᱚᱸ ᱯᱞᱟᱱ ᱢᱮᱱᱟᱜᱼᱟ ᱫᱤᱞᱞᱤ ᱠᱷᱚᱱ ᱟᱞᱣᱟᱨ ᱛᱟᱞᱟ ᱵᱟᱦᱨᱚᱲ ᱰᱟᱦᱟᱨ ᱨᱮ ᱢᱤᱫ ᱢᱮᱴᱨᱚ ᱵᱮᱵᱚᱥᱛᱟ ᱮᱦᱚᱵ ᱦᱩᱭᱩᱜᱼᱟ ᱾ ᱟᱞᱣᱟᱨ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱤᱞᱞᱤ ᱨᱮ ᱤᱸᱫᱽᱨᱟ ᱜᱟᱹᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (᱑᱔᱓ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ), ᱡᱚᱭᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ (᱑᱕᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ), ᱟᱨ ᱢᱮᱱᱟᱜ ᱦᱟᱱᱛᱟᱨᱟ ᱵᱷᱤᱣᱟᱲᱤ ᱩᱰᱟᱹᱱ ᱰᱟᱹᱦᱤ (᱙᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ) ᱢᱤᱫ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱟᱞᱣᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ, ᱫᱤᱞᱞᱤᱼᱡᱚᱭᱯᱩᱨ ᱞᱟᱭᱤᱱ ᱨᱮ, ᱫᱤᱞᱞᱤ, ᱡᱚᱭᱯᱩᱨ ᱟᱨ ᱢᱩᱢᱵᱟᱭ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱟᱞᱣᱟᱨ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱢᱩᱬ ᱥᱚᱦᱚᱨ ᱟᱨ ᱥᱩᱨ ᱥᱩᱯᱩᱨ ᱨᱮᱱᱟᱜ ᱯᱚᱱᱚᱛ ᱠᱷᱚᱱ ᱥᱚᱲᱚᱠ ᱤᱫᱤ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱚᱛᱱᱚᱜ
ᱟᱞᱣᱟᱨ 27.57°N, 76.6°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱗᱑ ᱢᱤᱴᱚᱨ (᱘᱘᱙ ᱯᱷᱤᱴ) ᱢᱮᱱᱟᱜᱼᱟ ᱾ ᱨᱩᱯᱟᱨᱮᱞ ᱜᱟᱰᱟ ᱥᱚᱦᱚᱨ ᱥᱩᱨ ᱨᱮᱱᱟᱜ ᱢᱤᱫ ᱢᱩᱬ ᱜᱟᱰᱟ ᱠᱟᱱᱟ ᱾ ᱟᱞᱣᱟᱨ ᱢᱤᱱᱟᱨᱟᱞ ᱫᱷᱚᱱ ᱟᱹᱰᱤ ᱰᱮᱦᱮᱨ ᱢᱮᱱᱟᱜᱼᱟ; ᱱᱚᱣᱟ ᱥᱟᱝᱢᱟᱨᱢᱟᱨ, ᱜᱨᱮᱱᱟᱭᱩᱴ, ᱯᱷᱮᱰᱞᱥᱯᱟᱨ, ᱰᱚᱢᱚᱢᱟᱭᱤᱴ, ᱠᱣᱟᱨᱴᱡ, ᱪᱩᱱᱟ ᱫᱷᱤᱨᱤ, ᱥᱟᱵᱚᱱ ᱫᱷᱤᱨᱤ, ᱵᱟᱨᱟᱤᱴᱥ, ᱛᱟᱢᱵᱟ ᱦᱟᱥᱟ, ᱛᱟᱢᱵᱟ ᱵᱮᱨᱮᱞ ᱳᱨ (ore) ᱟᱨ ᱯᱟᱭᱨᱚᱯᱷᱤᱞᱟᱤᱴ ᱨᱮᱱᱟᱜ ᱛᱮᱭᱟᱨᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱟᱞᱣᱟᱨ ᱥᱚᱦᱚᱨ ᱟᱨ ᱟᱞᱣᱟᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱓᱔᱑,᱔᱒᱒ ᱟᱨ ᱑,᱐᱑᱕,᱓᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱦᱤᱱᱫᱩ ᱙᱐.᱗% ᱦᱚᱲ ᱮᱞ ᱨᱮᱯᱨᱤᱡᱷᱮᱱᱴ (represent) ᱮᱫᱼᱟ ᱠᱚ ᱛᱟᱦᱮᱸ, ᱔.᱓% ᱨᱮᱯᱨᱤᱡᱷᱮᱸᱴ ᱠᱚᱫᱚ ᱢᱩᱥᱞᱤᱢ, ᱒.᱖% ᱨᱮᱯᱨᱤᱡᱷᱮᱸᱴ ᱠᱚᱫᱚ ᱥᱤᱠᱷ, ᱒.᱑% ᱡᱳᱭᱱᱳ ᱟᱨ ᱛᱟᱨᱟ ᱫᱚ ᱑.᱓% ᱛᱟᱦᱮᱸ ᱠᱟᱱᱟ ᱠᱚ ᱾ ᱮᱢᱟᱱ ᱫᱷᱚᱨᱚᱢ ᱠᱷᱚᱱ ᱢᱤᱞᱚᱣ ᱟᱠᱟᱱᱟ ᱾
ᱯᱨᱚᱠᱟᱥᱚᱢ ᱦᱚᱱᱚᱛ
ᱯᱨᱚᱠᱟᱥᱚᱢ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱟᱱᱫᱷᱨᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱟᱲᱮ ᱟᱱᱫᱷᱨᱚ ᱮᱞᱟᱠᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱑᱙᱗᱐ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱚᱶᱟ ᱦᱚᱱᱚᱛ ᱫᱚ ᱵᱚᱝᱜᱚ ᱫᱚᱨᱭᱟ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ, ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱜᱩᱱᱴᱩᱨ ᱦᱚᱱᱚᱛ, ᱯᱟᱪᱮ ᱥᱮᱦᱮᱫ ᱨᱮ ᱠᱩᱨᱱᱩᱞ ᱦᱚᱱᱚᱛ ᱠᱚᱧᱮ ᱥᱮᱦᱮᱫ ᱨᱮ ᱠᱟᱰᱟᱯᱟ ᱦᱚᱱᱚᱛ ᱟᱨ ᱱᱮᱞᱳᱨ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱮᱞᱟᱠᱟ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱮᱦᱵᱩᱵᱽᱱᱟᱜᱟᱨ ᱦᱚᱱᱚᱛ ᱥᱟᱶ ᱵᱷᱤᱲᱟᱹᱣ ᱟᱠᱟᱱᱟ ᱾ ᱱᱚᱶᱟ ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱮᱨᱤᱭᱟ ᱦᱩᱭᱩᱜ ᱠᱟᱱᱟ ᱑᱗᱖᱒᱖ ᱜᱟᱺᱴ ᱠᱤᱢᱤ ᱟᱨ ᱱᱚᱸᱰᱮ ᱓᱓᱙᱒,᱗᱔᱖ ᱦᱚᱲ ᱢᱮᱱᱟᱜ ᱠᱚᱣᱟ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱾
ᱱᱟᱜᱟᱢ
ᱯᱨᱚᱠᱟᱥᱚᱢ ᱦᱚᱱᱚᱛ ᱫᱚ ᱚᱥᱚᱞ ᱨᱮ ᱒ ᱯᱦᱮᱵᱽᱨᱩᱣᱟᱨᱤ ᱑᱙᱗᱐ ᱥᱟᱞᱮ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱜᱩᱱᱴᱩᱨ ᱦᱚᱱᱚᱛ, ᱱᱮᱞᱳᱨ ᱦᱚᱱᱚᱛ, ᱟᱨ ᱠᱩᱨᱱᱩᱞ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱫᱚ ᱜᱩᱱᱴᱩᱨ ᱦᱚᱱᱚᱛ ᱨᱮᱱᱟᱜ ᱯᱮᱭᱟ ᱛᱚᱦᱥᱤᱞ ᱟᱫᱟᱝᱠᱤ, ᱪᱤᱨᱟᱞᱟ ᱟᱨ ᱚᱝᱜᱚᱞᱮ, ᱱᱮᱞᱳᱨᱮ ᱦᱚᱱᱚᱛ ᱨᱮᱱᱟᱜ ᱔ᱭᱟ ᱛᱚᱦᱥᱤᱞ ᱠᱟᱱᱰᱩᱠᱩᱨ, ᱠᱟᱱᱤᱜᱤᱨᱤ, ᱫᱟᱨᱥᱤ ᱟᱨ ᱯᱚᱰᱤᱞᱤ, ᱠᱩᱨᱱᱩᱞ ᱦᱚᱱᱚᱛ ᱨᱮᱱᱟᱜ ᱯᱮᱭᱟ ᱛᱚᱦᱥᱤᱞ ᱢᱟᱨᱠᱟᱯᱩᱨ,ᱭᱟᱨᱟᱜᱚᱱᱰᱟᱯᱟᱞᱟᱢ ᱟᱨ ᱜᱤᱰᱟᱞᱩᱨᱩ ᱮᱢᱟᱱ ᱢᱮᱥᱟ ᱠᱟᱛᱮ ᱵᱮᱱᱟᱣ ᱠᱟᱱᱟ ᱾ ᱱᱚᱶᱟ ᱫᱚ ᱟᱲᱮ ᱟᱱᱫᱷᱨᱚ ᱮᱞᱟᱠᱟ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱯᱨᱚᱠᱟᱥᱚᱢ ᱦᱚᱱᱚᱛ ᱫᱚ ᱨᱮᱰ ᱠᱚᱨᱤᱰᱚᱨ (Red Corridor) ᱞᱮᱠᱟᱛᱮ ᱠᱚ ᱞᱮᱠᱷᱟᱭᱮᱫᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞᱮ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱓,᱓᱙᱗,᱔᱔᱘ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱱᱟ ᱢᱩᱸᱫᱽ ᱠᱷᱚᱱ ᱑᱗,᱑᱔,᱗᱖᱔ ᱠᱩᱲᱤ ᱟᱨ ᱑᱖,᱘᱒,᱖᱘᱔ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱡᱟᱹᱱᱤ ᱫᱚ ᱙᱘᱑ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱖᱖᱔,᱕᱘᱒ (᱑᱙ᱹ᱕᱖%) ᱦᱚᱲ ᱫᱚ ᱥᱚᱦᱚᱨ ᱱᱟᱜᱟᱨ ᱨᱮ ᱠᱚ ᱛᱟᱦᱮᱸᱱ ᱠᱟᱱ ᱾ ᱑᱙,᱐᱔,᱔᱓᱕ ᱦᱚᱲ ᱫᱚ ᱠᱚ ᱥᱤᱠᱤᱛ ᱜᱮᱭᱟ, ᱡᱟᱦᱟᱸ ᱫᱚ ᱞᱮᱠᱷᱟ ᱜᱩᱴ ᱦᱚᱲ ᱨᱤᱱ ᱖᱓ᱹ᱐᱘% ᱠᱚ ᱦᱩᱭᱩᱜ ᱠᱟᱱᱟ ᱾
ᱤᱪᱩᱢ ᱞᱟᱭᱨᱮᱢᱵᱤ
ᱤᱪᱩᱢ ᱞᱟᱭᱨᱮᱢᱵᱤ (ᱢᱟᱨᱮ ᱢᱚᱱᱤᱯᱩᱨᱤ: ᱤᱪᱩᱢ ᱞᱟᱤᱞᱮᱢᱯᱤ) ᱟᱨᱵᱟᱝ ᱮᱪᱩᱢ ᱞᱟᱭᱨᱮᱢᱵᱤ (ᱢᱟᱨᱮ ᱢᱚᱱᱤᱯᱩᱨᱤ : ᱮᱪᱩᱢ ᱞᱟᱭᱞᱮᱢᱯᱤ) ᱟᱨᱵᱟᱝ ᱮᱻᱪᱩᱢ ᱞᱟᱭᱨᱮᱢᱵᱤ (ᱢᱟᱨᱮ ᱢᱚᱱᱤᱯᱩᱨᱤ : ᱮᱻᱪᱩᱢ ᱞᱟᱭᱨᱮᱢᱯᱤ) ᱫᱚ ᱥᱮᱫᱟᱭ ᱠᱟᱝᱞᱮᱭᱯᱟᱠ ᱢᱮᱭᱛᱮᱭ ᱢᱟᱭᱛᱷᱚᱞᱚᱡᱤ (mythology) ᱟᱨ ᱫᱷᱚᱨᱚᱢ ᱨᱤᱱᱤᱡ ᱞᱟᱭᱨᱮᱢᱵᱤ (ᱠᱩᱲᱤ ᱵᱳᱸᱜᱟ) ᱠᱟᱱᱟᱭ ᱾ ᱟᱡᱟᱜ ᱢᱟᱨᱟᱝ ᱫᱮᱵᱟ ᱥᱮᱵᱟ ᱛᱷᱟᱱ ᱫᱚ ᱠᱷᱩᱨᱠᱷᱩᱞ ᱴᱚᱴᱷᱟ ᱱᱤᱛᱚᱜᱟᱜ ᱢᱚᱱᱤᱯᱩᱨ ᱨᱮ ᱢᱮᱱᱟᱜᱼᱟ ᱾
ᱯᱨᱚᱠᱟᱥᱚᱢ ᱦᱚᱱᱚᱛ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱟᱱᱫᱷᱨᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱤᱪᱩᱢ ᱞᱟᱭᱨᱮᱢᱵᱤ
ᱵᱳᱸᱜᱟ ᱨᱮᱱᱟᱜ ᱠᱟᱛᱷᱟ
ᱯᱩᱨᱩᱫᱷᱩᱞ ᱠᱚᱣᱟᱜ ᱞᱟᱹᱭ ᱞᱮᱠᱟᱛᱮ, ᱫᱟᱲᱮ ᱨᱤᱱᱤᱡ ᱵᱳᱸᱜᱟ ᱤᱪᱩᱢ ᱞᱟᱭᱨᱮᱢᱵᱤ ᱫᱚ ᱛᱷᱤᱝᱵᱟ ᱢᱟᱨᱟᱱ ᱝᱟᱢᱵᱤ (Thingba Maran Ngambi) ᱨᱮ ᱛᱟᱦᱮᱸᱱᱟᱭ᱾ ᱚᱱᱟᱛᱮ ᱤᱪᱩᱢ ᱞᱟᱭᱨᱮᱢᱵᱤ ᱵᱳᱸᱜᱟ ᱞᱟᱹᱜᱤᱫ ᱟᱹᱜᱩ ᱟᱠᱟᱫ ᱡᱤᱱᱤᱥ ᱠᱚ ᱫᱚ ᱛᱷᱤᱝᱵᱟ ᱢᱟᱨᱟᱱ ᱝᱟᱢᱵᱤ ᱨᱮ ᱠᱚ ᱤᱫᱤ ᱥᱮᱴᱮᱨᱟ᱾
ᱢᱤᱫ ᱞᱤᱡᱮᱱᱰ (legend) ᱨᱮ, ᱥᱮᱫᱟᱭ ᱢᱚᱨᱟᱝ ᱨᱤᱱᱤᱡ ᱨᱟᱡᱽᱠᱩᱢᱟᱹᱨᱤ ᱛᱷᱚᱭᱵᱤ ᱫᱚ ᱢᱤᱫ ᱫᱷᱟᱣ ᱢᱚᱭᱨᱟᱝ ᱨᱤᱱᱤᱡ ᱨᱟᱡᱟ ᱢᱤᱫ ᱵᱤᱞᱤ (egg) ᱜᱤᱰᱤ ᱨᱮᱱᱟᱜ ᱟᱫᱮᱥ ᱮ ᱮᱢᱟᱫ ᱫᱮ ᱛᱟᱦᱮᱸᱫ᱾ ᱚᱱᱟ ᱠᱷᱟᱹᱛᱤᱨ, ᱩᱱᱤ ᱟᱨ ᱩᱱᱤᱨᱤᱱ ᱠᱟᱹᱲᱢᱤ ᱚᱱᱟ ᱠᱟᱹᱢᱤ ᱯᱩᱨᱟᱹᱣ ᱞᱟᱹᱜᱤᱫ ᱫᱟᱬᱟᱱ (journey) ᱠᱚ ᱚᱰᱚᱠ ᱞᱮᱱᱟ ᱾ ᱚᱱᱟ ᱵᱤᱞᱤ ᱡᱟᱦᱟᱸ ᱠᱚ ᱟᱹᱜᱩ ᱞᱮᱫᱼᱟ ᱚᱱᱟ ᱫᱚ ᱧᱩᱨ ᱠᱟᱛᱮ ᱨᱟᱹᱯᱩᱫ ᱮᱱᱟ ᱠᱩᱨᱠᱷᱩᱞ ᱨᱤᱱᱟᱜ ᱤᱪᱩᱢ ᱞᱟᱭᱨᱮᱢᱵᱤ ᱵᱳᱸᱜᱟ ᱮᱞᱟᱠᱟ ᱨᱮ ᱾ ᱚᱱᱟ ᱛᱟᱭᱚᱢ ᱠᱷᱚᱱ, ᱩᱱᱠᱩ ᱫᱚ ᱥᱟᱹᱱᱛᱤ ᱛᱮ ᱡᱤᱭᱚᱱ ᱠᱚ ᱠᱷᱟᱸᱰᱟᱣ ᱠᱮᱫᱼᱟ ᱟᱨ ᱤᱪᱩᱢ ᱞᱟᱭᱨᱮᱢᱵᱤ ᱵᱳᱸᱜᱟ ᱠᱩᱥᱤ ᱚᱪᱚᱭᱮ ᱞᱟᱹᱜᱤᱫ ᱞᱟᱭ ᱦᱟᱨᱟᱣᱚᱵᱟ ᱯᱟᱨᱟᱵᱽ ᱠᱚ ᱢᱟᱱᱟᱣ ᱠᱮᱫᱼᱟ ᱾
ᱯᱟᱨᱟᱵᱽ
ᱡᱚᱛᱚ ᱥᱮᱨᱢᱟ ᱜᱮ ᱞᱟᱭ ᱦᱟᱨᱟᱣᱚᱵᱟ ᱯᱟᱨᱟᱵᱽ ᱫᱚ ᱤᱪᱩᱢ ᱞᱟᱭᱨᱮᱢᱵᱤ (ᱢᱟᱨᱮ ᱢᱚᱱᱤᱯᱩᱨᱤ : ᱤᱪᱩᱢ ᱞᱟᱭᱞᱮᱢᱯᱤ) ᱵᱳᱸᱜᱟ ᱦᱟᱜ ᱢᱟᱱᱚᱛ ᱞᱟᱹᱜᱤᱫ ᱛᱮ ᱢᱟᱱᱟᱣᱜ ᱠᱟᱱᱟ᱾ ᱱᱚᱶᱟ ᱯᱟᱨᱟᱵᱽ ᱢᱟᱱᱟᱣᱜ ᱠᱟᱱ ᱴᱷᱟᱶ ᱠᱚᱨᱮ ᱠᱷᱚᱱ ᱠᱩᱨᱠᱷᱩᱞ ᱫᱚ ᱧᱩᱛᱩᱢᱟᱱᱟᱜ ᱴᱷᱟᱶ ᱠᱟᱱᱟ ᱾
ᱛᱟᱵᱽᱞᱟ
ᱛᱟᱵᱽᱞᱟ ᱫᱚ ᱥᱤᱧᱚᱛᱤᱭᱟᱹ ᱥᱮᱨᱮᱧ ᱨᱮᱭᱟᱜ ᱨᱮᱭᱟᱜ ᱢᱤᱫᱴᱮᱱ ᱟᱹᱰᱤ ᱞᱤᱴᱷᱩᱨ ᱵᱟᱡᱟᱱ ᱡᱤᱱᱤᱥ ᱠᱟᱱᱟ| ᱟᱭᱢ ᱟᱦᱚᱲ ᱠᱚ ᱢᱮᱱᱟ ᱵᱟᱝ ᱢᱟ ᱫᱤᱞᱞᱤ ᱨᱮᱱ ᱥᱩᱫᱷᱟᱨ ᱠᱷᱟᱸ (ᱥᱤᱝᱫᱷᱩᱤᱨ ᱠᱷᱟᱸ) ᱰᱷᱟᱲᱦᱤ ᱜᱮ ᱛᱟᱵᱽᱞᱟ ᱨᱮᱱ ᱡᱟᱱᱟᱢ ᱫᱟᱛᱟ ᱫᱚ ᱠᱟᱱᱟᱭ| ᱥᱩᱫᱷᱟᱨ ᱠᱷᱟᱸ ᱫᱚ ᱜᱮᱞ ᱛᱩᱨᱩᱭ ᱥᱟᱭᱟᱱᱟᱜ ᱥᱮᱨᱢᱟ ᱨᱮᱱ ᱥᱚᱢᱨᱟᱴ ᱟᱥᱚᱠ ᱨᱮᱱ ᱛᱟᱵᱽᱞᱟ ᱨᱩᱨᱩᱭᱤᱡ| ᱥᱩᱫᱷᱟᱨ ᱠᱷᱟᱸ ᱛᱟᱵᱽᱞᱟᱭ ᱵᱮᱱᱟᱣ ᱟᱠᱟᱫ ᱨᱮᱭᱟᱜ ᱦᱚᱸ ᱢᱤᱫᱛᱮᱱ ᱠᱟ,ᱦᱱᱤ ᱢᱮᱱᱟᱜ-ᱟ| ᱩᱱ ᱚᱠᱛᱮ ᱨᱮ ᱫᱤᱞᱞᱤ ᱨᱮ ᱢᱤᱫᱴᱮᱱ ᱵᱷᱚᱜᱽᱣᱟᱱ ᱫᱟᱥ ᱟᱨ ᱢᱤᱫᱴᱮᱱ ᱯᱟᱠᱷᱟᱣᱟᱡᱽ ᱨᱩᱨᱩᱭᱤᱡ-ᱮ ᱛᱟᱦᱮᱸ ᱠᱟᱱᱟ| ᱩᱱᱤ ᱫᱚ ᱥᱩᱫᱷᱟᱨ ᱠᱷᱟᱸ ᱛᱩᱨ ᱨᱮᱱᱮ ᱛᱟᱦᱮᱸ ᱠᱟᱱᱟ| ᱱᱩᱠᱩᱤᱱ ᱵᱟᱱᱟ ᱦᱚᱲ ᱛᱟᱞᱟ ᱨᱮ ᱢᱤᱫ ᱫᱷᱟᱣ ᱯᱟᱠᱷᱚᱣᱟᱡᱽ ᱨᱩᱨᱩ ᱨᱮᱭᱟᱜ ᱦᱟᱯᱟᱨᱟᱣ ᱪᱟᱞᱟᱣ ᱞᱮᱱᱟ| ᱦᱟᱯᱟᱨᱟᱣ ᱨᱮ ᱥᱩᱫᱷᱟᱨ ᱠᱷᱟᱸᱭ ᱦᱟᱨᱟᱣ ᱞᱮᱱᱟ| ᱦᱟᱨᱟᱣ ᱨᱮᱭᱟᱜ ᱨᱟᱝᱜᱟᱣ ᱟᱨ ᱦᱟᱫᱟᱥ ᱛᱮ ᱯᱟᱨᱠᱷᱚᱣᱟᱡᱽ ᱫᱚᱭ ᱠᱩᱴᱟᱹᱢ ᱜᱮᱡᱮᱨ ᱠᱮᱫᱟ| ᱟᱨ ᱚᱱᱟ ᱛᱟᱭᱚᱢ ᱜᱮ ᱟᱡ ᱛᱮ ᱛᱟᱵᱽᱞᱟ ᱫᱚᱭ ᱵᱮᱱᱟᱣ ᱠᱮᱫᱟ|
ᱰᱟᱸᱭᱟᱸ
ᱢᱤᱫ ᱴᱮᱱ ᱴᱷᱩᱢᱟᱹ ᱠᱟᱴ ᱜᱮᱫ ᱠᱟᱛᱮ ᱛᱟᱞᱟ ᱨᱮ ᱠᱷᱚᱞᱟᱣ ᱠᱷᱚᱞᱟᱣ ᱛᱮ ᱵᱟᱴᱤ ᱞᱮᱠᱟ ᱵᱮᱱᱟᱣᱟ ᱠᱚ| ᱤᱱᱟᱹ ᱛᱟᱭᱱᱚᱢ ᱜᱟᱹᱭ ᱦᱟᱨᱛᱟ ᱴᱟᱱᱴᱟᱱ ᱠᱟᱴᱮ ᱠᱚ ᱫᱟᱵᱟ| ᱚᱱᱟ ᱴᱚᱯᱟᱨ ᱠᱟᱛᱮ ᱟᱨ ᱢᱤᱫᱴᱮᱱ ᱵᱷᱩᱜᱟᱹᱜ ᱫᱚ ᱠᱤᱱᱟᱨᱟ ᱥᱮ ᱠᱟᱹᱱᱤ ᱠᱚ ᱮᱥᱮᱫᱟ|
ᱡᱟᱱᱛᱟ ᱴᱤᱵᱷᱤ
ᱡᱟᱱᱛᱟ ᱴᱤᱵᱷᱤ ᱦᱤᱱᱫᱤᱼᱯᱟᱹᱨᱥᱤ ᱒᱔/᱗ᱠᱷᱚᱵᱚᱨ ᱦᱚᱨᱤᱵᱷᱩᱢ ᱞᱤᱢᱤᱴᱮᱰ ᱨᱮᱱᱟᱜ ᱥᱣᱟᱢᱤᱛᱣᱚ ᱟᱹᱱᱤᱡ ᱢᱤᱫᱴᱟᱝ ᱦᱤᱱᱫᱤ ᱯᱟᱹᱨᱥᱤ ᱨᱮᱱᱟᱝ ᱒᱔/᱗ ᱠᱷᱚᱵᱚᱨ ᱴᱮᱞᱤᱵᱤᱡᱚᱱ ᱪᱮᱭᱱᱚᱞ ᱠᱟᱱᱟ᱾ ᱡᱟᱱᱛᱟ ᱴᱤᱵᱷᱤ ᱱᱤᱛᱚᱜ ᱤᱸᱴᱮᱞᱥᱮᱴ ᱒᱐ ᱩᱯᱜᱽᱨᱚᱦ ᱥᱟᱶ ᱯᱟᱨᱥᱟᱞ ᱚᱪᱚᱭ ᱞᱟᱹᱜᱤᱫ ᱛᱮ ᱥᱣᱟᱛᱚᱱᱛᱨᱚ ᱜᱤᱭᱟᱭ᱾ ᱱᱚᱶᱟ ᱫᱚ ᱢᱤᱫᱴᱟᱝ ᱯᱷᱨᱤ ᱴᱩ ᱮᱭᱟᱨ ᱪᱮᱭᱱᱚᱞ ᱠᱟᱱᱟ᱾ ᱥᱯᱟᱨᱥ ᱥᱟᱨᱢᱟ ᱥᱮᱨᱢᱟ ᱒᱐᱑᱗ ᱠᱷᱚᱱᱟᱜ ᱡᱟᱱᱛᱟ ᱴᱤᱵᱷᱤ ᱨᱤᱱᱤᱡ ᱫᱤᱞᱞᱤ ᱨᱤᱯᱚᱨᱴᱚᱨ ᱠᱟᱱᱟᱭ᱾
ᱥᱚᱨᱚᱥᱰᱟᱝᱜᱟᱞ
ᱥᱩᱵᱤᱫᱷᱟᱹ
ᱟᱹᱛᱩ ᱨᱮ ᱵᱤᱡᱽᱞᱤ ᱦᱮᱡ ᱟᱠᱟᱱᱟ᱾ ᱱᱚᱸᱰᱮ ᱢᱤᱫ ᱫᱷᱤᱨᱤ ᱯᱮᱥᱟᱭ ᱢᱮᱥᱤᱱ ᱢᱮᱱᱟᱜᱼᱟ᱾
ᱥᱮᱪᱮᱫ
ᱟᱹᱛᱩ ᱨᱮ ᱗ ᱥᱮᱨᱢᱟ ᱩᱢᱮᱨ ᱦᱟᱹᱵᱤᱫ ᱨᱮᱱ ᱜᱤᱫᱽᱨᱟᱹ ᱠᱚ ᱯᱟᱲᱦᱟᱣ ᱞᱟᱹᱜᱤᱫ ᱢᱤᱫ ᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ᱾ ᱥᱩᱨ ᱨᱮᱭᱟᱜ ᱩᱥᱩᱞ ᱵᱤᱨᱫᱟᱹᱜᱟᱲ ᱫᱚ ᱑᱒ ᱠᱤᱢᱤ ᱥᱟᱺᱜᱤᱧ ᱥᱤᱠᱟᱨᱤᱯᱟᱲᱟ ᱨᱮ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱟᱹᱛᱩ
ᱢᱩᱜᱚᱞ ᱵᱟᱜᱟᱱ
ᱢᱩᱜᱚᱞ ᱵᱟᱜᱟᱱ ᱠᱚ ᱫᱚ ᱟᱭᱢᱟ ᱞᱮᱠᱟᱱ ᱵᱷᱮᱜᱟᱨ ᱵᱷᱮᱜᱟᱨ ᱵᱟᱜᱟᱱ ᱠᱟᱱᱟ ᱾ ᱱᱚᱣᱟ ᱫᱚ ᱢᱩᱜᱚᱞ ᱨᱟᱡᱽ ᱠᱚ ᱚᱠᱛᱚ ᱨᱮ ᱯᱟᱨᱥᱤᱭᱟᱱ ᱟᱨᱠᱤᱴᱮᱠᱪᱚᱨ ᱫᱷᱟᱪᱟᱸ ᱛᱮ ᱛᱮᱭᱟᱨ ᱠᱟᱱᱟ ᱾ ᱪᱟᱨᱵᱟᱜᱽ ᱨᱮ ᱵᱮᱱᱟᱣ ᱟᱠᱟᱱ ᱵᱟᱜᱟᱱ ᱫᱚ ᱯᱟᱨᱥᱤᱭᱟᱱ ᱵᱟᱜᱟᱱ ᱫᱷᱟᱪᱟᱸ ᱛᱮ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱫᱷᱟ.ᱨᱛᱤ ᱨᱮ ᱦᱚᱲ ᱚᱠᱟᱞᱮᱠᱟ ᱠᱚ ᱡᱤᱣᱤᱛ ᱠᱟᱱᱟ ᱚᱱᱟ ᱨᱮᱱᱟᱝ ᱪᱤᱛᱟ.ᱨ ᱞᱮᱠᱟᱛᱮ ᱠᱚ ᱜᱟᱵᱟᱱ ᱟᱠᱟᱫᱟ ᱾
ᱱᱚᱣᱟ ᱵᱟᱜᱟᱱ ᱨᱮᱭᱟᱜ ᱯᱟ.ᱪᱽᱨᱤ ᱫᱚ ᱨᱮᱠᱴᱤᱞᱤᱱᱤᱭᱚᱨ (ᱟᱭᱚᱛᱟᱠᱨᱩᱛᱤ) ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱵᱟᱜᱟᱱ ᱛᱟᱞᱟ ᱨᱮ ᱯᱳᱠᱷᱨᱤ ᱠᱚ, ᱫᱟᱜᱽ ᱯᱤᱪᱠᱟ.ᱨᱟᱜ(fountain) ᱟᱨ ᱠᱮᱱᱟᱞ ᱠᱚ ᱢᱮᱱᱟᱜ-ᱟ ᱾ ᱢᱩᱜᱚᱞ ᱡᱩᱜᱽ ᱨᱮ ᱟᱯᱷᱜᱷᱟᱱᱤᱥᱛᱟᱱ, ᱵᱟᱝᱞᱟᱫᱮᱥ, ᱵᱷᱟᱨᱚᱛ, ᱟᱨ ᱯᱟᱠᱤᱥᱛᱟᱱ ᱠᱚᱨᱮ ᱢᱩᱜᱚᱞ ᱵᱟᱜᱟᱱ ᱵᱮᱱᱟᱣ ᱠᱟᱱᱟ, ᱡᱟᱦᱟᱸ ᱫᱚ ᱥᱮᱱᱴᱨᱟᱞ ᱮᱥᱤᱭᱟ ᱠᱷᱚᱱ ᱵᱚᱫᱚᱞ ᱜᱮᱭᱟ ᱾
ᱥᱟᱜᱚᱨ ᱠᱷᱚᱸᱰ
ᱥᱟᱜᱚᱨ ᱠᱷᱚᱸᱰ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ ᱾ ᱥᱟᱜᱚᱨ ᱫᱚ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱒᱐᱐᱕ ᱥᱟᱞ ᱫᱷᱟᱹᱵᱤᱡ, ᱠᱷᱚᱸᱰ ᱨᱮ ᱥᱟᱜᱚᱨ, ᱪᱷᱟᱛᱟᱨᱯᱩᱨ, ᱫᱟᱢᱚᱦ, ᱯᱟᱱᱱᱟ, ᱴᱤᱠᱟᱢᱜᱚᱲ ᱟᱨ ᱱᱤᱣᱟᱲᱤ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱷᱚᱸᱰ ᱠᱚ
ᱡᱷᱟᱞᱣᱟᱲ ᱦᱚᱱᱚᱛ
ᱡᱷᱟᱞᱣᱟᱲ ᱦᱚᱱᱚᱛ ᱫᱚ ᱯᱟᱪᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱡᱷᱟᱞᱣᱟᱲ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱡᱷᱟᱞᱣᱟᱲ ᱦᱚᱱᱚᱛ ᱫᱚ ᱠᱚᱴᱟ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱖,᱙᱒᱘ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱔᱑᱑,᱑᱒᱙ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱥᱤᱨᱚᱦᱤ ᱦᱚᱱᱚᱛ ᱦᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ । ᱱᱚᱣᱟ ᱡᱷᱟᱞᱣᱟᱲ ᱦᱚᱱᱚᱛ ᱫᱚ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱜᱮᱞ ᱵᱟᱨ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟᱹᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ ।
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱛᱮ, ᱱᱚᱣᱟ ᱱᱟᱜᱳᱣᱨ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱘.᱘᱐% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱐.᱖᱘ ᱦᱤᱥ ᱦᱚᱲ ᱫᱚ ᱩᱨᱫᱩ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛᱮ ᱾
ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱙᱒.᱑᱑% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ, ᱟᱨ ᱥᱟᱭ ᱠᱟᱲᱟ ᱐᱖.᱘᱑% ᱦᱩᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱨᱟᱡᱚᱥᱛᱷᱟᱱ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱠᱚᱴᱟ ᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ
ᱵᱟᱞᱮᱥᱚᱨ
ᱱᱚᱣᱟ ᱫᱚ ᱳᱰᱤᱥᱟ ᱨᱮᱭᱟᱜ ᱨᱟᱡᱽᱜᱟᱲ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱫᱚ ᱑᱙᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱵᱟᱞᱮᱥᱚᱨ ᱵᱟᱡᱟᱨ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹ ᱴᱚᱴᱷᱟ, ᱥᱚᱨᱠᱟᱨᱤ ᱳᱯᱷᱤᱥ, ᱟᱨ ᱵᱮᱥᱚᱨᱠᱟᱨᱤ ᱠᱚᱢᱯᱟᱱᱤ ᱨᱮᱭᱟᱜ ᱢᱩᱠᱷᱤᱭᱟᱹ ᱳᱯᱷᱤᱥ ᱮᱢᱟᱱ ᱢᱮᱱᱟᱜ-ᱟ ᱾ ᱵᱟᱞᱮᱥᱚᱨ ᱨᱮᱭᱟᱜ ᱪᱟᱸᱫᱤᱯᱩᱨ ᱵᱮᱲᱟᱵᱷᱩᱢᱤ, ᱠᱷᱤᱨᱚᱪᱳᱨᱟ ᱜᱳᱯᱤᱱᱟᱛᱷ ᱢᱩᱫᱽᱨᱤ, ᱪᱚᱸᱫᱽᱱᱮᱥᱣᱚᱨ ᱢᱩᱫᱽᱨᱤ, ᱵᱷᱩᱥᱚᱸᱰᱮᱥᱣᱚᱨ ᱢᱩᱫᱽᱨᱤ, ᱛᱟᱲᱚᱥᱟᱨᱤ ᱵᱮᱲᱟᱵᱷᱩᱢᱤ, ᱯᱚᱧᱪᱚᱞᱤᱸᱜᱮᱥᱣᱚᱨ ᱢᱩᱫᱽᱨᱤ, ᱟᱨ ᱦᱚᱸ ᱟᱹᱰᱤᱜᱟᱱ ᱧᱮᱢᱮᱞ ᱴᱚᱴᱷᱟ ᱠᱚ ᱢᱮᱱᱟᱜ-ᱟ ᱾ ᱵᱟᱞᱮᱥᱚᱨ ᱫᱚ ᱳᱰᱤᱥᱟ ᱥᱟᱶᱦᱮᱫ ᱟᱨ ᱵᱟᱰᱚᱦᱤ ᱨᱮᱭᱟᱜ ᱢᱤᱞᱚᱱ ᱴᱚᱴᱷᱟ ᱠᱟᱱᱟ ᱾ ᱳᱰᱤᱥᱟ ᱥᱟᱶᱦᱮᱫ ᱨᱤᱱ ᱟᱹᱰᱤᱜᱟᱱ ᱧᱩᱛᱩᱢᱟᱱ ᱥᱤᱨᱡᱚᱱᱤᱭᱟᱹ, ᱯᱷᱳᱠᱤᱨ ᱢᱳᱦᱚᱱ ᱥᱮᱱᱟᱯᱚᱛᱤ, ᱨᱟᱫᱷᱟᱱᱟᱛᱷ ᱨᱟᱭ, ᱫᱤᱱᱚᱠᱨᱩᱥᱱᱚ ᱫᱟᱥ, ᱢᱚᱱᱳᱡᱽ ᱫᱟᱥ, ᱵᱨᱚᱡᱚᱱᱟᱛᱷ ᱨᱚᱛᱷᱚ, ᱠᱚᱢᱚᱞᱟᱱᱟᱛᱷ ᱞᱮᱝᱠᱟ ᱮᱢᱟᱱ ᱠᱚᱣᱟᱜ ᱱᱚᱣᱟ ᱫᱚ ᱵᱮᱲᱟᱵᱷᱩᱢᱤ ᱾
ᱱᱟᱜᱟᱢ
ᱯᱟᱹᱦᱤᱞ ᱫᱚ ᱵᱟᱞᱮᱥᱚᱨ ᱫᱚ ᱛᱟᱦᱮᱸ ᱠᱟᱱᱟ ᱳᱰᱤᱥᱟ ᱨᱮᱭᱟᱜ ᱢᱤᱫ ᱞᱟᱹᱣᱵᱟᱹᱱᱤᱡ ᱜᱷᱟᱴ ᱾ ᱯᱷᱤᱨᱤᱝᱜᱤ,ᱯᱨᱮᱸᱪ, ᱚᱞᱚᱱᱫᱟᱡᱽ ᱠᱚᱣᱟᱜ ᱡᱟᱦᱟᱡᱽ ᱫᱚ ᱡᱚᱛᱚ ᱱᱚᱰᱮ ᱦᱤᱡᱩᱜ ᱠᱟᱱ ᱛᱟᱦᱮᱸᱫ ᱾ ᱤᱠᱷᱟᱹᱱ ᱛᱟᱭᱚᱢ ᱫᱚ ᱵᱟᱞᱮᱥᱚᱨ ᱫᱚ ᱯᱷᱤᱨᱤᱝᱜᱤ ᱠᱚᱣᱟᱜ ᱛᱤᱛᱮ ᱪᱟᱞᱟᱣ ᱮᱱᱟ ᱾
᱑᱗᱖᱓ ᱥᱟᱞᱮᱨᱮ ᱵᱟᱞᱮᱥᱚᱨ ᱫᱚ ᱰᱟᱱᱤᱥ ᱠᱚᱣᱟᱜ ᱚᱫᱷᱤᱠᱟᱨ ᱨᱮ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱴᱮᱢᱮᱡ ᱜᱷᱟᱴ ᱠᱷᱟᱹᱛᱤᱨ ᱱᱚᱣᱟ ᱫᱚ ᱟᱨ ᱵᱟᱝ ᱵᱮᱵᱷᱟᱨ ᱨᱮᱭᱟᱜ ᱠᱚ ᱴᱷᱟᱹᱣᱠᱟᱹ ᱠᱮᱫ-ᱟ ᱾ ᱤᱱᱟᱹ ᱛᱟᱭᱚᱢ ᱤᱸᱝᱨᱮᱡᱽ ᱠᱚ ᱱᱚᱰᱮ ᱟᱠᱚᱣᱟᱜ ᱛᱷᱟᱢᱜᱟᱹᱰᱤ ᱞᱟᱹᱜᱤᱫ ᱠᱚ ᱨᱤᱠᱟᱹ ᱠᱮᱫ-ᱟ ᱾
ᱵᱟᱞᱮᱥᱚᱨ ᱫᱚ ᱵᱟᱨ ᱜᱮᱥᱟᱭ ᱥᱮᱨᱢᱟ ᱨᱮᱭᱟᱜ ᱱᱟᱜᱟᱨ ᱾ ᱟᱹᱰᱤ ᱯᱟᱹᱦᱤᱞ ᱠᱷᱚᱱ ᱵᱟᱞᱮᱥᱚᱨ ᱫᱚ ᱢᱤᱫ ᱩᱛᱱᱟᱹᱣ ᱜᱷᱟᱴ ᱛᱟᱦᱮᱸ ᱠᱟᱱᱟ ᱾ ᱢᱟᱨᱮᱱ ᱠᱟᱛᱷᱟ ᱞᱮᱠᱟᱛᱮ ᱚᱥᱩᱨ ᱨᱟᱡᱟ ᱵᱟᱬᱟᱥᱩᱨ ᱟᱜ ᱧᱩᱛᱩᱢ ᱞᱮᱠᱟᱛᱮ ᱱᱚᱣᱟ ᱨᱮᱭᱟᱜ ᱧᱩᱛᱩᱢ ᱫᱚ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜ-ᱟ ᱾ ᱯᱟᱹᱦᱤᱞ ᱳᱰᱤᱭᱟᱹ ᱚᱱᱚᱬᱦᱤᱭᱟᱹ ᱥᱤᱥᱩ ᱥᱚᱝᱠᱚᱨ ᱫᱟᱥ ᱟᱜ ᱩᱪᱪᱟᱵᱷᱤᱲᱟᱥᱚ ᱚᱱᱚᱬᱦᱮ ᱨᱮ ᱵᱟᱬᱟᱥᱩᱨ ᱤᱡ ᱦᱚᱯᱚᱱ ᱮᱨᱟ ᱟᱨ ᱠᱟᱵᱽᱭᱚ ᱱᱟᱭᱤᱠᱟ 'ᱩᱥᱟ' ᱠᱤᱱᱟᱜ ᱡᱟᱱᱟᱢ ᱴᱚᱴᱷᱟ ᱛᱟᱦᱮᱸ ᱠᱟᱱᱟ ᱵᱟᱞᱮᱥᱚᱨ ᱫᱚ ᱾ ᱵᱟᱬᱟᱥᱩᱨ ᱟᱜ ᱨᱟᱡᱽ ᱫᱚ ᱥᱩᱵᱚᱨᱱᱚᱨᱮᱠᱷᱟ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱵᱚᱭᱛᱚᱨᱚᱬᱤ ᱫᱷᱟᱹᱵᱤᱡ ᱯᱟᱥᱱᱟᱣ ᱠᱟᱛᱮ ᱛᱟᱦᱮᱸ ᱠᱟᱱᱟ ᱟᱨ ᱱᱚᱣᱟ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱛᱟᱦᱮᱸ ᱠᱟᱱᱟ 'ᱥᱚᱬᱤᱛᱚᱯᱩᱨ' ᱾ ᱥᱨᱤᱠᱨᱩᱥᱱᱚ ᱟᱨ ᱵᱚᱬᱟᱥᱩᱨ ᱛᱟᱞᱟᱨᱮ ᱦᱩᱭ ᱞᱮᱱ ᱞᱟᱹᱰᱷᱟᱹᱭ ᱫᱚ ᱱᱚᱰᱮ ᱜᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱳᱰᱤᱭᱟᱹ ᱥᱟᱶᱦᱮᱫ ᱨᱤᱱ ᱟᱹᱰᱤᱜᱟᱱ ᱚᱱᱚᱬᱦᱤᱭᱟᱹ ᱟᱨ ᱚᱱᱚᱞᱤᱭᱟᱹ ᱠᱚᱣᱟᱜ ᱱᱮᱰᱮ ᱜᱮ ᱡᱟᱱᱟᱢ ᱦᱩᱭ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱫ ᱢᱟᱨᱮ ᱧᱩᱛᱩᱢ ᱫᱚ ᱠᱳᱥᱚᱢᱵᱚ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱜᱨᱤᱠ ᱚᱛᱱᱚᱜᱤᱭᱟᱹ ᱴᱚᱞᱮᱢᱤ ᱟᱡᱟᱜ ᱯᱚᱛᱚᱵ ᱨᱮᱭ ᱚᱞ ᱟᱠᱟᱫ-ᱟ ᱾ ᱱᱚᱣᱟ ᱪᱷᱟᱰᱟ ᱠᱟᱛᱮ 'ᱯᱤᱯᱤᱞᱤ ᱯᱚᱴ' ᱳᱰᱤᱭᱟᱹ ᱥᱟᱫᱷᱚᱵᱽ ᱦᱚᱯᱚᱱ ᱠᱚᱣᱟᱜ ᱵᱤᱫᱮᱥ ᱵᱮᱯᱟᱨ ᱵᱟ.ᱱᱤᱡ ᱚᱠᱛᱚᱨᱮ ᱢᱤᱫ ᱧᱩᱛᱩᱢᱟᱱ ᱜᱷᱟᱴ ᱛᱟᱦᱮᱸ ᱠᱟᱱᱟ ᱾ ᱠᱷᱚᱨᱤᱫᱚᱯᱤᱯᱯᱚᱞ, ᱡᱷᱟᱵᱯᱤᱯᱯᱚᱞ ᱞᱮᱠᱟᱱ ᱟᱹᱛᱩ ᱠᱚᱫᱚ ᱱᱚᱣᱟ ᱧᱩᱛᱩᱢ ᱠᱷᱚᱱ ᱜᱮ ᱦᱮᱡ ᱟᱠᱟᱱᱟ ᱾ ᱟᱨᱮ ᱠᱷᱚᱱ ᱜᱮᱵᱟᱨ ᱥᱟᱭ ᱥᱚᱛᱟᱵᱽᱫᱷᱤ ᱛᱟᱞᱟᱨᱮ ᱡᱟᱦᱟᱸᱭ ᱚᱱᱚᱬᱦᱤᱭᱟᱹ ᱠᱚ ᱚᱱᱚᱬᱦᱮ ᱠᱚ ᱚᱞ-ᱛᱚᱞ ᱠᱟᱛᱮ ᱳᱰᱤᱭᱟᱹ ᱥᱟᱶᱦᱮᱫ ᱨᱮᱭᱟᱜ ᱨᱮᱦᱮᱫ ᱠᱚ ᱠᱮᱴᱮᱡ ᱞᱮᱫ-ᱟ ᱡᱟᱦᱟᱸ ᱫᱚ ᱛᱟᱭᱚᱢ ᱛᱚ ᱵᱟᱸᱜᱽᱞᱟ, ᱟᱥᱟᱢᱤᱭᱟᱹ ᱯᱟᱹᱨᱥᱤ ᱥᱟᱶᱦᱮᱫ ᱨᱮ ᱴᱷᱟᱶ ᱮ ᱟᱢᱮᱴ ᱞᱮᱫ-ᱟ, ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱛᱤᱱᱟᱹᱝᱜᱟᱱ ᱟᱜ ᱫᱚ ᱵᱟᱞᱮᱥᱚᱨ ᱨᱮ ᱦᱩᱭ ᱟᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱯᱩᱨᱤ ᱡᱚᱜᱚᱱᱱᱟᱛᱷ ᱢᱚᱴᱷᱳ ᱨᱤᱱᱤᱡ ᱜᱮᱞ ᱟᱹᱱᱤᱡ ᱥᱚᱝᱠᱚᱨᱟᱪᱟᱨᱭᱚ ᱟᱨ ᱵᱷᱟᱜᱽᱵᱚᱛ ᱨᱤᱱᱤᱡ ᱴᱤᱠᱟᱠᱟᱨ ᱥᱨᱤᱫᱷᱚᱨ ᱥᱣᱟᱢᱤ ᱟᱨ ᱧᱩᱛᱩᱢᱟᱱ ᱥᱟᱱᱟᱥᱤᱭᱟᱹ ᱵᱚᱲᱚᱫᱮᱵᱽ ᱵᱤᱫᱭᱟᱵᱷᱩᱥᱚᱬ ᱱᱚᱰᱮ ᱠᱚ ᱡᱟᱱᱟᱢ ᱞᱮᱱᱟ ᱾
ᱵᱟᱦᱟᱫᱩᱨᱜᱟᱲ
ᱵᱟᱦᱟᱫᱩᱨᱜᱟᱲ, ᱚᱠᱟ "ᱦᱚᱨᱤᱭᱟᱱᱟ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ" ᱠᱚ ᱢᱮᱛᱟᱜᱼᱟ ᱢᱤᱫ ᱩᱯᱼᱦᱚᱱᱚᱛ ᱠᱟᱱᱟ, ᱟᱨ ᱥᱤᱧᱚᱛ ᱨᱮᱱᱟᱜ ᱦᱚᱨᱤᱭᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱨᱮ ᱡᱷᱚᱡᱡᱟᱨ ᱨᱮ ᱢᱮᱱᱟᱜ ᱢᱤᱫ ᱱᱟᱜᱟᱨᱯᱟᱞᱤᱠᱟ ᱯᱚᱨᱤᱥᱚᱫᱽ ᱠᱟᱱᱟ, ᱚᱱᱰᱮ ᱓᱑ ᱣᱟᱨᱰ ᱥᱮᱞᱮᱫ ᱟᱠᱟᱱᱟ ᱾ ᱵᱟᱦᱟᱫᱩᱨ ᱜᱟᱲ ᱫᱤᱞᱞᱤ (ᱴᱤᱠᱨᱤ ᱥᱤᱢᱟᱹ) ᱠᱷᱚᱱ ᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾ ᱱᱚᱣᱟ ᱦᱚᱨᱤᱭᱟᱱᱟ ᱨᱮᱱᱟᱜ ᱢᱩᱬ ᱥᱚᱦᱚᱨ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ ᱢᱮᱱᱟᱜᱼᱟ ᱟᱨ ᱮᱱᱥᱤᱟᱨ ᱨᱮᱱᱟᱜ ᱢᱩᱬ ᱥᱚᱦᱚᱨ (ᱯᱷᱚᱨᱤᱫᱟᱵᱟᱫᱽ, ᱜᱩᱨᱩᱜᱽᱨᱟᱢ ᱟᱨ ᱥᱚᱱᱤᱯᱟᱛ) ᱠᱷᱚᱱ ᱮᱛᱮᱫ ᱟᱠᱟᱱᱟ ᱾
ᱚᱛᱱᱚᱜ
ᱵᱟᱦᱟᱫᱩᱨ ᱜᱟᱲ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱚᱨᱤᱭᱟᱱᱟ ᱨᱮ ᱡᱷᱟᱡᱡᱟᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱯᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ, ᱟᱨ ᱫᱤᱥᱚᱢ ᱨᱮᱱᱟᱜ ᱠᱚᱧᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱱᱟᱶᱟ ᱫᱤᱞᱞᱤ (ᱚᱠᱟ ᱴᱤᱠᱨᱤ ᱥᱤᱢᱟᱹ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ) ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱕᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱣᱟ 76º-55'-25" ᱥᱟᱢᱟᱝ ᱡᱤᱞᱤᱧᱜᱟᱨ ᱟᱨ 28º-43'-50" ᱠᱚᱧᱮ ᱚᱲᱚᱝᱜᱟᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱵᱟᱦᱟᱫᱩᱨ ᱜᱟᱲ ᱱᱟᱶᱟ ᱫᱤᱞᱞᱤ ᱟᱨ ᱮᱢᱟᱱ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱡᱮᱞᱮᱠᱟ ᱨᱚᱦᱛᱟᱠ, ᱥᱚᱱᱤᱯᱟᱛ, ᱱᱟᱡᱟᱯᱷᱜᱟᱲ ᱟᱨ ᱱᱟᱸᱜᱽᱞᱚᱭ ᱠᱷᱚᱱ ᱥᱚᱲᱚᱠ ᱟᱨ ᱨᱮᱞᱣᱮ ᱤᱫᱤ ᱛᱮ ᱟᱹᱰᱤ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱦᱟᱫᱩᱨ ᱜᱟᱲ ᱨᱤᱱ ᱦᱚᱲ ᱮᱞ ᱑᱗᱐,᱔᱒᱖ : ᱙᱑,᱗᱒᱖ ᱠᱚᱲᱟ ᱟᱨ ᱗᱘,᱖᱙᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱩᱴ ᱒᱐,᱓᱗᱔ ᱜᱤᱫᱽᱨᱟᱹ (᱐ᱼ᱖) ᱑᱑,᱔᱒᱐ ᱠᱚᱲᱟ ᱟᱨ ᱘,᱙᱕᱔ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱡᱟᱱᱟᱝ ᱡᱟᱹᱱᱤ ᱗᱘᱔ ᱠᱩᱲᱟ ᱟᱜ ᱢᱮᱱᱟᱜᱼᱟ ᱾ ᱵᱟᱦᱟᱫᱩᱨ ᱜᱟᱲ ᱨᱮ ᱥᱮᱪᱮᱫ ᱫᱚᱨ ᱘᱘.᱐᱔% ᱢᱮᱱᱟᱜᱼᱟ; ᱠᱚᱲᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱙᱔.᱒᱗% ᱟᱨ ᱘᱐.᱘᱗ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱟᱦᱟᱫᱩᱨ ᱜᱟᱲ ᱥᱚᱲᱚᱠ ᱰᱟᱦᱟᱨ, ᱨᱮᱞᱣᱮ (ᱡᱟᱹᱛᱤᱭᱟᱹᱨᱤ ᱨᱮᱞᱣᱮ ᱥᱟᱶ ᱫᱤᱞᱞᱤ ᱢᱮᱴᱨᱚ ᱥᱟᱶᱛᱮ) ᱛᱟᱞᱟ ᱠᱷᱚᱱ ᱫᱤᱥᱚᱢ ᱨᱮᱱᱟᱜ ᱮᱢᱟᱱ ᱴᱷᱟᱶ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱚᱲᱚᱠ
ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱟᱦ ᱢᱩᱬ ᱨᱟᱡᱽᱰᱟᱦᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱠᱟᱱᱟ ᱾ ᱨᱟᱡᱽᱰᱟᱦᱟᱨ ᱵᱟᱦᱟᱫᱩᱨ ᱜᱟᱲ ᱫᱚ ᱫᱤᱞᱞᱤ, ᱦᱤᱥᱟᱨ, ᱨᱚᱦᱛᱟᱠ ᱟᱨ ᱦᱚᱨᱤᱭᱟᱱᱟ ᱨᱮᱱᱟᱜ ᱟᱹᱰᱤ ᱜᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱤᱥᱩᱣᱟᱹ ᱦᱤᱡᱩᱜ ᱥᱮᱱᱚᱜ ᱜᱟᱹᱰᱤ ᱟᱹᱰᱤ ᱜᱟᱱ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱡᱮᱞᱮᱠᱟ ᱴᱮᱠᱥᱤ, ᱵᱟᱥ, ᱤᱼᱨᱤᱠᱥᱟ, ᱟᱨ ᱳᱴᱚ ᱨᱤᱠᱥᱟ ᱾
ᱫᱤᱞᱞᱤ ᱢᱮᱴᱨᱚ
ᱵᱟᱦᱟᱫᱩᱨ ᱜᱟᱲ ᱒᱔ ᱡᱩᱱ ᱒᱐᱑᱘ ᱠᱷᱚᱱ ᱫᱤᱞᱞᱤ ᱢᱮᱴᱨᱚ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱱᱤᱭᱟᱹ ᱯᱨᱚᱡᱮᱠᱴ ᱨᱮᱱᱟᱜ ᱡᱤᱞᱤᱧ ᱑᱑.᱑᱘᱒ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱱᱤᱭᱟᱹ ᱞᱟᱜᱟᱣ ᱟᱠᱟᱱᱟ ᱑᱙᱙᱑ ᱠᱚᱨᱚᱲ ᱴᱟᱠᱟ ᱾ ᱦᱚᱨᱤᱭᱟᱱᱟ ᱫᱚ ᱗᱙᱗.᱙᱖ ᱠᱚᱨᱚᱲ ᱾ ᱤᱸᱫᱽᱨᱚᱞᱚᱠ/ᱠᱤᱨᱛᱤ ᱱᱚᱜᱚᱨ ᱠᱷᱚᱱ ᱵᱟᱦᱟᱫᱩᱨ ᱜᱟᱲ ᱨᱮ ᱵᱽᱨᱤᱜᱮᱰᱤᱭᱟᱨ ᱦᱚᱥᱤᱭᱟᱨ ᱥᱤᱝ ᱢᱮᱴᱨᱚ ᱥᱴᱮᱥᱚᱱ ᱫᱷᱟᱵᱤᱡ, ᱫᱤᱞᱞᱤ ᱢᱮᱴᱨᱚ ᱨᱮ ᱜᱩᱴ ᱥᱮᱱᱚᱜ ᱨᱮᱱᱟᱜ ᱚᱠᱛᱚ ᱕᱐ ᱴᱤᱯᱤᱡ ᱞᱟᱜᱟᱦ ᱟ ᱾
ᱠᱚᱪᱩᱣᱟ ᱩᱯᱚᱡᱮᱞᱟ, ᱵᱟᱜᱮᱨᱦᱟᱴ
ᱡᱚᱢᱤᱫᱟᱨ ᱠᱚᱪᱩ ᱨᱟᱭ-ᱟᱜ ᱧᱩᱛᱩᱢ ᱞᱮᱠᱟᱛᱮ ᱠᱚᱪᱩᱭᱟ ᱧᱩᱛᱩᱢ ᱦᱩᱭᱟᱠᱟᱱᱟ ᱵᱚᱞᱮ ᱟᱸᱡᱚᱬ ᱟᱠᱟᱱᱟ᱾ ᱠᱚᱪᱩᱣᱟ ᱩᱯᱚᱡᱮᱞᱟ ᱫᱚ ᱑᱓᱑.᱖᱒ ᱵᱚᱨᱜᱚ ᱠᱤᱞᱳᱢᱤᱴᱟᱨ ᱥᱩᱢᱩᱝ ᱵᱟᱜᱮᱨᱦᱟᱴ ᱦᱚᱱᱚᱛ ᱨᱮᱱᱟᱜ ᱢᱤᱫ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱟᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱯᱩᱨᱩᱵᱽ ᱫᱚ ᱱᱟᱡᱤᱨᱯᱩᱨ ᱩᱯᱚᱡᱮᱞᱟ, ᱩᱛᱟᱹᱨ ᱫᱚ ᱪᱤᱛᱚᱞᱢᱟᱨᱤ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱢᱳᱲᱮᱞᱜᱚᱸᱡᱽ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱵᱟᱜᱮᱨᱦᱟᱴ ᱥᱚᱫᱚᱨ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ;
ᱴᱷᱟᱠᱩᱨᱜᱟᱝᱜᱽᱛᱤ ᱵᱚᱱᱚᱛ
ᱴᱷᱟᱠᱩᱨᱜᱟᱝᱜᱽᱛᱤ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱜᱚᱰᱰᱟ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾
ᱱᱟᱜᱟᱢ
ᱨᱟᱢᱮᱥᱣᱚᱨ ᱴᱷᱟᱠᱩᱨ, ᱯᱷᱩᱨᱜᱟᱹᱞ ᱦᱩᱞᱜᱟᱹᱨᱤᱭᱟᱹ, ᱢᱟᱨᱮ ᱛᱟᱞᱢᱟ ᱢᱚᱱᱛᱨᱤ ᱟᱨ ᱟᱭᱢᱟ ᱯᱚᱱᱚᱛ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ, ᱴᱷᱟᱠᱩᱨᱜᱟᱝᱜᱽᱛᱤ ᱨᱮ ᱡᱟᱱᱟᱢ ᱞᱮᱱᱟᱭ᱾
ᱚᱛᱱᱚᱜ
ᱴᱷᱟᱠᱩᱨᱜᱟᱝᱜᱽᱛᱤ, ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ 25.12917°N, 87.45361°W ᱨᱮ ᱢᱮᱱᱟᱜᱼᱟ᱾
ᱱᱚᱣᱟ ᱫᱚ ᱜᱚᱰᱰᱟ ᱠᱷᱚᱱ ᱔᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ᱾
ᱴᱷᱟᱠᱩᱨᱜᱟᱝᱜᱽᱛᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱫ ᱫᱚ ᱵᱤᱦᱟᱨ ᱨᱮᱱᱟᱜ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱯᱤᱨᱯᱟᱭᱤᱱᱛᱤ ᱵᱚᱱᱚᱛ, ᱥᱟᱢᱟᱝ ᱥᱮᱫ ᱫᱚ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱟᱸᱰᱨᱳ ᱵᱚᱱᱚᱛ, ᱮᱛᱚᱢ ᱥᱮᱫ ᱫᱚ ᱵᱳᱣᱟᱨᱤᱡᱳᱨ ᱵᱚᱱᱚᱛ ᱟᱨ ᱯᱟᱪᱮ ᱥᱮᱫ ᱫᱚ ᱢᱮᱦᱟᱨᱟᱢᱟ ᱵᱚᱱᱚᱛ ᱢᱮᱱᱟᱜᱼᱟ᱾
ᱴᱷᱟᱠᱩᱨᱜᱟᱝᱜᱽᱛᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱘᱔.᱗᱑ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱢᱮᱱᱟᱜᱼᱟ᱾ ᱱᱚᱣᱟ ᱵᱚᱱᱚᱛ ᱨᱮ ᱴᱷᱟᱠᱩᱨᱜᱟᱝᱜᱽᱛᱤ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ᱾ ᱱᱚᱣᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱴᱷᱟᱠᱩᱨᱜᱟᱝᱜᱽᱛᱤ ᱟᱹᱛᱩ ᱨᱮ ᱢᱮᱱᱟᱜᱼᱟ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱴᱷᱟᱠᱩᱨᱜᱟᱝᱜᱽᱛᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱙᱙,᱖᱐᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱠᱚᱫᱚ ᱥᱟᱱᱟᱢ ᱫᱚ ᱟᱹᱛᱩ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱕᱑,᱘᱒᱒ (᱕᱒%) ᱠᱚᱲᱟ ᱟᱨ ᱔᱗,᱗᱘᱑ (᱔᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮ ᱑᱘,᱙᱗᱘ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱘,᱑᱕᱙ (᱘.᱑᱙%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱑᱓,᱓᱐᱔ (᱑᱓.᱓᱖%)᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱴᱷᱟᱠᱩᱨᱜᱟᱝᱜᱽᱛᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱮᱞ ᱫᱚ ᱔᱕,᱖᱖᱕ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱖.᱖᱔%) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱢᱩᱸᱫᱽ ᱨᱮ ᱒᱘,᱔᱙᱕ (᱖᱒%) ᱠᱚᱲᱟ ᱟᱨ ᱑᱗,᱑᱗᱐ (᱓᱘%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱔% ᱛᱟᱦᱮᱸ ᱠᱟᱱᱟ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱜᱚᱰᱰᱟ ᱦᱚᱱᱚᱛ ᱨᱮ ᱖᱐᱓,᱒᱙᱕ ᱜᱚᱴᱟᱝ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱛᱮᱠᱚ ᱨᱚᱲᱟ ᱱᱩᱠᱩ ᱫᱚ ᱕᱗.᱕᱗% ᱦᱚᱲ ᱠᱚ ᱦᱩᱭᱩᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱥᱟᱱᱛᱟᱞᱤ ᱯᱟᱹᱨᱥᱤ ᱛᱮ ᱒᱐᱓,᱑᱘᱖ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱑᱙.᱓᱙%), ᱩᱨᱫᱩ ᱯᱟᱹᱨᱥᱤ ᱛᱮ ᱑᱕᱒,᱒᱗᱕ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱑᱔.᱕᱓%) ᱟᱨ ᱮᱴᱟᱜ ᱯᱟᱹᱨᱥᱤ ᱛᱮ ᱘᱙,᱑᱘᱓ ᱜᱚᱴᱟᱝ ᱦᱚᱲ ᱠᱚ ᱨᱚᱲᱟ (᱘.᱕᱑%)᱾ (ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱮᱱᱰᱵᱩᱠ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱢ ᱯᱟᱹᱨᱥᱤ ᱞᱮᱠᱟᱛᱮ ᱞᱟᱹᱭ ᱟᱠᱟᱱᱟ᱾ ᱱᱚᱶᱟ ᱫᱚ ᱢᱤᱫ ᱯᱨᱤᱱᱴᱤᱝ ᱦᱩᱲᱟᱹᱜ ᱠᱟᱱᱟ)᱾
ᱦᱤᱱᱫᱤ ᱯᱟᱹᱨᱥᱤ ᱫᱚ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱞᱤ ᱯᱟᱹᱨᱥᱤ ᱫᱚ ᱟᱨᱢᱤᱫ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ᱾
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟ ᱛᱮ ᱜᱳᱰᱰᱟ ᱦᱚᱱᱚᱛ ᱨᱮ ᱙᱓᱗,᱑᱒᱖ ᱜᱚᱴᱟᱝ ᱦᱤᱱᱫᱩ ᱢᱮᱱᱟᱜ ᱠᱚᱣᱟ᱾ ᱟᱨ ᱩᱱᱠᱩ ᱫᱚ ᱦᱚᱱᱚᱛ ᱨᱮ ᱗᱑.᱓᱔% ᱠᱚ ᱦᱩᱭᱩᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱢᱩᱥᱞᱤᱢ ᱒᱘᱙,᱑᱘᱒ (᱒᱒.᱐᱒%), ᱤᱥᱟᱹᱭ ᱓᱗,᱗᱙᱕ (᱓.᱘᱘%), ᱮᱴᱟᱜ ᱫᱷᱚᱨᱚᱢ ᱨᱮᱱ ᱔᱗,᱔᱐᱗ (᱓.᱖᱑%) ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱒,᱐᱔᱑ (᱐.᱑᱖%) ᱦᱚᱲᱟᱜ ᱫᱚ ᱫᱷᱚᱨᱚᱢ ᱵᱟᱝ ᱵᱟᱲᱟᱭ ᱠᱟᱱᱟ᱾
ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱜᱳᱰᱰᱟ ᱦᱚᱱᱚᱛ ᱨᱮᱱ ᱔᱐-᱕᱐% ᱦᱚᱲ ᱜᱮ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱜᱤᱨᱤᱰᱤᱦ, ᱠᱳᱰᱮᱨᱢᱟ ᱟᱨ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱠᱚ ᱥᱟᱶᱛᱮ ᱱᱚᱣᱟ ᱦᱚᱱᱚᱛ ᱫᱚ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱷᱟᱨᱠᱷᱚᱸᱰ ᱨᱮ ᱟᱹᱛᱩ ᱨᱮᱸᱜᱮᱡ ᱦᱟᱞᱚᱛ ᱑᱙᱙᱓ ᱨᱮ ᱖᱖% ᱠᱷᱚᱱ ᱒᱐᱐᱔ ᱨᱮ ᱔᱖% ᱨᱮ ᱠᱚᱢ ᱮᱱᱟ᱾ ᱒᱐᱑᱑ ᱨᱮ ᱱᱚᱣᱟ ᱫᱚ ᱓᱙.᱑% ᱟᱬᱜᱚ ᱟᱠᱟᱱᱟ।
ᱵᱮᱼᱞᱟᱦᱟᱱᱛᱤ ᱴᱚᱴᱷᱟ ᱜᱚᱲᱚ ᱯᱷᱟᱱᱰ
ᱜᱚᱰᱰᱟ ᱦᱚᱱᱚᱛ ᱫᱚ ᱢᱤᱫᱴᱟᱝ ᱯᱟᱹᱪᱷᱞᱟᱹ ᱴᱚᱴᱷᱟ ᱞᱮᱠᱟᱛᱮ ᱥᱮᱞᱮᱫ ᱟᱠᱟᱱᱟ ᱟᱨ ᱯᱟᱹᱪᱷᱞᱟᱹ ᱴᱚᱴᱷᱟ ᱜᱚᱲᱚ ᱯᱷᱟᱱᱰ ᱠᱷᱚᱱ ᱥᱚᱦᱚᱫ ᱧᱟᱢᱟᱭ᱾ ᱥᱤᱧᱚᱛ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱵᱮᱱᱟᱣ ᱟᱠᱟᱱ ᱱᱚᱣᱟ ᱯᱷᱟᱱᱰ ᱫᱚ ᱯᱨᱚᱥᱟᱥᱚᱱᱤᱠ ᱵᱤᱵᱷᱟᱜᱽ ᱠᱚ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱵᱮᱱᱟᱣ ᱟᱠᱟᱱᱟ᱾ ᱒᱐᱑᱒ ᱥᱟᱹᱦᱤᱛ ᱦᱟᱹᱵᱤᱡ, ᱱᱚᱣᱟ ᱡᱚᱡᱚᱱᱟ ᱦᱚᱛᱮᱛᱮ ᱫᱤᱥᱚᱢ ᱡᱟᱠᱟᱛ ᱨᱮᱭᱟᱜ ᱒᱗᱒ ᱜᱚᱴᱟᱝ ᱦᱚᱱᱚᱛ ᱱᱚᱣᱟ ᱛᱷᱚᱠ ᱨᱮ ᱥᱮᱞᱮᱫ ᱢᱮᱱᱟᱜᱼᱟ᱾ ᱡ‍ᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱠᱚ ᱱᱚᱣᱟ ᱨᱮ ᱥᱮᱞᱮᱫ ᱢᱮᱱᱟᱜᱼᱟ᱾
ᱥᱮᱪᱮᱫ
ᱴᱷᱟᱠᱩᱨᱜᱟᱝᱜᱽᱛᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱕᱐ ᱜᱚᱴᱟᱝ ᱯᱨᱤᱼᱯᱨᱟᱭᱢᱟᱨᱤ ᱟᱥᱲᱟ, ᱘᱕ ᱜᱚᱴᱟᱝ ᱯᱨᱟᱭᱢᱮᱨᱤ ᱟᱥᱲᱟ, ᱔᱕ ᱜᱚᱴᱟᱝ ᱛᱟᱞᱢᱟ ᱵᱤᱨᱫᱟᱹᱜᱟᱲ, ᱕ ᱜᱚᱴᱟᱝ ᱪᱮᱛᱟᱱ ᱛᱟᱞᱢᱟ ᱵᱤᱨᱫᱟᱹᱜᱟᱲ, ᱢᱤᱫ ᱴᱟᱝ ᱥᱤᱱᱤᱭᱚᱨ ᱥᱮᱠᱮᱱᱰᱟᱨᱤ ᱵᱤᱨᱫᱟᱹᱜᱟᱲ, ᱢᱤᱫ ᱢᱟᱝ ᱱᱚᱱᱯᱷᱚᱨᱢᱟᱞ ᱴᱨᱮᱱᱤᱝ ᱛᱟᱞᱢᱟ ᱟᱨ ᱕᱕ ᱜᱚᱴᱟᱝ ᱟᱹᱛᱩ ᱨᱮ ᱪᱮᱫ ᱵᱤᱨᱫᱟᱹᱜᱟᱲ ᱜᱮ ᱵᱟᱹᱱᱩᱜᱼᱟ᱾
ᱦᱚᱲᱢᱚ ᱥᱟᱶᱟᱨ
ᱴᱷᱟᱠᱩᱨᱜᱟᱝᱜᱽᱛᱤ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮ ᱯᱨᱟᱭᱢᱟᱨᱤ ᱦᱮᱞᱛᱷ ᱥᱮᱱᱴᱟᱨ ᱵᱟᱭᱨᱟ ᱟᱹᱛᱩ ᱨᱮ ᱢᱮᱱᱟᱜᱼᱟ, ᱯᱨᱟᱭᱢᱟᱨᱤ ᱦᱮᱞᱛᱷ ᱥᱟᱵᱽ ᱥᱮᱱᱴᱟᱨ ᱕ ᱜᱚᱴᱟᱱ ᱟᱹᱛᱩ ᱨᱮ ᱟᱨ ᱰᱤᱥᱯᱮᱱᱥᱚᱨᱤ ᱵᱟᱨᱭᱟ ᱟᱹᱛᱩ ᱨᱮ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱛᱷᱚᱠ: ᱜᱚᱰᱰᱟ ᱦᱚᱱᱚᱛ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ
ᱥᱟᱫᱮᱠ ᱵᱟᱪᱪᱩ
ᱢᱟᱦᱟᱵᱩᱵᱽ ᱟᱦᱚᱢᱮᱫᱽ ᱥᱟᱫᱮᱠ (ᱡᱟᱱᱟᱢ:᱑ ᱡᱟᱱᱩᱭᱟᱨᱤ ᱑᱙᱕᱕-᱑᱔ ᱥᱮᱯᱴᱮᱢᱵᱚᱨ ᱒᱐᱒᱐)᱾ ᱢᱤᱫ ᱵᱟᱝᱞᱟᱫᱮᱥ ᱥᱤᱱᱮᱢᱟ ᱠᱷᱤᱞᱟᱹᱰᱤᱭᱟᱹ ᱠᱟᱱᱟᱭ᱾ ᱱᱟᱴᱴᱚ ᱩᱫᱩᱜ ᱟᱨ ᱰᱟᱠ ᱵᱤᱵᱷᱟᱜᱽ ᱨᱮᱱ ᱠᱟᱹᱢᱤ ᱵᱟᱹᱜᱤ(ᱚᱵᱚᱥᱚᱛ ᱯᱨᱟᱯᱛᱚ) ᱭᱤᱜ ᱠᱟᱱᱟᱭ᱾ ᱤᱠᱷᱟᱹᱱ ᱩᱱᱤ ᱫᱚ ᱥᱤᱱᱮᱢᱟ ᱠᱚᱛᱮ ᱥᱟᱫᱮᱠ ᱵᱟᱪᱪᱩ ᱧᱩᱛᱩᱢ ᱛᱮᱜᱮᱠᱚ ᱵᱟᱰᱟᱭ ᱫᱤ ᱠᱟᱱ ᱛᱟᱦᱮᱱᱟ᱾
ᱥᱤᱱᱮᱢᱟ ᱨᱮᱱᱟᱜ ᱛᱟᱹᱞᱠᱟᱹ
• Ramer Sumoti (1985)
• Sujon Sakhi (1994)
• Disco Dancer (1994)
• Papi Shatru (1995)
• Priyojon (1996)
• Ananda Ashru (1997)
• Lal Badsha (1999)
• Ke Amar Baba (1999)
• Moron Kamor (1999)
• Sahoshi Manush Chai (2003)
• Koti Takar Kabin (2006)
• Amar Praner Swami (2007)
• Moydan (2007)
• Badhubaran (2008)
• Mayer Hate Behester Chabi (2009)
• Mon Bosena Porar Table-e (2009)
• Ek Jaban (2010)
• Amar Swapna Amar Songsar (2010)
• Nissash Amar Tumi (2010)
• Mayer Chokh (2010)
• Bukh Fate To Mukh Fotena (2012)
• Jiddi Mama (2012)
• Durdhorsho Premik (2012)
• Judge Barrister Police Commissioner (2013)
• Jor Kore Bhablobasha Hoy Na (2013)
• Jibon Nodir Tire (2013)
• Tomar Majher Ami (2013)
• Ki Prem Dekhaila (2013)
ᱨᱟᱵᱷᱟ ᱦᱟᱥᱚᱝ ᱟ.ᱯᱟ.ᱱᱟ.ᱛ ᱵᱟ.ᱭᱥᱤ
ᱨᱟᱵᱷᱟ ᱦᱟᱥᱚᱝ ᱟ.ᱯᱟ.ᱱᱟ.ᱛ ᱵᱟ.ᱭᱥᱤ ᱫᱚ ᱟᱥᱟᱢ ᱨᱮᱱᱽᱴᱟᱜ ᱢᱤᱫᱴᱮᱱ ᱥᱚᱥᱟᱥᱤᱛ ᱯᱚᱨᱤᱥᱚᱫᱽ ᱠᱟᱱᱟ। ᱨᱟᱵᱷᱟ ᱜᱚᱥᱴᱤ ᱠᱚᱣᱟᱜ ᱞᱟᱦᱟᱱᱛᱤ ᱟᱨ ᱟ.ᱯᱟ.ᱱᱟ.ᱛ ᱥᱟᱥᱚᱚ ᱜ ᱞᱟ.ᱜᱤᱫ ᱟᱥᱟᱢ ᱥᱚᱨᱠᱟᱨ ᱫᱚ ᱑᱙᱙᱕ ᱥᱮᱨᱢᱟ ᱨᱮ ᱱᱚᱣᱥ ᱵᱟ.ᱭᱥᱤ ᱵᱮᱱᱟᱣ ᱞᱟ.ᱜᱤᱫ-ᱮ ᱞᱟ.ᱭ ᱡᱟ.ᱦᱤᱨ ᱞᱮᱫᱟ। ᱒᱐᱐᱕ ᱥᱮᱨᱢᱟ ᱨᱮ ᱟᱥᱟᱢ ᱥᱚᱨᱠᱟᱨ ᱜᱮ ᱱᱚᱣᱟ ᱵᱟ.ᱭᱥᱤᱭᱮ ᱜᱚᱴᱷᱚᱱ ᱠᱮᱫᱟ। ᱨᱟᱵᱷᱟ ᱡᱚᱱᱚᱡᱟᱛᱤ ᱠᱚᱣᱟᱜ ᱠᱟ.ᱣᱰᱤᱟ.ᱨᱤ, ᱥᱮᱪᱮᱫ, ᱥᱟᱶᱛᱟ.ᱨᱤ, ᱞᱟᱭ-ᱞᱟᱠᱪᱟᱨ ᱩᱛᱱᱟ.ᱣᱜ ᱞᱟ.ᱜᱩᱫ ᱱᱚᱣᱟ ᱵᱟ.ᱣᱥᱤ ᱫᱚᱭ ᱠᱟ.ᱢᱤᱭᱟ।
ᱥᱟᱫᱮᱠ ᱵᱟᱪᱪᱩ
ᱥᱤᱱᱮᱢᱟ ᱨᱮᱱᱟᱜ ᱛᱟᱹᱞᱠᱟᱹ
• Bhalobasha Zindabad (2013)
ᱨᱟᱵᱷᱟ ᱦᱟᱥᱚᱝ ᱟ.ᱯᱟ.ᱱᱟ.ᱛ ᱵᱟ.ᱭᱥᱤ
ᱱᱚᱣᱟ ᱨᱮᱭᱟᱜ ᱫᱚ ᱵᱷᱟ.ᱴᱤᱭᱟ. ᱴᱟ.ᱭ ᱫᱚ ᱜᱚᱣᱟᱞᱯᱟᱲᱟ ᱨᱮᱱᱟᱜ ᱫᱚᱫᱽᱱᱚᱭ ᱨᱮ ᱢᱮᱱᱟᱜ-ᱟ ।
ᱥᱟᱫᱮᱠ ᱵᱟᱪᱪᱩ
ᱥᱤᱱᱮᱢᱟ ᱨᱮᱱᱟᱜ ᱛᱟᱹᱞᱠᱟᱹ
• Lov E Pap Pape Mrittu (2014)
ᱨᱟᱵᱷᱟ ᱦᱟᱥᱚᱝ ᱟ.ᱯᱟ.ᱱᱟ.ᱛ ᱵᱟ.ᱭᱥᱤ
ᱠᱟᱢᱨᱩᱯ ᱡᱤᱞᱟ. ᱨᱮᱭᱟᱷ ᱨᱟ.ᱱᱤ ᱠᱷᱚᱱ ᱟᱢᱫᱟᱡᱽ ᱜᱚᱴᱟ ᱜᱚᱣᱟᱞᱯᱟᱲᱟ ᱡᱤᱞᱟ. ᱣᱟᱱ ᱛᱮᱜᱮ ᱨᱟᱵᱷᱟ ᱥᱟᱥᱚᱝ ᱟ.ᱯᱟ.ᱱᱟ.ᱛ ᱵᱟ.ᱭᱥᱤ ᱫᱚ ᱛᱮᱭᱟᱨ ᱟᱠᱟᱱᱟ। ᱱᱚᱣᱟ ᱴᱚᱴᱷᱟ ᱠᱚ ᱨᱮ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱨᱟᱵᱷᱟ ᱡᱚᱱᱚᱜᱩᱥᱴᱤ ᱭᱟᱜ ᱟᱭᱢᱟ ᱫᱤᱱ ᱨᱮᱭᱟᱜ ᱚᱵᱷᱟᱵᱽ ᱚᱵᱷᱤᱡᱩᱜᱽ ᱪᱟᱵᱟᱭ ᱞᱟ.ᱜᱤᱫ ᱱᱚᱣᱟ ᱵᱟ.ᱭᱥᱤ ᱫᱚ ᱵᱮᱱᱟᱣ ᱦᱩᱭᱮᱱᱟ।
ᱥᱟᱫᱮᱠ ᱵᱟᱪᱪᱩ
ᱥᱤᱱᱮᱢᱟ ᱨᱮᱱᱟᱜ ᱛᱟᱹᱞᱠᱟᱹ
• Shopno Je Tui (2014)
ᱨᱟᱵᱷᱟ ᱦᱟᱥᱚᱝ ᱟ.ᱯᱟ.ᱱᱟ.ᱛ ᱵᱟ.ᱭᱥᱤ
ᱱᱚᱣᱟ ᱟ.ᱯᱟ.ᱱᱟ.ᱛ ᱵᱟ.ᱭᱥᱤ ᱨᱮᱭᱟᱜ ᱥᱟᱫᱷᱟᱨᱚᱱ ᱵᱟᱪᱱᱟᱣ ᱒᱐᱑᱓ ᱥᱮᱨᱢᱟ ᱨᱮ ᱦᱩᱭ ᱞᱮᱱᱟ᱾
ᱥᱟᱫᱮᱠ ᱵᱟᱪᱪᱩ
ᱥᱤᱱᱮᱢᱟ ᱨᱮᱱᱟᱜ ᱛᱟᱹᱞᱠᱟᱹ
• Mohua Sundori (2015)
• Bhalobasha Shimahin (2015)
• Love Marriage (2015)
• Rajababu - The Power (2015)
• Commisoner (2015)
• Aro Bhalobashbo Tomay (2015)
• Dui Prithibi (2015)
• Bullet Babu (2016)
• Raja 420 (2016)
• Mia Bibi Raji (2016)
• Matir Pori (2016)
• Bossgiri (2016)
• Rangbaz (2017)
• Chol Palai (2017)
• Dhat Teri Ki (2017)
• Super Hero (2018)
• Captain Khan (2018)
ᱵᱚᱝᱜᱟ ᱛᱟᱞᱟ
Sadek Bacchu died in a hospital on 14 September 2020 at the age of 65 after being diagnosed with COVID-19 during the COVID-19 pandemic in Bangladesh.
ᱨᱚᱦᱛᱚᱠ ᱦᱚᱱᱚᱛ
ᱠᱷᱚᱸᱰ
ᱱᱚᱶᱟ ᱦᱚᱱᱚᱛ ᱨᱮ ᱵᱟᱨᱭᱟ ᱥᱚᱵ-ᱰᱤᱵᱷᱤᱡᱚᱱ ᱢᱮᱱᱟᱜᱼᱟ ᱺ ᱨᱚᱦᱛᱚᱠ ᱟᱨ ᱢᱮᱦᱟᱢ ᱾ ᱨᱚᱦᱛᱚᱠ ᱛᱚᱦᱥᱤᱞ ᱫᱚ ᱟᱨᱦᱚᱸ ᱯᱮᱭᱟ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱯ ᱦᱩᱭᱩᱜ ᱠᱟᱱᱟ ᱺ ᱨᱚᱦᱛᱚᱠ, ᱠᱟᱞᱟᱱᱚᱣᱨ ᱟᱨ ᱥᱟᱢᱯᱞᱟ ᱾ ᱢᱮᱦᱟᱢ ᱛᱚᱦᱥᱤᱞ ᱫᱚ ᱵᱟᱨᱭᱟ ᱜᱩᱴ ᱩᱛᱱᱟᱹᱣ ᱵᱽᱞᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱢᱮᱦᱟᱢ ᱟᱨ ᱞᱟᱠᱷᱟᱱ-ᱢᱟᱡᱽᱨᱟ ᱾
ᱠᱟᱹᱣᱰᱤᱭᱟᱹᱨᱤ
ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱢᱩᱬᱩᱛ ᱠᱟᱹᱣᱰᱤ ᱟᱹᱨᱤ ᱫᱚ ᱪᱟᱥ ᱵᱟᱥ ᱠᱟᱱᱟ ᱾ ᱔᱒ᱹ᱑᱙% ᱦᱚᱲ ᱫᱚ ᱪᱟᱥ ᱵᱟᱥ ᱠᱟᱹᱢᱤ ᱨᱮ ᱫᱷᱩᱨᱟᱹᱣ ᱢᱮᱱᱟᱜ ᱠᱚᱣᱟ ᱾ ᱗ᱹ᱖᱘% ᱦᱚᱲ ᱫᱚ ᱠᱩᱴᱨᱤ ᱟᱨ ᱚᱲᱟᱜ ᱠᱟᱹᱨᱜᱟᱲ ᱨᱮ ᱟᱨ ᱥᱟᱨᱮᱡ ᱠᱚ ᱫᱚ ᱮᱴᱟᱜ ᱛᱮᱭᱟᱜ ᱠᱟᱹᱢᱤ ᱠᱚ ᱠᱟᱹᱢᱤ ᱠᱟᱱᱟ ᱾ ᱥᱮᱪᱮᱫ ᱟᱨ ᱵᱩᱜᱤ ᱦᱚᱲᱢᱚ (health) ᱫᱚ ᱥᱩᱵᱤᱫᱷᱟ ᱫᱚ ᱱᱟᱯᱟᱭ ᱜᱮᱭᱟ ᱾ ᱱᱚᱶᱟ ᱱᱟᱜᱟᱨ ᱨᱮ ᱡᱮᱜᱮᱛ ᱨᱮᱱᱟᱜ ᱟᱹᱭᱩᱨᱤᱭᱟᱹ ᱤᱥᱠᱨᱩᱯ (screw) ᱵᱮᱱᱟᱣ ᱥᱩᱵᱤᱫᱷᱟᱭ ᱟᱞᱟᱭᱮᱫᱼᱟ (host) ᱾ ᱱᱚᱸᱰᱮ ᱛᱳᱣᱟ ᱟᱨ ᱪᱤᱱᱤ ᱯᱷᱮᱠᱴᱨᱤ ᱢᱮᱱᱟᱜᱼᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱚᱱᱟ ᱴᱚᱴᱷᱟ ᱨᱮᱱᱟᱜ ᱞᱩᱜᱽᱲᱤ ᱟᱨ ᱥᱚᱱᱟ-ᱵᱟᱱᱟ ᱵᱮᱱᱟᱣ ᱛᱷᱟᱱ ᱠᱟᱱᱟ ᱾